Dhivehin Israel in ekaccheh ves beynumeh noon! | Mihaaru\nވިޔަފާރި / ފަލަސްތީން\nދިވެހިން އިޒްރޭލުން އެކައްޗެއް ވެސް ބޭނުމެއްނޫން!\nފަލަސްތީނާއެކު ދިވެހިން ތިބިކަން ހާމަކޮށްދިނުމަށް މާލޭގައި ދަމާފައިވާ ބެނާއެއްް-- ފޮޓޯ: ނިޝާން އަލީ/މިހާރު\n17 މެއި 2021 - 15:13\nފަލަސްތީނު ރައްޔިތުން އެ މީހުންގެ ބިމުން ނެރެލައި ނިކަމެތިކުރުމަށް ފަހު އަނިޔާވެރިކަން ދައްކަމުންދާ އިޒްރޭލާ ދިވެހިން އަބަދުވެސް ދެކޮޅެވެ. އަދި އިޒްރޭލުގެ ލާއިންސާނީ އަމަލުތައް އިތުރުކުރާ ކޮންމެ ވަގުތަކު ފަލަސްތީނާ އެކު ތިބިކަން ދިވެހިން ހާމަކޮށްދީ އިޒްރޭލާ ދެކޮޅަށް އަޑު އުފުލަ އެވެ. އެކަމަކު މިފަހަރު ތަފާތެވެ.\nރަމަޟާން މަހުގެ ފަހު 10 އާއި އީދު ދުވަހު ވެސް ބޮމުގެ ހަމަލާތައް އޮއްސައި ފަލަސްތީނަށް ކުރިމަތިކުރި ބިރުވެރިކަމާ އެކު މިފަހަރު އިޒްރޭލާ ދެކޮޅަށް އަޑު އުފުލުން މުޅި ދުނިޔޭގައި ވެސް ކުރިއަށް އެބަދެ އެވެ. ރާއްޖޭގައި ވެސް މީގެ އިވެންޓްތައް ރާވަމުން އަންނައިރު އާންމުންގެ ތެރޭގައި މި ހަރަކާތްތަކަށް ތާއީދު ބޮޑެވެ.\nއާންމުންގެ ވިސްނުން ހުރީ އިޒްރޭލާ އެއްވެސް ކަމެއްގައި ރާއްޖޭން އެއްވެސް ގުޅުމެއް ނުބޭއްވުމަށެވެ.\n"ރާއްޖެއަށް މިލިޓަރީގޮތުން ކަމެއް ނުކުރެވުނަސް ފަލަސްތީނުގެ މުސްލިމުންނާ އެކު ދިވެހިން ތިބިކަން އަންގައިދޭން ކުރެވިދާނެ ކަންކަން އެބަހުރި. ބޭރުގެ ގައުމުތަކާ ގުޅިގެން، ހަމަލާތައް ހުއްޓުވަން މަސައްކަތް ކުރުމާއި ރާއްޖެއަށް އެތަނުގެ ޓޫރިސްޓުން އައުން މަނާކުރުމަކީ ވެސް މިހާރުން މިހާރަށް ކުރެވޭނެ ކަންކަން،" އާއްމުންގެ މީހަކު ބުންޏެވެ.\nރާއްޖެ އާއި އިޒްރޭލާ ދެމެދު އޮތް ވިޔަފާރީގެ، ފާހަގަވާ ވަރުގެ ހަމައެކަނި ގުޅުމަކީ ޓޫރިޒަމެވެ. ސިއްހީ ކަންކަމަށް ބޭނުންވާ ވަރަށް މަދު ބާވަތްތަކެއް، ހާއްސަ ހުއްދައެއްގެ ދަށުން އެތެރެކުރުން ފިޔަވައި އެހެން ތަކެތި އިޒްރޭލުން ރާއްޖެ އެތެރެކުރުން އޮންނަނީ 2014 އިން ފެށިގެން މަނާކޮށްފަ އެވެ.\nރާއްޖެއަށް އިޒްރޭލުގެ ޓޫރިސްޓުން އައުން މަނާކުރުމަށް އާންމުން އެދޭއިރު ރައްޔިތުންގެ މަޖިލީހަށް ވެސް ވަނީ މިކަމާ ގުޅޭ ކުއްލި މައްސަލައެއް ހުށަހަޅައިފަ އެވެ. ނައިފަރު ދާއިރާގެ ޕީޕީއެމްގެ މެމްބަރު އަހްމަދު ޝިޔާމް ހުށަހެޅުއްވި މި މައްސަލައިގައި ރާއްޖޭން އިޒްރޭލާ ދެކޮޅަށް އަމަލީ ގޮތުން ފިޔަވަޅުތަކެއް އެޅުމަށް ސަރުކާރަށް ވަނީ ގޮވާލައިފަ އެވެ.\nފަލަސްތީނުގެ ރައްޔިތުންގެ ދިފާއުގައި ހުޅުމާލޭގައި މިދިޔަ ހަފުތާގައި ބޭއްވި ސައިކަލް ބުރެއް.-- ފޮޓޯ: ޓުވިޓާ\n"އަޅުގަނޑުމެންގެ މުސްލިމް އަހުންނާއި އުހުތުންނަށް އިޒްރޭލުން ދޭ ހަމަލާތަކަށް އެންމެ ބޮޑަށް އަޑު އުފުލަން ޖެހޭ އެއްބަޔަކީ އަޅުގަނޑުމެން. ރާއްޖެއިން ހަމައެކަނި އެކަން ކުށްވެރިކޮށްގެން ތިބެގެން ވެސް ނުވާނެ. އަޅުގަނޑަށް އެނގިގެން ދެން އިޒްރޭލުން އުފައްދާ އަދި އެތަނާ ގުޅުން ހުރި އެއްވެސް އެއްޗެއް ބޭނުން ނުކުރާނަން. އެހެންމީހުން ވެސް އެތަކެތި ހަމަ ބޯއިކޮޓް ކުރަންވީ" އާއްމުންގެ މީހަކު އިޒްރޭލާ މެދު އޮތް ދެކޮޅުވެރިކަން ހާމަކުރަމުން "މިހާރު" އާ ވާހަކަދެއްކި އެވެ.\nއާންމުންގެ އެތައް ބަޔަކު އަންނަނީ އިޒްރޭލުގެ ބްރޭންޑްތައް ބޯއިކޮޓްކުރުމުގެ ކެމްޕޭނުތަކުގައި ބައިވެރިވަމުންނެވެ.\nއާންމުންގެ ޝުއޫރު މިގޮތަށް ހުރި އިރު އިޒްރޭލުގެ ހަމަލާތައް ކުށްވެރިކޮށް އޮގަނައިޒޭޝަން ފޯ އިސްލާމިކް ކޯޕަރޭޝަން (އޯއައިސީ) ގެ ބައްދަލުވުމުގައި ރާއްޖޭގެ ފަރާތުން ފޮރިން މިނިސްޓަރު އަބްދުﷲ ޝާހިދު ވަނީ އިޒްރޭލުގެ އަނިޔާވެރިކަމާ ދެކޮޅަށް ވާހަކަ ދައްކަވައިފަ އެވެ. މިނިސްޓަރު ވިދާޅުވީ އިޒްރޭލުން ފަލަސްތީނަށް ހަމަލަދީ، ހިންގަނީ ބައިނަލްއަގްވާމީ ގާނޫނުތަކާ ހިލާފު އަމަލުތަކެއް ކަމަށާއި ފަލަސްތީނަށް މިނިވަން ދައުލަތެއްގެ ދަރަޖަ ހޯދަން ރާއްޖޭ އަބަދުވެސް ވަކާލާތު ކުރާނެ ކަމަށެވެ.\nއިޒްރޭލުން ގާޒާއަށް ދެމުންދާ ބޮމުގެ ހަމަލާގައި މަސްޖިދުލް އަގްސާ ކައިރީގައި ރޯވެ އަނދަނީ.-- ފޮޓޯ: އޭއެފްޕީ\nފަލަސްތީނުގެ ރައްޔިތުންނާ އެކު ދިވެހިން ތިބިކަން އަންގައިދިނުމަށް މާދަމާ ހާއްސަ ހަރަކާތެއް ވެސް ކުރިއަށްގެންދަން ވަނީ ނިންމައިފަ އެވެ. ކޮވިޑް-19 ގެ ބަލިމަޑުކަމާ ކާފިއު ހިންގާތީ މި ހަރަކާތްތަކަށް އުނދަގޫ ވެފައި ވިޔަސް މާދަމާ ހަވީރު 4:00 ގައި، ކާފިއު ފެށޭ ވަގުތު ފަލަސްތީނުގެ ދިދަތައް ހިފައިގެން ގޭގޭގެ ބެލްކަނިތަކަށް މީހުން ނުކުމެ ޝުއޫރު ފާޅުކުރަން އަންނަނީ ތައްޔާރުވަމުންނެވެ.\nމީގެ އިތުރުން، ފަލަސްތީނުގެ ދިދަތައް ހިފައިގެން ސައިކަލު ބުރާއި ލޯންޗު ބުރު ބާއްވަން މަސައްކަތް ކުރަމުން އަންނަ ކަމަށް ބައެއް މީހުން ބުންޏެވެ. އަދި މިކަންކަން ކުރުމަަށް އެޗްޕީއޭ އިން ހުއްދަ ދިނުމަށް ވެސް ގިނަ ބަޔަކު އެދެ އެވެ.\n"މާދަމާ މި ކުރިއަށްދާ ހަރަކާތުގެ އިތުރުން ވެސް އަޅުގަނޑުމެން ގޭމް ފިޝިންގައި އުޅޭ ބައެއް މީހުންވެގެން އެބަ މަސައްކަތްކުރަން މާލެ ވަށައި ލޯންޗު ބުރުތައް ބާއްވަން، އަޑުއުފުލެން އޮތް ހުރިހާ ގޮތަކަށް އަޑު އުފުލަން ބޭނުންވޭ. އެޗްޕީއޭ އިން ހުއްދަ ދީފި ނަމަ ސައިކަލުތަކުގައި ވެސް އަޑުއުފުލަން ނުކުންނަންވީ،" އާއްމުންގެ މީހަކު ބުންޏެވެ.\n"އެމެރިކާ ފަދަ ގައުމުތަކުގައިި ވެސް އަޑު އުފުލައި އެއްވުންތައް އެ ބާއްވަނީ. މި ހާލަތުގައި ވޯޓު އަޅަން އެއްވެވުނު ގޮތަށް ހަމަ ރައްކާތެރިކަމުގެ ފިޔަވަޅުތަކާއެކު އެއްވުންތައް ބާއްވަން ހުއްދަ ދޭންވީނޫންތޯ،" ކޮވިޑް ކޮންޓްރޯލްކުރުމުގެ ފިޔަވަޅުތަކަށް ލޯކަލް ކައުންސިލް އިންތިހާބަށް ދިން ލުއިތަކަށް އިޝާރާތްކޮށް މީހަކު ބުންޏެވެ.\nގާޒާގައި އަލްޖަޒީރާ އާއި އޭޕީގެ އޮފީސް ހުންނަ އިމާރާތަށް އިޒްރޭލުން ހަމަލާދީ ގޮއްވައިލަނީ. ފޮޓޯ: އޭޕީ\n"އަޅުގަނޑުމެންވެސް އަދި އެހެން ގައުމުތަކުން ވެސް ކުރާ ކަމަކީ މި މައްސަލައާ ގުޅިގެން ދުވަސްވަރަކަށް އަޑު އުފުލާފައި ހުއްޓާލަނީ. އެހެން ހެދީމަ މައްސަލަ އެއްކޮށް ހައްލެއް ނުވޭ. އަޅުގަނޑުމެން އެކަން އެއްކޮށް ހުއްޓެއްދެން އަޑު އުފުލަން ޖެހޭ."\nއިޒުރޭލުން އަންނަނީ އިރުމަތީ ގުދުސްގެ ފަލަސްތީނުގެ ބިންތަކުގެ ތެރެއިން ޝެއިހު ޖައްރާހުގައި ދިރިއުޅޭ ފަލަސްތީނުގެ އާއިލާތައް، އެ އާއިލާތަކުގެ އަމިއްލަ ބިންތަކުން ނުކުންނަން މަޖުބޫރުކުރަމުންނެވެ. އަދި މިކަމާ ދެކޮޅަށް އަޑު އުފުލުމަށް މުޒާހަރާ ކުރުމުން އިޒުރޭލުން ދަނީ ފުލުހުންނާއި ސިފައިން ނެރެ ފަލަސްތީނުގެ އާއްމުންނަށް އަނިޔާ ކުރަމުންނެވެ.\nއިޒްރޭލުން ފަލަސްތީނަށް ދެމުންދާ ހަމަލާތަކުގައި މިހާތަނަށް ފަލަސްތީނުގެ 200 އެއްހާ މީހުން ވަނީ ޝަހީދުވެފަ އެވެ. މީގެ ތެރޭގައި ގިނަ އަދަދެއްގެ ކުޑަކުދިން ވެސް ހިމެނެ އެވެ.\nއިޒްރޭލް ފަލަސްތީން ރާއްޖެ-ފަލަސްތީން\n35 ކޮމެންޓް, 27 ރިއެކްޝަންސް\nފަލަސްތީނު މީހުން އަމިއްއަށް އެއްވެސް ކަމެއް ކުރިޔަނުދީ ތިޔަކަހަލަ ދެކޮޅު ބަލާނުލާ ވާހަކަ ދައްކާ ފަރާތްތައް ހައްލަން ކުރާކަމެއް. ތާރީޚް ބައްލަވާފަ ކޮމެންޓް ކުރައްވާ އިސްރޭލާ އެއްކޮޅަށް ކޮމެންޓް ކުރެއްވިއަސް. ވަރަށް ވެދުން.\nރޭސިސްޓް ޒަޔޮނިސްޓުންގެ ސައިޑުން މަލާމާތްކުރާ "މަމޮޅުޖާހިލުންނަށް" ބުނެލަން! މުސްލިމު ގައުމުތަކެއްގެ މެދުގައި ކެންސަރެއްހެން އު ފެދުނު އިޒްރޭލަށް ކައިރި މާރކެޓެއް ނުދިނުމާ ވީވަރަކުން އެމީހުންގެ ކަސްޓަމަރުންނަށް ނުވުން އެއީ ބޭނުން. ޖިނޮސިޑާއި ބިން ފޭރުމުގެ ހަރަކާތް އަހަރެމެނާ އެކެއްނުލަވާނެ. ޅަދަރިންނާ މައިންގެ ލޭބޯބަޔަކާ ޕާޓީނުކުރާނަމު!\nއިސްރާއީލުގެ ކަދުރާއި މޭބިސްކަދުރާއި އޮރެންޖާއި ޓޮމާޓޯ ވަރަށް މީރު. ވަރަށް ގިނައިން އަހަރެން ކަން. ކޮމްޕިއުޓަރާ ބެހޭ ވަރަށް ގިނަ އެއްޗިހި ހެދީ އިސްރާއީލުގެ ޔަހޫދީން. ބޭނުމަސް ބޫނުން ނޫނަސް ކަލޭމެން އެ ތަކެތީގެ ބޭނުން ކުރަމު. ދެން އަޗިޗީ. ޖަމަލަކަށް ސަވާރުވެގެން، ދަގަޑުގެ ޒަމާނަށް ރުޖޫއަ ވާން ވީނުން؟\nއިޒްރާއީލާ ނުލައި ދިވެހިން މިވީހާތާ މިއުޅުނީ. ދެންވެސް އުޅެވޭނެ. އަސުލު ރީއްޗަށް ބުނާނަމަ ހަމައެކައްޗެއްވެސް އިޒްރާއީލުން އަހަރެމެން ބޭނުމެއްނޫން. އިންޑިއާ އަދި އެމެރިކާވެސް ހިމެނެނީ އިޒްރާއީލްގެ ލިސްޓުގައި. ޢިންޑިޔާގެ އަޅުވެތިކަމަށް ހިނގައިދާނެތީ ބިރުގަނޭ.\nދިވެހިންނަކީ އަމިއްލަ ޙާލާ ނޭވާވެސް ލެވޭނެ ބަޔެއް ނޫން! ދަނޑުވެރިކަމުގަ ބިދޭސީން، މަސްވެރިކަމުގަ ބިދޭސީން، ހުރިހާ ވިޔަފާރިތަކެއްގަ އެމީހުން، ކޮންމެ ގެއެއްގަ އެމީހުން!\nއެކަމަކު ފަލަސްތީނު މީހުން ތިބެނީ އިޒްރޭލުން ދޭ އެއްޗެހި ކައިގެން.\nއިޒްރޭލުން ދޭ ހަމަލާ ތަކަކީ ޓެރަރިސްޓް ހަމަލާ ތަކެކެވެ.\nއިޒްރޭލަކީ ޓެރަރިސްޓް ޢަމަލުތައް ހިންގާ ބައެއް، އެފަދަ ބަޔަކު ދޭ އެއްވެސް އެއްޗެއް ބޭނުމެއް ނޫން. ޢަހަރެމެން ޓެރަރިޒަމް އާ ދެކޮޅު. ޓެރަރިސްޓް ޢަމްލުތައް ހަރު އަޑުން، އެންމެ ހަރުކަށި އިބާރާތުން ކުއްވެރި ކުރަން.\nޓެރަރިޒަމް އާއި އަހަރެންވެސް ދެކޮޅު، އެކަމަކު ޓެރަރިސްޓަކުވެސް ޑޮލަރުކޮޅެއް ދިއްކޮށްލައިފިއްޔާ ބޭނުން!\nކޮކާ ކޯލާ، ލަވާޒާ އަދި އެހެން މީރު ތަކެތި ފިޔަވާ\nރ އަންއޮފިޝަލްގެ ކާފަ\nރ އަންއޮފިޝަލް، މޮޔަވީތަ؟ ކަލޭ ނަންކިޔާފައި ވާ އެއް ވެސް ކޮމްޕެނީއެއް، ކުރިން ވައިބަރ ފިޔަވާ ނިސްބަތްވަނީ 1948 ގައި އުފެއްދި އިސްރާއީލު މީހަކަށް ނޫން! ކަލޭ ތިޔަ ބުނާގޮތުން އެ ކުންފުނިތައް ނިސްބަތް މި ދިވެއްސަކަށް ވާ މަގޭ ބޮޑު ބޭބޭންނާ! އެއީ ރ އަންއޮފިޝަލް ވެސް ހިމަނައިގެން! އެއީ، ދުނިޔޭގައިވާ ހުރިހާ އިންސާނުން ވެސް ދުނިޔެއަށް ފޮނުއްވާފައި ބަނީ، އާދަމުގެ ފާނާއި ޙައްވާގެ ފާނުގެ ފުށުންކަމަށް ވާތީ!\nހަމައެކަނި އިޒްރޭލުގެ "ހަރު"މުދަލެއްނޫން ބޯއިކޮޓްކުރާންވީ. އެމީހުންގެ ފިކުރީމުދާ ބޭނުންކުރުންވެސް ހުއްޓާންޖެހޭ. ނޫނީ މީވަށާޖެހޭ ބޯއިކޮޓަކަށްނުވާނެ.


Alhuganduge Fahu Bahakee Ves Terminal TMA Ah Dhinun: Nasheedh - Vaguthu\nއަޅުގަނޑުގެ ފަހުބަހަކީވެސް ޓާމިނަލް ޓީއެމްއޭއަށް ދިނުން: ނަޝީދު\n11 މަސް ކުރިން ( ފެބުރުއަރީ 18, 2020 )\nޓީއެމްއޭއަށް ސީޕްލޭން ޓާމިނަލް ދިނުމާއި ގުޅޭ ގޮތުން މަޖިލީހުގެ ރައީސް، ރައީސް މުހައްމަދު ނަޝީދުގެ އެންމެ ފަހު ބަހަކީވެސް އެކުންފުންޏަށް ޓާމިނަލް ދިނުން ކަމަށް އެމަނިކުފާނު ވިދާޅުވެއްޖެއެވެ.\nރައްޔިތުން މަޖިލީހުގެ މިއަދުގެ ޖަލްސާގައި ވާހަކަދައްކަވަމުން ނަޝީދު ވިދާޅުވީ ސީޕްލޭން ޓާމިނަލް ޓީއެމްއޭ އަށް ދިނުމުގެ މައްސަލައިގައި ސަރުކާރުގެ އެންމެ ފަހު ބަހަކީވެސް، އަދި އެކަމުގައި ހަމައެކަނި އޮތް ބަހަކީވެސް، 10.35 ޑޮލަރުގެ ރޭޓުން، ސީޕްލޭން ޓާމިނަލުން 6،400 އަކަމީޓަރުގެ ޖާގަ ޓީއެމްއޭއަށް ދިނުން ކަމަށެވެ.\nރޭ ފިނޭންސް މިނިސްޓަރު އިބްރާހީމް އަމީރުގެ އެދިވަޑައިގަތުމަކަށް ބޭއްވި މާލިއްޔަތު ކޮމެޓީގެ ބައްދަލުވުމުގައި ފިނޭންސް މިނިސްޓަރު ވަނީ ސަރުކާރުން އެކަމުގައި އަމަލުކުރާނެ އުސޫލު ސާފު ކޮށްދެއްވާފައެވެ. އެގޮތުން އެމަނިކުފާނު ވަނީ ސަރުކާރުން އެކަމުގައި ނިންމާފައިވާ ނިންމުންމަކީ އެ މައްސަލާގައި ނިންމޭނެ އެންމެ އިންސާފުވެރި ގޮތް ކަމަށް ވިދާޅުވެފައެވެ. އަދި ވިދާޅުވީ އެކަމާއި އެމްއޭސީއެލްގެ ބޯޑުގެ ރުހުންވެސް ލިބިގެންދާނެ ކަމަށާއި ނުލިބިއްޖެ ނަމަ ބޯޑު ބަދަލުކޮށްގެންވެސް އެ ނިންމުން ސަރުކާރުން ތަންފީޒު ކުރައްވާނެ ކަމަށެވެ.\nމަޖިލިސް ޖަލްސާގައި ނަޝީދު ވިދާޅުވީ އެ ކަމުގައި ސަރުކާރުގެ ސިޔާސަތު ފިނޭންސް މިނިސްޓަރު ކޮމިޓީއަށް ސާފުކޮށްދެއްވާފައިވާ ކަމަށެވެ. ނަޝީދު ވިދާޅުވީ އެއަށްފަހު އޮންނަ ބާކީ 21،000 އަކަމީޓަރު އަލުން ޓެންޑާކޮށް ކުރިހާ ފަރާތްތަކަށް ފުރުސަތު ހުޅުވާލެވޭނެ ކަމަށެވެ.\n"މިވަގުތު ކަނޑަށް ޖައްސާ މަތިންދާބޯޓު ގެންގުޅޭ ހުރިހާ ކުންފުނިތަކަށް ވެސް މިވަގުތު އެ ކުންފުނިތަކުގެ ހިއްސާ ޝެއާ މާރުކޭޓުގައި އެމީހުން މަސައްކަތް ކުރާ މިންވަރަށް ބަލައި މިވަގުތު، އެމީހުންނަށް ލިބިދީފައި އޮތް ލައުންޖްގެ އަދަދު އެމިންވަރަށް ހަމަ 10:35 އަށް އެ ކުންފުނިތަކަށްވެސް ލިބޭނެ، ބާކީ އޮންނަ އެކާވީސް ހާސް އަކަމީޓަރު އަލުން އަނބުރާ ޓެންޑަ ކުރެވޭނެ އެއީ ހުރިހާ އެންމެނަށް ޓެންޑަރަށް ހުޅުވާލެވޭ ހުޅުވާލެވުމަކީ،" ނަޝީދު ވިދާޅުވިއެވެ.\nކުރީ ސަރުކާރުން މި މަސައްކަތް ކުރުމަށް ނިންމާފައިވަނީ މަކަރާއި ހީލަތުންކަން ފާހަގަކުރައްވާ ރައީސް ނަޝީދު ވިދާޅުވީ ރައީސް އިބްރާހީމް މުހައްމަދު ސޯލިހުގެ އެ ނިންމެވުމަކީ ދުރުވިސްނޭ، ފުޅާ، ރަނގަޅު ނިންމުމެއް ކަމަށެވެ\nޓާމިނަލްއާ ގުޅިގެން ނަޝީދު މިފަދައިން ވިދާޅުވިއިރު ނަޝީދުގެ މިވާހަކަތަކާއި އެއްގޮތަށް ކޮމެޓީން ވަނީ މައްސަލަވެސް ނިންމާފައެވެ. ފިނޭންސް މިނިސްޓްރީން ނިންމި ގޮތަށް ދެ އަހަރުގެ މުއްދަތަކަށް ސީޕްލޭން ޓާމިނަލުން ބައެއް ޓީއެމްއޭއަށް ދިނުމަށް ކޮމެޓީން ވެސް ވަނީ ނިންމާފައެވެ.\nއެ ނިންމުން ފާސްކުރީ، މާލިއްޔަތު ކޮމިޓީގެ މިއަދުގެ ބައްދަލުވުމުގައި ބައިވެރިވެވަޑައިގެންނެވި، ނުވަ މެމްބަރުންގެ ތެރެއިން7މެމްބަރުންގެ ވޯޓާއި އެކުގައެވެ. އެ ނިންމުމަށް ވޯޓު ނުދެއްވަނީ ފެލިދޫ ދާއިރާގެ މެމްބަރު އިބްރާހިމް ފަޒުލް ރަޝީދާއި، ދާންދޫ ދާއިރާގެ މެމްބަރު ޔައުގޫބް އަބްދުﷲއެވެ.\nފެބުރުއަރީ 18, 2020 16:23\n13 މިލިއަން ޑުލަރު ދީފިވިއްޔަދޯއަންނީ\nފެބުރުއަރީ 18, 2020 16:38\nކަލެއަށް ހަލާކުހުރި ﷲ އަހަރުމެންނަށް ދެރަގޮތެއްމެދުވެރި ނުރައްވާނެ ނަސީބެޔަކީ އިންސާނުބްގެ ތެރެއިންވާ މީހެއްނޫން ދިވެހިން ރޮއެރޮއެތިއްބާ އެކަލޭގެ ބޭނުްގޮތެއް ހަދަނީ\nފެބުރުއަރީ 18, 2020 16:48\nބަލަގަ ބުއްޅަބޭ! ކަލޭގެ ފަހު ބަހުގެ ފަހުބައި މަދެއްނު! "އަޅުގަނޑަށް 13 މިލިއަން ޑޮލަރު ލިބޭނީ އޭރުން" މިބައި ހަނދާންނެތުނީތަ؟\nފެބުރުއަރީ 18, 2020 17:58\nކުދީންނޭވެ މީއެބުނާ އެޖެންޓް 19 ގެ ތަފާތަކީ ރައްޔަތުން އަޅުވެތިކޮއް ޖިޒީ ނަގާފައި އެވަރުންވެސް ހިންނުފުރިގެން ރައްޔަތުންގެ އެސެޓްތައް ނުއަގުގައި ޖީބައް ފައިސާ އެޅޭގޮތައް ބަހާ ހުސްކުރުން މީ އެބުނާ އެމް އެމް ޕީއާރ ސީގެ ހަގުނަ ބޮޑުކަރަޕްޝަނެއް މުތަނައްސިރު އަރައްބެއްގެ ސައްހަ ރިޕޯޓެއްގައި ބުނެފައި އެބަހުރި މަވޯޓާ ކިޔާ މީހަކު ޙަބަރުދިންގޮތުގައި މީރިއާސީ ވައުދެއްކަން އެކަމުގެ ހެކި ސީދާ މަޖްލީހުން މިކަމުގެ ތެރޭގައި ވަކިހިއްޕާލުން މާތް ﷲ މިއަނިޔާވެރިންގެ ނިމުން އަވަސް ކުރައްވާ މިގައުމުސަލާމައް ކުރައްވާ ފާންދޭވެ އާމީން\nފެބުރުއަރީ 18, 2020 18:47\nއަޅުގަނޑު ގެ ފަހުބަހަކީ މިޤައުމުގައި ލާދީނިއްޔަތު ފަތުރަން މަސައްކަތް ކުރާ އަދި އެކަމަށް ވާގިވެރިވާ އެންމެންގެ ކިބައިން މިލޮބުވެތި ފަސްގަނޑު ސަލާމަތް ކުރަށްވާނދޭވެ. އާމީން.\nފެބުރުއަރީ 18, 2020 18:51\nބަލަތިޔަކިޔާ އެއްޗެއް ދިމައެއް ނުވޭ ނުންތޯ މިސަރުކާރު އައިފަހުން2އަހަރު ވަނީ ތިޔަބުނާ ސައީދަކީ ސަރުކާރުގެ ވަޒީފާ އެއްގައި ހުރިމީހެއްނޫން ދެން ކިހިނެއްތޯ ތިޔަބުނާ އެގްރިމެންޓް ގަސޮއިކުރެވޭނީ ކަލޭމެން ކުރަން އުޅުނު ކަންތައް ފަޅާއެރީމާ އަނެއްބަޔެއްގެ ބޮލައް ކަނޑާލަނީދޯ މިހާރު ތިޔަ އެޖެންޓް 19 ގެ މަގްސަދު މިދަނީ ފަޅާ އަރަމުން ބޭޒާރުވަމުން މާތް ﷲ ތިޔަ އެޖެންޓް 19 ގެ ކަންތައް ފަލީހައްކޮއް ބޭޒާރުކޮއް ދެއްވާނެ މިހާރުވެސް މިދަނީ އެގެމުން\nފެބުރުއަރީ 18, 2020 23:06\nމިކަލޭގެ ލާރީގަ ނިހިފާނެ ވައްކަންކޮށް ފޭރޭ ލާރިތަށް ގަައުމު ފަސާދަކުރާމީހުނާ ލާދީނިއްޔަތު ފަތުރާ ފަރާތްތަކަށް ބަހާ ހުސްކުރާނި މިކަލޭގެއަށް ބޯކޮށް ލާރިދޭނެ ބޭރުގެ މެސަނަރީތަކުން


Dho?! Kanduge bageechaa thakuge thereygai zuvaan diver eh\nކަނޑުގެ ބަގީޗާތަކު ތެރޭގައި ވަރަށް ޒުވާން ޑައިވަރެއް\nވަށައިގެން ކަނޑު އޮންނަ މި ރާއްޖޭގައި މޫދުން އުފާ ލިބިގަންނަ މީހުން ބައިވަރެވެ. ފެތުމާއި ޑައިވިންކުރުން އަދި މޫދުގެ އެކި ކުޅިވަރުތަކުގައި ވަގުތު ހޭދަކުރެ އެވެ. އެކަމަކު ފުން ކަނޑަށް ފީނައިގަތުމަކީ ކޮންމެ މީހަކަށް ކުރަން ކެރޭ ވަރުގެ ކަމަކަށް ނުވެ އެވެ. އަދި އަމުދުން، މިއީ ފިރިހެނުންނަށް ހާއްސަ ކަމެއްގެ ގޮތުގައި ބެލެވިފައި އޮންނާތީ މި ކަމުގެ ތެރެއިން ފެންނަ އަންހެނުން މަދެވެ.\nއާމިނަތު ހަނީފާ އަބްދުލް ހަމީދު އުމުރުން 19 އަހަރުގައި ސާބިތުކޮށްދެނީ މިއީ ވަކި ބަޔަކަށް އޮތް ކަމެއް ނޫންކަމެވެ. ކަނޑު އަޑީގެ ބަގީޗާތަކުން އޭނާ އަންނަނީ ހިތްހަމަޖެހުން ހޯދަމުންނެވެ.\nހއ. އުލިގަމަށް އުފަން ހަނީފާ ޑައިވިން އަށް ހިތްޖެހުނީ އޭނާގެ ޑައިވް މާސްޓަރު ބައްޕަގެ ސަބަބުން ކަމަށް ވެދާނެ އެވެ. އޭނާ ބުނީ ގޭގައިވެސް އެކިވައްތަރުގެ މަސްތަކާއި މުރަކަތަކާ ބެހޭ ފޮތްތައް ހުންނަ ކަމަށެވެ.\nއުލިގަމު ސްކޫލުން ސާނަވީ ތައުލީމު ނިންމައި، ރ. އަތޮޅު ތައުލީމީ މަރުކަޒުން އޭ ލެވެލް ނިންމުމަށް ފަހު އެމްއެންޔޫ ބިޒްނަސް ސްކޫލްގައި ޑިގްރީ އަށް ކިޔަވަމުން އަންނަ ހަނީފާ އޭނާގެ ބައްޕައާ އެކު ޓްރަޔަލް ޑައިވް އަކަށް އެންމެ ފުރަތަމަ ގެންދިޔަ ދުވަސް ކިޔައިދިނެވެ.\n"އޭރު ގާތްގަނޑަކަށް 17 އަހަރުވާނީ. މީދޫގައި ކިޔަވަން ހުއްޓާ ބައްޕަ ގުޅާފައި ބުނީ ހިނގާށޭ ދާން. ދެން ފުޅި އަޅައިގެން ރެގިއުލޭޓާއާ އެއްޗިއްސާއެކު މާ ދުރުނޫން ހިސާބަކަށް ދިޔައީ. އެ ދެން އަސްލު ޑައިވެއް ވެސް ނޫން. އެކަމަކު ލަޔަން ފިޝް އެއް ފެނުނީ އެދުވަހު. އެހެންވެ ވަރަށް އެކްސައިޓްވި،" ހަނީފާ ކިޔައިދިނެވެ.\nހަނީފާ ޑައިވިންއަށް ގޮސް، ކަޅު ވެނަކާ އެކު ނަގާފައިވާ ފޮޓޯއެއް\nހަނީފާ ކަނޑު އަޑީގެ ރީތިކަން ސިފަކުރަނީ މިހެންނެވެ؛ އެއީ ދުނިޔޭގެ އެހެން އެއްވެސް ރީތިކަމަކާ އަޅާކިޔޭ ވަރަށް ވުރެ ފުރިހަމަ ރީތިކަމެކެވެ.\nއަލަށް ކުރި ޑައިވް ހަނީފާ އަށް ފަސޭހައެއް ނޫނެވެ. އެކަމަކު ހުރި ޝައުގުވެރިކަމާ އެކު ދިޔައީ ކުރިއަށެވެ.\n"ރަނގަަޅަށް ބްރީތްކުރަން ވެސް ނޭނގުނު. ދެން ކަންފަތަށް ވެސް ތަދުވެ އެކަހަލަ ކަންކަންވެސް ވި. އެކަމަކު ބައްޕަ އަބަދުވެސް ބުނާނެ ޑައިވިން އަށް ގޮއްސިއްޔާ ވަރަށް ރިލޭކްސް ވައްޗޭ. އެހެންވެ ފަހުކޮޮޅުގައި ވަރަށް ހަމަޖެހުނު،" ކިނޮޅަސް ބޭރުގައި އޮތް ފަރަކަށް އޭނާ ދިޔަ ފުރަތަމަ ޑައިވްގެ ތަޖުރިބާ ކިޔައިދިނެވެ.\nމި އަހަރު ޑައިވިން ލައިސަންސް ހޯދުމުގެ އަޒުމުގައި ހުރި ހަނީފާ އޭނާގެ ބައްޕަގެ މަސައްކަތުގައި ކުރިއަށް ދިއުމުގެ ވިސްނުން ވެސް އެބަހުއްޓެވެ.\n"ހޮބީއެއްގެ ގޮތުގައި ހުސްވަގުތުތަކުގައި ޑަައިވިން އިންސްޓްރަކްޓާއެއްގެ ގޮތުގައި މަސައްކަތްކުރަން ވެސް ވިސްނަން"\nހަނީފާ ޑައިވިނަށް ގޮސް ނަގާފައިވާ ފޮޓޯއެއް\n"ބޭނުންވޭ ދުނިޔޭގެ މަޝްހޫރު ޝިޕްވްރެކްސްއާ ފަރުތައް ވެސް ބަލައިލަން. އަދި އެ ތަންތަން އެކްސްޕްލޯ ކުރެވެން ހުރި ވަރަކަށް ކޮށްލަން ވެސް ބޭނުންވޭ. ދެން އެންމެ ބޮޑު އުންމީދަކީ ބައްޕަ ފަދައިން ޑައިވް މާސްޓާއަކަށްވުން،"


BML ge ehee gai Holhudhoogai Mas kandaa thaneh gaaimu kohfi\nނ. ހޮޅުދޫގައި ތަރައްގީކޮށްފައިވާ މަސް ކަނޑާ ތަން--- ފޮޓޯ: ބީއެމްއެލް\nބީއެމްއެލްގެ އެހީގައި ހޮޅުދޫގައި މަސްކަނޑާ ތަނެއް ތަރައްގީކޮށްފި\n25 އޮކްޓޯބަރ 2020 - 11:12:48\nބޭންކް އޮފް މޯލްޑިވްސް ގެ "އަހަރެންގެ ބޭންކް ކޮމިއުނިޓީ ފަންޑު"ގެ އެހީގައި، ނ. ހޮޅުދޫގެ އެމްސީއެފް ޖަމިއްޔާ، އެ ރަށުގެ ބަނދަރު ސަރަހައްދުގައި މަސް ކަނޑާ ތަނެއް ތަރައްގީކޮށްފި އެވެ.\nމަހެއްގެ ބައްޓަމަށް ފަރުމާކޮށްފައިވާ މި މަސްކަނޑާ ތަނުގައި އެއްފަހަރާ އަށް މީހުންނަށް ތިބެވޭ އިރު، ސާފު ފެނާއި ކަރަންޓުވެސް އެތަނަށް ލިބޭނެއެވެ. އަދި ތަކެތި ރައްކާކުރެވޭނެ ގުދަނެއްވެސް ހިމެނޭ މި މަސްކަނޑާ ތަން މަސްވެރިންގެ އިތުރުން އާންމުންނަށްވެސް ބޭނުންކުރެވޭނެ ކަމަށް ބީއެމްއެލް އިން މައުލޫމާތު ދެއެވެ.\nބީއެމްއެލްގެ ފަރާތުން މައުލޫމާތު ދެއްވަމުން އެ ކުންފުނީގެ ޕަބްލިކް ރިލޭޝަންސް މެނޭޖަރު މުހައްމަދު ސައީދު ވަނީ އެ މަސައްކަތުގައި ބައިވެރިވި ފަރާތްތަކަށް ޝުކުރު ދަންނަވައި، މަސްކަނޑާ ތަނުގެ ސަބަބުން ހޮޅުދޫގެ ރައްޔިތުންނަށާއި މަސްވެރިންނަށް ފައިދާކުރާނެ ކަމަށް އުންމީދުކުރައްވާ ކަމަށް ވިދާޅުވެފަ އެވެ.\nހޮޅުދޫގެ އެމްސީއެފް ޖަމިއްޔާގެ ފަރާތުން މައުލޫމާތު ދެއްވަމުން، އެ ޖަމިއްޔާގެ މެމްބަރު މޫސާ ޝިމާއު ވަނީ މަސްކަނޑާ ތަން ތަރައްގީ ކުރުމުގެ ކުރިން މަސްވެރިންނަށާއި އެ ރަށުގެ ރައްޔިތުންނަށް ދިމާވި ދަތިތައް ފާހަގަކުރައްވާފަ އެވެ. އަދި މި މަޝްރޫއު ކާމިޔާބުކަމާއި އެކު ނިންމާލެވުމުގެ ސަބަބުން ރައްޔިތުންނަށް ދިމާވެފައިވާ ދަތިތަކަށް ލުޔެއް ލިބިގެން ދާނެ ކަމަށް އޭނާ ވިދާޅުވިއެވެ.\nމި އަހަރުގެ ކޮމިއުނިޓީ ފަންޑަށް ޕްރޮޕޯސަލްތައް ހުށަހެޅުން ތިން ފިޔަވައްސަކަށް ބަހާލާފައިވާ އިރު، ފުރަތަމަ ދެ ފިޔަވަހީގައި ހުށަހެޅުނު ޕްރޮޕޯސަލްތަކުގެ ތެރެއިން އެންމެ ރަނގަޅު އެއް ޕްރޮޕޯސަލް ވަނީ ހޮވިފައެވެ. އަދި ތިންވަނަ ފިޔަވަހީގައި ދިހަ ޕްރޮޕޯސަލެއް ހޮވިގެންދާނެ ކަމަށާއި، ތިންވަނަ ފިޔަވަހީގެ ޕްރޮޕޯސަލް ހުށަހެޅުމަށް ތައްޔާރުވަމުން އަންނަކަމަށް ބީއެމްއެލް އިން މައުލޫމާތު ދެއެވެ.\nބީއެމްއެލްގެ "އަހަރެންގެ ބޭންކް ކޮމިއުނިޓީ ފަންޑު"ގެ ދަށުން ގިނަ ރަށްތަކަށް ވަނީ ހިލޭ ސާބަހަށް އެހީތެރިކަން ފޯރުކޮށްދީފައެވެ.\nބީއެމްއެލްނ. ހޮޅުދޫބީއެމްއެލް އަހަރެންގެ ބޭންކް


އަންވަރު އިބްރާހީމް 12 August 2018, 08:55\n(9 އޯގަސްޓް 2018 އާ ގުޅޭ)\nހެނދުނު ހެނދުނާ މަންމަ އައިސް އަހަރެންނަށް ގޮވި އެވެ. ދެފަހަރަކު މަންމަ ގޮވި ނަމަވެސް އަހަރެން އޮތީއެވެ. ނުތެދުވާށެވެ. ބަލިކަމަށް ހެދިގެންނެވެ. ސްކޫލަށް ދެވޭވަރު ނުވާކަން ދެއްކުމަށެވެ.\n"މިއަދު މިއުޅެނީ ވަރަށް ބޮޑަށް ބޮލުގައި ރިއްސާތީ" އަހަރެން ބުނީމެވެ.\n"ޕެނަޑިން ގުޅައެއް ކާލަނިކޮށް ރަނގަޅު ވެދާނެ. ދަރިފުޅު ކެމްޕޭނު ވެސް ކުރަންވާނެއްނު" އަހަރެންގެ ބޮލުގައި ފިރުމާލަމުން މަންމަ ބުންޏެވެ.\n"ކެންޕޭނު ކުރާ ހިތެއް ނެތް. އެހެން ނޫނަސް ކެޕްޓަންކަމަކީ އެހައި މުހިންމު ކަމެއް ނޫން" އަހަރެން ބުނީމެވެ.\n"ކީއްވެ ތިހެން ތިބުނީ؟ ގައިމު ދަރިފުުޅު ކުރިމަތިލީ ތިކަން ބޭނުން ވެގެންނެއްނު؟" މަންމަ ސުވާލު އުފެއްދިއެވެ.\n"މިހާރު ބޭނުމެއް ނޫން. އެކަންކުރަމުން ކިޔެވުމަކީ ފަސޭހަކަމަކަށް ނުވާނެ. އެހެންވެ އެހައި ބޮޑަށް އެކަމާ އުޅޭ ހިތެއް ނެތް" އަހަރެންގެ ވާހަކަ މަންމަ ގަބޫލުކުރިއެވެ. މަންމައަށް ޝައްކު ނުވާނެ ފަދަ ގޮތަކަށް ޚިޔާލު ބަދަލުކޮށްލެވުނެވެ. އެ ހިތްހަމަ ޖެހުން އަހަރެންނަށް ލިބުނެވެ.\nއަހަރެން ސުކޫލަށް ނުދާތީ އެކަމާ ކަންބޮޑުވެގެން ދަރިވަރުން އުޅުނެވެ. ސުކޫލު ޓީޗަރުންވެސް އަހަރެންގެ ވާހަކަދެއްކިއެވެ. ޚުދު ޕްރިންސިޕަލް ވެސް އަހަރެންގެ ޚަބަރު ބެލިކަމަށް ވެއެވެ.\nއަހަރެންގެ ކެންޕޭން ހުއްޓުމަކަށް އައުމުން އެކަމާ ހިތްހަމަ ނުޖެހުނު ކުދިންވެސް އުޅުނެވެ. އޭގެ ތެރެއިން ބައެއް ދަރިވަރުން އަހަރެންގެ ގެއަށް ވެސް އައެވެ. އަހަރެންނާ ބައްދަލުކުރަން ވެސް ކުރިއެވެ. އަހަރެންދެއްކީ ބަލިވެ އުޅޭ ވާހަކައެވެ. ނުތެދުވެވޭ ވާހަކައެވެ. ކެޕްޓަންކަން ކުރަން އުޒުރުވެރިވާ ވާހަކައެވެ.\nކެމްޕޭނު ނިމި އިންތިޚާބު ވެސް ނިމުނެވެ. އަހަރެން އެންމެ އުފާވީ ކެޕްޓަނަކަށް ދީމާ ހޮވުމުންނެވެ. އެ ޝަރަފް އޭނާއަށް ލިބުމުންނެވެ. އެއީ އަހަރެން ބޭނުންވި ކަމެއް ނަމަވެސް އެކަން ދީމާއަށް ވުމަކީ އަހަރެންނަށް ވެސް ލިބޭ އުފަލެކެވެ. އެ އުފަލުގައި އަހަރެން ބައިވެރިވީމެވެ. ސްކޫލަށް ނުކުތީމެވެ. ކިޔެވުމައިގެން ކުރިއަށް ދިޔައީމެވެ.\nމަހެއް ނުވަނީސް އަހަރެންނަށް ފާހަގަކުރެވެން ފެށީ ދީމާ އަހަރެންނާ ދުރުވާކަމެވެ. ވާހަކަދެއްކުން މަދުވާކަމެވެ. އަހަރެންނާއެކު ސްކޫލުން ގެއަށް އައުމަށް ވަގުތު ނުވާކަމެވެ.\nދެން އިވެން ފެށި ވާހަކަތަކުން އަހަރެންގެ ހިތަށް ނުތަނަވަސްކަން ވެރިވާން ފެށިއެވެ. ސްކޫލު ތެރޭ ފެތުރެން ފެށި އަޑުތަކުންނާއި އެކުވެރީންގެ ވާހަކަތަކުން އަހަރެންނަށް އުނދަގޫވިއެވެ.\nސްކޫލުގެ ވައިސް ކެޕްޓަނާ ޚާއްޞަ ގުޅުމެއް ދީމާ އޮންނަކަން އަހަރެންނަށްވެސް ހީވާން ފެށިއެވެ. އެގޮތަށް ހީވެގެން އެތައް ފަހަރަކު އެވާހަކަ ދެއްކުނެވެ. ލިބުުނު ފުރުޞަތުގެ ބޭނުންކޮށް އަނެއްކާވެސް އެ ވާހަކަ އަހަރެން ދެއްކީމެވެ.\n"ހާދަ ފާޑުފާޑުގެ އަޑުތައް އެބަ އިވެޔޭ. އެއީ؟" ގެއަށް ދިޔަ މަގުމަތީ އަހަރެން ސުވާލުކުރީ ދީމާ ދޭ ޖަވާބެއް ބަލާށެވެ.\n"ދެން އެކުގައި އުޅެންޏާ އަޑުވެސް އިވޭނެ. ފާޑު ފާޑުގެ ވާހަކަ ވެސް ދައްކާނެ. ކޮބާ މައްސަލައަކީ؟ އަބަދު ތި ވާހަކަ ތި ދައްކަނީ ކީއްވެ؟" ދީމާ އައީ ރުޅިއެވެ.\n"ތިހައި އަވަހަށް ރުޅި ތި އަންނަނީ ކީއްވެ؟" އަހަރެން ސުވާލުކުރީމެވެ.\n"ރުޅި އަންނާނެ. އަބަދު ތި ވާހަކަ އަހައިކަށް ނުޖެހޭ. އަހަރެން އޭނާއާ ގުޅުން އޮތަސް ރިޔާޒަށް ކީއް؟ އޭނާއަކީ ވެސް ޚާއްޞަ މީހެއް" ދީމާ ދިން ޖަވާބުން އަހަރެންގެ ހިތް ތެޅެންފެށިއެވެ. މުޅި މީހާ ހާސްވާގޮތްވިއެވެ. ދައްކާނެ ވާހަކަ ހުސްވިއެވެ. އަހަރެންނަށް ކުރިއަށް ދެވުނީ ވަރަށް ހާލުންނެވެ.\n"ތިބުނީ ކީކޭ؟" އަހަރެން ބޭނުންވީ އިތުރަށް އޮޅުން ފިލުވާށެވެ.\n"މިބުނީ އެއީ ވެސް ޚާއްޞަ މީހެކޭ. ދެން ތި ސުވާލުތައް ނުކުރާށޭ. ރިޔާޒާ މި އޮތް ގުޅުން ބާއްވާކަން އަހަރެން ބޭނުމެއް ނޫނޭ" ދީމާ ދައްކަމުން ދިޔަ ވާހަކަތަކުން އަހަރެން ފެންކަޅިވިއެވެ. އަހަރެންގެ ހިނގުން މަޑުވިއެވެ. ދީމާ ގޮސް ވަނީ އެނާ އުޅޭ ގެއަށެެވެ. އަހަރެންނަށް ހުރެވުނީއެވެ. ހަދާނެ ގޮތް ހުސްވެފައެވެ. ދާނެ ދިމާއެއް ނޭނގިފައެވެ. އެއްވެސް ދިމާއަކަށް ދާން ބޭނުން ނުވެފައެވެ.\nގެއަށް އައިސް އަހަރެން ރުއީމެވެ. ގިސްލީމެވެ. މާޒީގެ ހަނދާންތަކާއެކު ވަގުތުތައް ހޭދަކުރީމެވެ. އަހަރެންގެ އުންމީދުތައް ފުނޑުފުނޑުވީއެވެ. ކިޔެވުމުގައި ކަނޑައެޅި ޢަޒުމު އަންހެން ކުއްޖަކަށްޓަކައި ދޫކޮށްލެވުނީއެވެ. ކެޕްޓަނަކަށް ވާން އޮތް ފުރުޞަތު ވެސް ބީވީއެވެ. ހިތަށް އެރިއެވެ. އިއްޔެ ކެންޕޭނު ކުރެވުނު ނަމައެވެ. މިއަދު މި ހިތާމަތަކެއް ނުޖެހުނީހެއެވެ. އިއްޔެ އެފުރުޞަތުގެ ބޭނުން ކުރެވުނުނަމައެވެ. މިއަދު މި ބަދަލެއް ނައީހެވެ. އިއްޔެ ވިސްނައި ލެވުނު ނަމައެވެ. މިއަދު ލޯތްބެއް ދަށުވެ މި ހިތާމަތަކެއް ތަހައްމަލު ކުރާކަށް ނުޖެހުނީހެވެ. ގަބޫލުކުރަމެވެ. ގޯސް ހެދުނީ އަހަރެންނަށެވެ. ހެދުނު ގޯހަކީ ކެންޕޭނު ނުކުރުމެވެ. އެ ފުރުޞަތުގެ ބޭނުން ނުކުރުމެވެ.


Minister Mahloof ah inzaaru dheefi - AO News\nމިނިސްޓަރު މަހްލޫފުއަށް އިންޒާރު ދީފި\nބައިނަލްއަގްވާމީ ޔޯގާ ޑޭ ފާހަގަކުރުމަށް ބޭއްވި ހަރަކާތާއި ގުޅިގެން، ޔޫތު މިނިސްޓަރު އަޙްމަދު މަހުލޫފާއި އޭނާގެ އާއިލާ އަށް އިންޒާރުދީފިއެވެ.\nމަހުލޫފަށް މީހަކު ކޮށްފައިވާ އެސްއެމްއެސްއެއްގައި ބުނެފައި ވަނީ މިއީ ދޭ ގަދަފަދަ އިންޒާރެއްކަމަށެވެ. ޔޯގާ ހަލާލް ކުރުމަކީ ބާތިލް ފިކުރެއް ކަމަށް އިންޒާރުގެ މެސެޖުގައި ބުނެފައިވާއިރު މަހްލޫފު އަކީ އިންޑިއާގެ ޕަޕެޓެއްކަމަށްވެސް އެ މެސެޖުގައި ވަނީ ބުނެފައެވެ.\nއަބަދު މިނިސްޓަރު ކަމުގައި ނުހުރެވޭނެކަމަށް ބުނެ މަހްލޫފުއަށް ދިން އިންޒާރުގައިވަނީ “އަހަރެމެންގެ އަހަކާ ނުވަތަ ޖަމިއްޔާއަކާ ފިޔަވަޅު އަޅާލިޔަސް ކަލެއާ ކަލޭގެ އާއިލާގެ ޒަމާން ދުއްވާލާނެކަމަށް ބުނެފައެވެ. “”ކަލޭ އަތުޖެހުނުނަމަ ނޮޅާލީމުސް، މިއަދު ވެސް ކަލޭ ދުވެ ފިލީ. އަހަރުން ތިބީ ބަލަން.” އެ މެސެޖުގައި ބުނެފައިވެއެވެ.\nބައިނަލްއަގްވާމީ ޔޯގާ ޑޭ ފާހަގަކުރަން ޔޫތު މިނިސްޓްރީއާއި އިންޑިއަން ކަލްޗްރަލް ސެންޓަރު ގުޅިގެން ބާއްވަން އުޅުނު ހަރަކާތައް ބަޔަކު ވަނީ ހުރަސް އަޅާފައެވެ. އަދި މި މައްސަލައާއި ގުޅިގެން މިހާތަނަށް ދިހަ މީހަކު ވަނީ ހައްޔަރުކޮށްފައެވެ. މި ހަމަނުޖެހުންތަކާއި ގުޅިގެން ފުލުހުން އަމަލުކޮށްފައިވަނީ ގޯސްކޮށް ކަމަށް ބުނެ ގިނަ ބަޔަކު ސޯޝަލް މީޑިއާގައި ފާޑު ކިޔަމުން އަންނައިރު މަހްލޫފު ވިދާލުވީ ދީނާ ޚިލާފު ކަމެއް ކަމަށް ބުނެ ޔޯގާ ޑޭގެ ހަރަކާތް ހުއްޓުވަމަކީ ސިޔާސީ ކަމެއް ކަމަށެވެ.\nޔޯގާ ޑޭގެ ހަމަނުޖެހުން: އޭރު ހަރާމް ނުވި ކަމެއް މިހާރު ހަރާމް ވާކަށް ނުޖެހޭ :މަހްލޫފް\nޔޯގާއަކީ އަޅުކަމެއް ނޫންކަމަށާއި އެއީ ކަސްރަތެއްކަން ފާހަގަކުރައްވަމުން މަހްލޫފް ވިދާޅުވީ ޔޯގާ ދުވަހަކީ 2014 އިން ފެށިގެން ރާއްޖޭގައި ފާހަގަކުރަމުން އަންނަ ދުވަހެއް ކަމަށެވެ.\nބައިނަލްއަގުވާމީ ޔޯގާ ދުވަސްމަހްލޫފު


މި ކުންފުނީގެ (އެމް.އޭ.ސީ.އެލްގެ) މުވައްޒަފުން މާލެ/ހުޅުމާލެއިން ހުޅުލެއަށް ގެނެސް އަދި އަނބުރާ ގެންދިއުމަށްޓަކައި، މިކުންފުނިންދޭ ތާވަލާއި އެއްގޮތަށް އަމިއްލަ ޚަރަދުގައި ބަހުގެ ޚިދުމަތްދޭނެ ފަރާތެއް ހޯދަން ބޭނުންވެއެވެ. އެގޮތުން ކުރިން ކުރެވިފައިވާ ނަންބަރު:a116-F3/IL/2020/91 ވަނީ ބާތިލް ކުރެވިފައެވެ.\nމިކަމަށް ޝައުގުވެރިވާ ފަރާތްތަކުން 2020 އޮގަސްޓު 06 ވާ ބުރާސްފަތިދުވަހުގެ ހެދުނު 11:00 ގެ ކުރިން، ސިޓީ, ފެކްސް ނުވަތަ އީމެއިލް([email protected]) މެދުވެރިކޮށް ޝައުގުވެރިކަން (EOI) ފާޅުކުރުން އެދެމެވެ. ޝައުގުވެރިކަން ފާޅުކުރާ ފަރާތްތަކުން އެފަރާތެއްގެ ފުރިހަމަ ނަމާއި އެޑްރެސް، އީމެއިލް އަދި ގުޅޭނެ ނަންބަރުތައް ފޯރުކޮއްދެއްވަން ވާނެއެވެ.މިގޮތަށް ޝައުގުވެރިކަން ފާޅުކުރާ ފަރާތްތައް ރަޖިސްޓްރީ ކުރެވި، ތައްޔާރު ކުރެވިފައިވާ ބީލަންފޮތް އީމެއިލް ކުރެވޭނެއެވެ.\nބީލަންތައް ހުށަހެޅުމުގެ ސުންގަޑިއަކީ 2020 އޮގަސްޓު 19 ވާ ބުރާސްފަތިދުވަހުގެ ހެދުނު 11:00 ގައެވެ. ބީލަންތައް ހުންނަންވާނީ ސިޓީއުރައެއްގައި ބަންދުކޮށްފައެވެ. ބީލަންތައް ހުޅުވުމަށް ހަމަޖެހިފައިވަނީ 2020 އޮގަސްޓު 19 ވާ ބުރާސްފަތިދުވަހުގެ ހެދުނު 11:00 ގައި، މިކުންފުނީގެ މައި އިދާރާގައި ބީލަން ހުށަހަޅާ ފަރާތްތަކުގެ ހާޒިރުގައެވެ. ގަޑި ޖެހުމަށްފަހު ހުށަހަޅާ ބީލަންތައް ބަލައިނުގަނެވޭނެ ވާހަކަ ދަންނަވަމެވެ.


މަހުގެ ސްޓޮކް ދެމެހެއްޓުމަށްޓަކައި މިހާރަށްވުރެ ހަރުދަނާ ސިޔާސަތުތަކެއް ބޭނުންވޭ: ޝައުނާ މަހުގެ ސްޓޮކް ދެމެހެއްޓުމަށްޓަކައި މިހާރަށްވުރެ ހަރުދަނާ ސިޔާސަތުތަކެއް ބޭނުންވޭ: ޝައުނާ\nމަހުގެ ސްޓޮކް ދެމެހެއްޓުމަށްޓަކައި މިހާރަށްވުރެ ހަރުދަނާ ސިޔާސަތުތަކެއް ބޭނުންވޭ: ޝައުނާ\nކޮމަންވެލްތުގެ މެންބަރު ޤައުމުތަކުގެ މެދުގައި ބޭއްވި މަތީ ފަންތީގެ މަޝްވަރާ ބައްދަލުވުމުގައި މިނިސްޓަރ އޮފް އެންވަޔަރަމަންޓް، ކްލައިމެޓް ޗޭންޖް އެންޑް ޓެކްނޮލޮޖި އައިމިނަތު ޝައުނާ ވާހަކަފުޅުދައްކަވަނިކޮށް / ފޮޓޯ: އެންވަޔަަރަމަންޓް މިނިސްޓްރީ\nދުނިޔޭގެ މަހުގެ ސްޓޮކް މެނޭޖްކޮށް ދެމެހެއްޓުމަށްޓަކާ މިހާރަށްވުރެ ހަރުދަނާ ސިޔާސަތުތަކެއް ބޭނުންވާކަމަށް މިނިސްޓަރ އޮފް އެންވަޔަރަމަންޓް، ކްލައިމެޓް ޗޭންޖް އެންޑް ޓެކްނޮލޮޖި އައިމިނަތު ޝައުނާ ވިދާޅުވެއްޖެއެވެ.\nމިނިސްޓަރ ޝައުނާ މިހެން ވިދާޅުވީ، ކޯވިޑް-19ގެ ސަބަބުން ކުރިމަތިވި އިޤްތިޞާދީ ހީނަރުކަމުން އަރައިގަތުމުގައި ދުނިޔޭގެ ކަނޑުތަކާއި ކަނޑުފަޅުގެ ދިރުންތަކުގެ ދުޅަހެޔޮކަން އަދާކުރާ މުހިއްމު ދައުރުގެ މައްޗަށް ކޮމަންވެލްތުގެ މެންބަރު ޤައުމުތަކުގެ މެދުގައި ބޭއްވި މަތީ ފަންތީގެ މަޝްވަރާ ބައްދަލުވުމުގައި ދިވެހިރާއްޖެ ތަމްޞީލުކުރައްވާ ދެއްކެވި ވާހަކަފުޅުގައެވެ.\nވަރޗުއަލްކޮށް ބޭއްވި މި މަޝްވަރާ ބައްދަލުވުމަކީ ދުނިޔޭގެ ކަނޑުތަކުގެ ދުވަހާ ގުޅުވައިގެން ކޮމަންވެލްތުން ކުރިއަށްގެންދިޔަ ބައްދަލުވުމެކެވެ.\nމި ބައްދަލުވުމުގައި ވާހަކަފުޅުދައްކަވަމުން މިނިސްޓަރ ޝައުނާ ވިދާޅުވީ، ދިވެހިރާއްޖެއަކީ ބިމުގެ އިންސައްތަ ކުޑަވިއެއްކަމަކު، ކަނޑުގެ ސަރަޙައްދު ބޮޑު ޖަޒީރާ ޤައުމެއްކަމަށާއި، ކަނޑުތަކަކީ ދިވެހިންގެ އާއްމު ދިރިއުޅުމާއި އެތައްގޮތަކުން ގުޅިފައިވާ ތިމާވެށީގެ މާޙައުލެއްކަމަށެވެ. ކަނޑުފަޅުން ލިބޭ ނަފާއަށް ދުނިޔޭގެ ހުރިހާ ޤައުމުތަކަކުންހެން ބަރޯސާވިޔަސް، ކަނޑުތަކަކީ ރާއްޖެފަދަ ޤައުމުތަކުގެ ދެމިއޮތުމާއި އަދި ކުރިއެރުމާއި ގުޅިފައިވާ ތަނެއްކަމަށް މިނިސްޓަރ ވިދާޅުވިއެވެ. އަދި ރާއްޖޭގެ އިޤްތިޞާދީ އެންމެ ބޮޑު ދެ ސިނާޢަތްކަމަށްވާ ފަތުރުވެރިކަމާއި މަސްވެރިކަން ސީދާ ގުޅިލާމެހިފައިވަނީ ކަނޑުފަޅުތަކުގެ ދިރުންތަކާއި، މުއްސަނދިކަމަށްކަން މިނިސްޓަރ ފާހަގަކުރެއްވިއެވެ. މިނިސްޓަރ ޝައުނާ ވިދާޅުވީ، ކަނޑުތަކާއި، ކަނޑުފަޅުގެ ދިރުންތައް ހިމާޔަތްކޮށް އެތަކެތީގެ ދުޅަހެޔޮކަން ދެމެހެއްޓިގެން ނޫނީ ހަޤީޤީ ތަރައްޤީއެއް ނުހޯދޭނެކަމަށެވެ.\nދުނިޔޭގެ ކަނޑުތަކަކާއި، ކަނޑުގެ ދިރުންތަކަށް ކުރިމަތިވާ ގޮންޖެހުންތަކަށް އިޝާރަތްކުރައްވާ މިނިސްޓަރ ޝައުނާ ވިދާޅުވީ، ދުނިޔޭގެ މަހުގެ ސްޓޮކް މިހާރަށްވުރެ ރަނގަޅަށް މެނޭޖްކޮށް ބެލެހެއްޓޭނެ ސިޔާސަތުތަކެއް އެކުލަވާލަންޖެހޭކަމަށެވެ. އަދި އެ ސިޔާސަތުތަކަކީ ސައިންސްގެ އަލީގައި އެއްކުރެވޭ މަޢުލޫމާތުތަކަށް ރިޢާޔަތްކޮށް، ޤާނޫނީގޮތުންވެސް ބާރުލިިބިދޭ ސިޔާސަތުތަކަކަށް ވާންޖެހޭކަމަށާއި، މިއީ ދުނިޔޭގެ ޤައުމުތަކުން ގުޅިގެން ކުރަންޖެހިފައިވާ މުހިއްމު މަސައްކަތެއްކަމަށް މިނިސްޓަރ ވިދާޅުވިއެވެ.\n"ދުނިޔޭގެ މަހުގެ ސްޓޮކް މެނޭޖްކޮށް ދެމެހެއްޓުމަށްޓަކާ މިހާރަށްވުރެ ބޮޑަށް ޤައުމުތައް ގުޅިގެން މަސައްކަތްކޮށް، ސިޔާސަތުތައް އެކަށައަޅަންޖެހޭ. އަދި އެކަންކަމަކީ ސައިންސްގެ ހޯދުންތަކުގެ މައްޗަށް ބިނާކޮށް، ޤާނޫނީ ބާރުވެރިކަން ލިބޭފަދަ ސިޔާސަތުތަކަށްވެސް ވާންޖެހޭ. ކަނޑުތަކާއި، ކަނޑުފަޅުގެ ދިރުންތަކުގެ ދުޅަހެޔޮކަމަށްޓަކާ ދެމެހެއްޓެނިވި މަސްވެރިކަން އެންމެ ސަރަޙައްދެއްގައި ކޮށްގެނެއް ނަތީޖާއެއް ނުނެރެވޭނެ. މިކަން މުޅި ދުނިޔެއަށް ފުޅާކުރަންއެބަޖެހޭ" މިނިސްޓަރ ޝައުނާ ވިދާޅުވިއެވެ.\nމިނިސްޓަރ ޝައުނާ ވިދާޅުވީ، ރާއްޖޭގެ އަތޮޅުތައް އެ އެއްޗެއްގެ މައްޗަށް އުފެދިފައިވާ މުރަކައާއި ފަަރުތަކުގެ ނިޒާމަކީ ދުނިޔޭގެ ނިސްބަތުންވެސް ބޮޑު ނިޒާމެއްކަމަށެވެ. އަދި އެއީ ކަނޑުގެ ދިރުންތަކަށް ބޭނުންވާ ތަފާތު ކާނާ ލިއްބައިދޭ ގުދުރަތީ ނިޒާމެއްކަމަށެވެ. އެހެންނަމަވެސް ޖައްވު ހޫނުވުމާއި، މޫސުމީ ބަދަލުތަކުގެ ސަބަބުން ރާއްޖޭގެ އިތުރުން ދުނިޔޭގެ މުރަކައާއި ފަރުތަކުގެ ނިޒާމުތައް ހަލާކުވެ ނެތިދިއުމުގެ ބިރު ވަރަށް އެބައޮތްކަމަށާއި، އެއްވެސް ހިފެހެއްޓުމެއްނެތި މަސްވެރިކަން ކުރުމާއި މޫދަށް ޕްލާސްޓިކާއި ކުނި އެޅުމުގެ ސަބަބުން ތިމާވެށީގެ އެތައް މައްސަލަތަކެއް ފެންމަތިވެފައިވާކަން މިނިސްޓަރ ފާހަގަކުރެއްވިއެވެ.\nތިމާވެށީގެ މައްސަލަތަކުން އަރައިގަތުމަށް ވަކިން ޚާއްސަކޮށް ކަނޑުތައް ޙިމާޔަތްކުރުމާއި ޕްލާސްޓިކާއި ދެކޮޅަށް ރާއްޖެން އަޅަމުންދާ ފިޔަވަޅުތަކާއި މަސައްކަތްތަކާ ގުޅޭގޮތުންވެސް މިނިސްޓަރ ޝައުނާ ވަނީ މި ބައްދަލުވުމުގައި ވާހަކަފުޅުދައްކަވާފައެވެ. އެގޮތުން ކްލައިމެޓް އިމަރޖެންސީ ޤާނޫނެއް ވުޖޫދަށްގެނެސް، އަޅަންޖެހޭ ފިޔަވަޅުތައް އެޅުމަށް ބޭނުންވާ ޤާނޫނީ އަދި އިދާރީ އޮނިގަނޑު އެކުލަވާލުމުގެ މަސައްކަތް ކުރަމުންދާކަމަށް މިނިސްޓަރ ވިދާޅުވިއެވެ. އަދި 2030 ވަނަ އަހަރުގެ ނިޔަލަށް ދިވެހިރާއްޖެއަކީ ކާބަން ނިއުޓްރަލް ޤައުމަކަށް ހަދާ، ކަނޑުގެ 30 އިންސައްތަ ހިމާޔަތްކުރުމަށާއި، 2023 ގެ ނިޔަލަށް އެއްފަހަރު ބޭނުންކޮށްފައި އުކާލާ ޕްލާސްޓިކް ބޭނުންކުރުން އެއްކޮށް ހުއްޓާލުމަށް ރާއްޖޭން ކުރަމުންދާ މަސައްކަތްތައް މިނިސްޓަރ ވަނީ ހިއްސާކުރައްވާފައެވެ.


Emme bodu aamdhanee eh libunu celebrity akee Taylor Swift | Mihaaru\nޓޭލާ ޝޯއެއްގައި ޕަފޯމް ކުރަނީ.\nފާއިތުވި އަހަރު ދުވަހު އެންމެ ބޮޑު އާމްދަނީއެއް ލިބުނު ސެލެބްރިޓީ އަކީ ޓޭލާ ސްވިފްޓް\n12 ޖުލައި 2019 - 08:25\nފޯބްސް އިން އެކުލަވައިލި ލިސްޓްގެ އެންމެ ކުރި، 29 އަހަރުގެ ލަވަކިޔުންތެރިޔާ އަށް ލިބުނީ ފާއިތުވި 12 މަސް ދުވަހުގެ ތެރޭގައި އޭނާ އަށް އާމްދަނީގެ ގޮތުގައި ލިބުނު 185 މިލިއަން ޑޮލަރާ އެކީގަ އެވެ. ޓޭލާގެ މައިގަނޑު އާމްދަނީ އަށް ފައިސާ ވަދެފައި ވަނީ 2017 ގެ ނެރުނު އަލްބަމް "ރެޕިއުޓޭޝަން" ޕްރޮމޯޓް ކުރަން ކުރިއަށް ގެންދިޔަ ޓުއާތަކާއި ނެޓްފްލިކްސްއާ އެކު ހަދާފައިވާ އޮތް ލައިވް ކޮންސަޓް ޑީލާއި އެންޑޯޒް ކުރާ އެކި ބްރޭންޑްތަކުން އެއްކުރި ފައިސާއާ އެކީގަ އެވެ.\nފޯބްސް އިން އެކުލައިވައިލި ލިސްޓްގެ ގަދަ 10 އަށް ޖެހިލާ އިރު، ދެވަނާގައި އޮތީ ޒުވާން އަންހެން މަހުޖަނުގެ ގޮތުގައި ވެސް ފާހަގަ ކުރެވިފައިވާ މަޝްހޫރު ރިއަލިޓީ ޝޯ ތަރި އަދި ވިޔަފާވެރިޔާ ކައިލީ ޖެނާ އެވެ. އޭނާ އަށް ފާއިތުވި އަހަރު ދުވަހުގެ ތެރޭގައި ޖުމްލަ 170 މިލިއަން ޑޮލަރު ލިބިފައިވެ އެވެ.\nތިން ވަނާގައި އޮތީ ރެޕާ އަދި ރިއަލިޓީ ޝޯ ތަރި ކިމް ކާޑޭޝަންގެ ފިރިމީހާ ކަންޔޭ ވެސްޓެވެ. އޭނާގެ އާމްދަނީއަކީ 150 މިލިއަން ޑޮލަރެވެ.\nލިސްޓްގައި ދެން ހިމެނޭ ސެލެބްރިޓީން ތަރުތީބު ކުރާ އިރު އޭގެ ތެރޭގައި ހިމެނެނީ އާޖެންޓީނާގެ ފުޓްބޯޅަ ތަރި ލިއޮނަލް މެސީ (127 މިލިއަން ޑޮލަރު) އާއި އިނގިރޭސިވިލާތުގެ ލަވަކިޔުންތެރިޔާ އެޑް ޝީރަން (110 މިލިއަން ޑޮލަރު) އާއި ޕޯޗްގަލްގެ ފުޓްބޯޅަ ތަރި ކްރިސްޓިއަން ރޮނާލްޑޯ (109 މިލިއަން ޑޮލަރު) އާއި ބްރެޒިލްގެ ފުޓްބޯޅަ ތަރި ނޭމާ (105 މިލިއަން ޑޮލަރު) އާއި އެމެރިކާގެ މިއުޒިކް ބޭންޑް ދި އީގަލްސް (100 މިލިއަން ޑޮލަރު)، އާއި އެމެރިކާގެ ޓޯކް ޝޯ ހޯސްޓް ޑރ. ފިލް މެކްގްރޯ (95 މިލިއަން ޑޮލަރު) އަދި މެކްސިކޯގެ ބޮކްސިން ތެޅުންތެރިޔާ ކަނެލޯ އަލްވަރޭޒް (94 މިލިއަން ޑޮލަރު) އެވެ.\nއިތުރު ލިޔުންތައް ލިއޮނަލް މެސީ ކްރިސްޓިއާނޯ ރޮނާލްޑޯ ފޯބްސް ނޭމާ ސެލެބްރިޓީން ޓޭލާ ސްވިފްޓް\nކައިލީގެ ނަން އަލުން ފޯބްސް އަށް، އެކަމަކު ތަފާތުކޮށް


ބުނެދޭށޭ ރުހެމޭ 24 – Esfiya\n“ހައި.. ޑޫ ޔޫ ލަވް މީ…” ނައިނާގެ ޖުމްލައާއިއެކު ހައިޒަލް ބަލާލީ ސިހިފައިކަހަލަގޮތަކަށެވެ. އެދެލޮލުން ހިނދުކޮޅަކަށް ނަމަވެސް ތަފާތު އަސަރެއް ފެނިލިއެވެ. މަޑުންމަޑުން ނައިނާގެ ކޮނޑުގައި ހިފަހައްޓާލެވިފައިވާ އަތް ތިރިވެގެންދިޔައިރު ހައިޒަލް ފުންނޭވާއެއްލަމުން ދުރުބަލާލިއެވެ. އެއާއިއެކު ނައިނާ ހައިޒަލްގެ އަތުގައި ހިފަހައްޓާލިއެވެ.\n“ހައި ޓެލްމީ… ލޯބިނުވިޔަސް ތިހިތުގައި އަހަންނާއިމެދު ކޮންމެވެސް އެއްޗެއް އެބައޮތެއްނު… ދެޓްސް އިނަފް ފޯރ މީ… ހައިގެ ދުލުން ލޯބިވެއޭ އަހަންނާއި ރުހެމޭ ބުނެދޭނެ ދުވަހަކަށް އަހަރެން އިންތިޒާރުވެސް ކޮށްފާނަން… ހައި ޕްލީޒް އަހަންނަށް ފަސްނުދީ… ހައިގެ މަންމަ ކަންތައް ކުރިގޮތަކީ ހައި ލޯތްބަށް ފަސްދޭންޖެހޭ ސަބަބަކަށް ނުހަދަފާނަންތަ؟ ލޯތްބަކީ ވޭންދެނިވި އިހުސާސެއްނޫންކަން އަހަރެން ސާބިތުކޮށްދޭނަން… އަހަރެން ވައުދުވަން… ހައި ދޫކޮށްލާ ފަރާތަކަށް އަހަރެން ދުވަހަކު ނުވާނަން… ހައި އަހަރެން ދުރުކޮށްނުލާހާ ހިނދަކު އަބަދުވެސް ހައިއާއިއެކީ ވާނަން…” ނައިނާގެ އަޑުގައިވީ ޔަގީންކަމާއިއެކު ހައިޒަލްގެ އަތަށް ބާރުކޮށްލިއެވެ. އެވަގުތު ހައިޒަލް ފަސްއެނބުރި ނައިނާގެ މޫނަށް ބަލާލިއިރު ނައިނާގެ ލޮލުން އެކަނިވެސް އެ ބަސްތަކުގެ ތެދުކަންހުރީ ހާމަވާށެވެ.\n“ހައި.. ޕްލީޒް… އަހަންނަށް ފަސްނުދީ… އަހަރެންގެ ހިތުގައި ހައިއަށްޓަކައި ވިންދުޖެހުވުމަށްފަހު އެހިތް ހަލާކުކޮށްނުލާ… އަހަރެންނާއި ދުރަށްދާން މަސައްކަތްނުކުރޭ…” ނައިނާގެ ލޮލުގެ ތެރެއަށް ޖަމާވި ކަރުނަތައް ކޯތާފަތްމަތިން ދެމެންފެށިއިރު ހައިޒަލް ދެއަތުން ނައިނާގެ މޫނުގައި ހިފަހައްޓާލިއެވެ. އެ ކަރުނަތަކުން ހައިޒަލްގެ ހިތަށް ތަދުވެގެން އައިރު ދެފަރާތަކަށް ބޯހޫރާލަމުން ނައިނާގެ ލޮލުން އޮހެމުންދިޔަ ކަރުނަތައް ދެއަތުން ފުހެލަދިނެވެ. ހައިޒަލްގެ ފިނި ތުންފަތް ނައިނާގެ ލޮލުގައި ޖައްސާލިއިރު އެ ލޮލުން ވެއްޓުނު ކަރުނަ ތިކި ނައިނާގެ އެސްފިޔަތަކުން ފުރޭނިގެން އައިސް ކޯތާފަތުގައި ބޮސްދިނެވެ. އެއާއިއެކު މަޑުމަޑުން ނައިނާގެ ނައިނާ ލޯ މެރިގެންދިޔައެވެ.\n“ޔޫއާރ މައިން… ޔޫ ބިލޯންގް ޓް މީ… އަހަރެން ދޫކޮށްލައިފައި ދުވަހަކު ނައިނާއަކަށް ނުދެވޭނެ… އަހަރެން އެ ފުރުސަތު ދުވަހަކު ނުދޭނަން….” ހައިޒަލް ނައިނާ ގެނެސް މޭގައި ޖައްސާލަމުން އެ ހަށިގަނޑުގައި ދެއަތް ވަށާލިއެވެ. އެއާއިއެކު އެ ފިނިތުންފަތް ނައިނާގެ އިސްތަށިގަނޑުގައި ޖައްސާލިއެވެ. އެ ޖުމްލަތަކުން ނައިނާގެ ހިތަށް ލިބުނު އުފާތައް ކަރުނައިގެ ގޮތުގައި ލޮލުން ފައިބައިގަތެވެ. މަޑުމަޑުން އަތް އުފުލާ ހައިޒަލްގެ ބައިމަތިފުޅާ ހަށިގަނޑުގައި ހިފަހައްޓާލިއިރު އެ ތަނަވަސް މޭގައި ނައިނާ މޫނު ފޮރުވާލިއެވެ.\nއަރައިގެން އައި އިރުގެ ރަންދޯދިތަށް ފަރުދާކަހާލެވިފައިވާ ބެލްކަނީގެ ބިއްލޫރި ދޮރުން ފުރޭނިގެން އައިސް މޫނަށް އެޅުމާއިިއެކު ލޮލަށް އުނދަގޫވެގެން ކަހަލަގޮތަކަށް މަޔާން އެސްފިޔަތައް ތަޅުވާލިއެވެ. ކަންނެތްކަމާއިއެކު އަނެއް ފަރާތަށް އެނބުރިލަމުން މޫނުމަތީގައި މަޔާން ބާލީސް އަޅާލިއިރު ޝަލީންގެ ލުއި ހުނުމުގެ އަޑު އިވިލިއެވެ. ފަރުދާކަހާލެވިފައިވާ ދޮރުގެ ކައިރީ އިރުގެ ދޯދިތަކުން ހޫނުކަން ލިބިގަންނަން ހުރިއިރު ޝަލީންގެ މޫނުން ފެންނަނީ ތާޒާކަމެވެ. އެ އޮމާން މޫނުމަތީ ފެންތިކިތައް ވިދަމުންދިޔަގޮތުން ދެންމެ ފެންވަރައިލައިގެން ނިކުމެގެން އައި ހެން ހީވެއެވެ. ފިޔާތޮށި ތުންފަތްމަތީ ކުޅެލަ ކުޅެލާ ހުރީ އެންމެ ރީތި ހިނިތުންވުމެވެ.\n“ޔާން… ދެން ތެދުވެބަލަ… ގަނޑި ޖެެހެނީއޭ…” ޝަލީން އިރުކޮޅެއްވަންދެން ބެލްކަނީ ދޮރުކައިރީ ހުރެފައި މަޔާން ނުތެދުވާނޭކަން ޔަގީންވުމުން އެނދާއި ދިމާލަށް ހިނގައިގަތެވެ. ޝަލީން އެނދާއި ކައިރިވެލުމަށްފަހު މަޔާންގެ ހަށިގަނޑު ވަށާލެވިފައިވާ ކިލްޓްއަށް ދަމާލިއިރު މަޔާން ގަދަހަދާލީ ކިލްޓު ނުދޭންވެގެންނެއެވެ. ޝަލީންގެ މޫނަށް ވެރިވި ހިނިތުންވުން ފޮރުވާލަމުން އެންމެ ފަސޭހައިން އަތުޖެހުނު ބާލީސް ނަގައި މަޔާންގެ ބުރަކަށީގައި ތަޅައިގަތެވެ.\n“އާހް… ޝަލީ ތެދުވެޔޭ… ޝަލީ… އޯކޭ އޯކޭ މިތެދުވީއޭ….” ހިނދުކޮޅަކަށް ދެމިގެންދިޔަ ވަގުތުކޮޅަކަށްފަހު މަޔާން ހަތިޔާރު ބެހެއްޓީ ޝަލީން ނުހުއްޓާނެކަން ޔަގީންވެފައެވެ. މަޔާންގެ ހަށިގަނޑު ކުޑަކޮށް އެނދުމަތިން ހިއްލާލިއިރު ޝަލީން މަޔާންގެ ގަޔާއި ދިމާލަށް ބާލީސް އެއްލުމަށްފަހު ދުރަށް ހިނގައިގަތީ ކުރެވުނު ކަންތަކާއި ފަހުރުވެރިވެފައި ހުރެއެވެ. އެވަގުތު މަޔާން ޝަލީންގެ އަތުގައި ހިފާލަމުން ފަހަތަށް ދަމައިގަތްއިރު އަރިއަޅައިލައިގެން ޝަލީން ވެއްޓުނީ މަޔާންގެ ގައިމައްޗަށް ކަހަލަގޮތަކަށެވެ. ސިކުންތުކޮޅަކަށް ދެޒުވާނުންގެ ނަަޒަރު ސީދާވިއިރު މަޔާންގެ ތޫނު ނަޒަރުން ޝަލީންގެ މޫނު ޖަންބެއްހާ ރަތްވެގެން އަންނާކަށް މިނެޓެއްވެސް ނުނެގިއެވެ.\n“އުނދަގޫކުރީތީވެސް ދިޔަކަ ނުދޭނަން… ތިއޮތީ ރަނގަޅަށް ޓްރެޕްވެފައި…” މަޔާންގެ އިނގިލިތައް ޝަލީންގެ މޫނުގައި ހިންގާލަމުން ބުނެލިގޮތުން ޝަލީންގެ ހިތްވެސް އަވަސްވިއެވެ. އެ ރީތި މޫނު އިތުރަށް ރަތްވެގެންދިޔައިރު ޝަލީން ދުރަށްދާން އުޅުމާއިއެކީ މަޔާން އިތުރަށް އެއަތުރޭ ޝަލީން ހައްޔަރުކޮށްލީއެވެ.\n“ޔާން.. ދޫކޮށްބަލަ… މި ސަކަރާތެއް ނުޖަހާ ޔާންއަށް ތެދުވެވޭކަމަށް ހަމަ ނުވަނީތަ؟” ޝަލީން މަޔާންގެ އަތުތެރެއިން ސަލާމާތްވާން ބޭކާރު މަސައްކަތެއް ކުރުމަށްފަހު ރުޅިވެރިގޮތަކަށް މަޔާންގެ މޭގައި ދެއަތުން ތަޅައިގަތެވެ. އެއާއި މަޔާން ޝަލީންގެ އަތުގައި ހިފާ ގާތަށް ދަމައިގަންނަމުން އެދެމެދުގައިވީ ދުރުމިން އިތުރަށް ކުޑަކޮށްލިއެވެ. އެދެލިކުލައިގެ ލޮލާއި ޝަލީންގެ ނަޒަރު އެވަގުތު ސީދާވެގެންދިޔައިރު މަޔާންގެ ކޮންމެ ހަރަކާތެއްގައި ބައިވެރިވެވުނެވެ. ނުހަނު ރީތި ލޯބީގެ ފަސްމިނެޓަށްފަހު ދެޒުވާނުން ދުރުވެލިއިރު ޝަލީންގެ ތުންފަތް ރަތްވެގެންގޮސް ލޭކޮޅެއްހެން ހީވެއެވެ. ތުންފަތުގެ އެ ރީތިކުލަ އެ މޫނުގެ ރީތިކަން އިތުރުކޮށްލަދިނެވެ.\nމަޔާން އޮފީހަށް ދާން ތައްޔާރުވެލައިގެން ތިރިއަށް ފޭބިއިރު ކޮފީގެ މީރުވަހުން ލިވިންރޫމް އެއްވަސްވަމުންދިޔަގޮތުން ނޭވާ އެތެރެއަށް ދަމާލެވުނެވެ. ހަލުވި ފިޔަވަޅުތަކެއްގައި ގޮސް ޑައިނިން ރޫމްއަށް ވަތްއިރު ޝަލީންހުރީ ކޮފީ ޕޮޓްއިން މަގްތަކަށް ކޮފީ އަޅާށެވެ. މަޔާން ފިޔަވަޅުތަކުގެ އަޑު ނީވޭހާ މަޑުން ގޮސް ޝަލީންގެ ކަންފަތްކައިރީ އަޑެއް ލައްވާލުމާއެކު ޝަލީން ސިހިފައި ހަޅޭލަވައިގަތެވެ.\n“އައުޗް… މިކުއްޖާ ސްކްރީމްކުރާވަރު ބާރުކަމުން އިޔަރ ޑްރަމްވެސް ފަޅައިގެންދާނެ…” މަޔާންގެ ކަންފަތުގައި އަތްއަޅާލައިގެން ހުރެ ޝަލީންއާއި ދިމާކޮށްލާފަދަ ގޮތަކަށް ކިޔާލިއެވެ.\n“ޔާން ސިއްސުވާލީމައެއްނު… ދެން ޔާން ޕްލީޒް މިގަނޑީގައި ނޯ ރޮމޭންސް އިނގޭ…. ޔާންގެ ގަނޑިވެސް ކައިރިވަނީނު…” ޝަލީން މަޔާންއާއި ކައިރިވެލަމުން މަޔާންގެ ކޯޓް ރީތިކޮށްލަދިނެވެ. ގަޔަށް ހިފާލެވިފައިވާ ހުދުގަމިހުގެ މަތިންވާ ވެސްޓްގެ މަތިން ކޯޓްލާފައިވާއިރު ޒަމާނީ އަޅި ފަޓްލޫންގައި މަޔާން ފެންނަނީ ނުހަނު ސްމާޓްކޮށެވެ. ފަންއިސްތަށިގަނޑު އެއްފަރާތަކަށް ފުނާއަޅާލައިފައިވާއިރު ސީރިޔަސްވެފައި މޫނުމަތިން ހަރުދަނާ ގޮތެއް ފެނިލައެވެ. ޝަލީން މަޔާންގެ ކަރުގައި ބައްދާފައިވާ ޓައީ ރީތިކޮށްލަދިންއިރު ޓައީގައި އަތް ހިންގާލެވުނީ ކަމެއް ހަނދާންވެގެންނެވެ. އެއީ މަޔާން އެންމެ ފުރަތަމަ ޕްރޮސިކިއުޓަރެއްގެ ގޮތުގައި އޮފީހަށް ނިކުތްދުވަހު ޝަލީން ހަދިޔާކުރި ޓައީއެކެވެ. ޝަލީން މަޔާންއަށް ހަދިޔާކުރި އެންމެ ފުރަތަމަ ޓައިއެވެ.\n“ޔާންގެ ޖޮބްގެ ފަސްޓް ޑޭގައި ޝަލީ ދިން ޓައިދޯ…” ޝަލީން މަޔާންގެ ޓައީގައި ހިފަހައްޓާލައިގެން ހުރެ މަޔާންގެ މޫނަށް ބަލާލިއެވެ.\n“ޝަލީ އޮފީހުގެ ކޮންމެ އޮކޭޝަންއަކަށް ޓައި ގިފްޓްކުރާއިރުވެސް އޮކޭޝަންއާއިއެކު ހަނދާން ހުރޭދޯ… ކަލެކްޝަންގަައި މިހާރުވެސް ގިނަވާނީ ޝަލީ ދިން ޓައީތައް… ދެން ޓައިތައް ހަދިޔާކޮއްފައި ކޮންމެ ދުވަހަކު އަޅުވާލަދޭންވެސް އަންނަނަމަ…” މަޔާން ޝަލީންގެ މޫނުގައި އެއްއަތުން ފިރުމާލަމުން ހީލީ ލާނެތްގޮތަކަށެވެ.\nދެން ޝަލީ މިކޮޅުގައި މަޑުކުރާނީތަ؟ މެންދުރުފަހު ދޯ ހޮސްޕިޓަލް ޑިއުޓީވެސް އޮތީ… މަޔާން ކާމޭޒުކައިރީގައި ބަހައްޓާލެވިފައިވާ ގޮނޑިތަކުން ގޮނޑިއެއްގައި އިށީންނަމުން ޝަލީންގެ މޫނަށް ނަޒަރު ހުއްޓާލިއެވެ.\n“ނޫން… ލަވް ޑިއުޓީއަށް ދިޔައިމަ މިޑޯވިއުއަށް ދާނީ… ރޭ މިކޮޅުގައި ހުރީމަ މަންމަ ހުންނާނީވެސް ހާސްވެލައްވާފައި… ޔާންގެ ކަންތަކޭ…” ޝަލީން އެންމެ ފަހު ޖުމްލައާއިއެކު ލުއިގޮތަކަށް ހީލަމުން މަޔާންގެ ބުރަކަށީގައި ޖަހާލިއެވެ.\nސަމާސާވާހަކަތަކެއްގައި ތިބެ ދެލޯބިވެރިން ހެނދުނުގެ ނާސްތާކުރީ އުފާވެރި މާހައުލެއްގައެވެ.\nމަޔާން އޮފީހަށް ދާން ނިކުންނަމުން ޝަލީން ގެނެސް މޭގައި ޖައްސާލިއެވެ. އެ ފިނި ނިއްކުރީގައި ތުންފަތް ޖައްސާލަމުން ލޯބިވާކަމަށް ބުނެލިއިރު ޝަލީންގެ ހިތަށް ނޭނގޭފަދަ އުފަލެއް ލިބުނެވެ. އެ ތުންފަތްމަތީ ރީތި ހިނިތުންވުމެއް ކުޅެލިއެވެ.\nއިރުއަރައިގެން އައިރު އިރުގެ ރަންދޯދިތަކުން ކެބިންތެރެއަށް ވެރިކޮށްލި އަލިކަން އަޖައިބެއްހާ ނަލައެވެ. ހެނދުނުގެ އެވަގުތު ހައިޒަލް ބެލްކަނީގައި ހުރިއިރު ނަޒަރު ހުއްޓައިލެވިފައިވަނީ ފިރޯޒްކޮޅެއްފަދައިން ވިދަމުންދިޔަ ސާފު އުޑަށެވެ. ހެނދުނުގެ ތާޒާކަން މޫނުމަތިންފެންނަމުންދިިޔައިރު އެ ތުންފަތްމަތީ ކުޅެލަ ކުޅެލާ ހުރީ އެންމެ ރީތި ހިނިތުންވުމެވެ. އެ ހިނިތުންވުން ލޮލާއި ހަމަޔަށް ފޯރުއިރު ރީތި ލޮލުން ފެނިލީ އުފާވެރިކަމުގެ ވިދުވަރެވެ. ކެބިންތެރެއިން ފިޔަވަޅުތަކެއްގެ އަޑުއިވިފައި ހައިޒަލް ފަސްއެނބުރި ބަލާލިއިރު އެ މޫނުމަތީވި ހިނިތުންވުން އިތުރަށް ފުންވެގެންދިޔައީ ކެބިންއަށް ވަދެގެން އައީ ނައިނާ ފެނިފައެވެ. ހައިޒަލް އަތުން ގާތަށް އައުމަށް އިޝާރާތްކޮށްލުމާއިއެކު ނައިނާ ހަލުވި ފިޔަވަޅުތަކެއްގައި އައިސް ބެލްކަނީ ދޮރާއި އަރާހަމަވިއިރު ހައިޒަލް ނައިނާގެ އަތުގައި ހިފާ ބެލްކަންޏަށް ވެއްދިއެވެ. އެއާއިއެކު ބެލްކަނި ދޮރާއި ބިއްލޫރި ބިތާއިއެކީ ނިވާވާހެންވާ ފަރުދާ ދަމާލަމުން ބެލްކަނި ދޮރު ލައްޕާލިއެވެ.\nއޭރު ނައިނާ ބެލްކަނީގެ ރެއިލިންގައި އަތްއަޅުވާލައިގެން ދުރުން ފެންނަމުންދާ މަންޒަރުތަކަށް ނަޒަރުހުއްޓާލައިގެން ހުރިއިރު ހައިޒަލް އިރުކޮޅެއްވާންދެން ނައިނާގެ ހަރަކާތްތަކަށް ގެއްލިފައިހުރުމަށްފަހު ފަހަތުން އައިސް ނައިނާގެ ކޮނޑުގައި އަތްއަޅުވާލިއިރު ނައިނާގެ މޫނުގައި މޫނު ޖައްސާލިއެވެ.\n“ހައި…” ހައިޒަލްގެ އެ ބީހިލުން ނައިނާގެ ނާރުތައް ހަލަބޮލިކޮށްލިއިރު ނައިނާ ދުރުވާން އުޅުމާއިއެކު ހައިޒަލް އެކަން މަނާކޮށްލިއެވެ.\n“ސުސް…. ލެޓްސް ސްޓޭއި ލައިކް ދިސް ފޯރ އެ ވައިލް…” ހައިޒަލް ލޯމަރައިލައިގެން ހުރެ ނައިނާގެ ކަންފަތްދޮށުގައި ބުނެލިއިރު ނައިނާ ކުޑަކޮށް މޫނު އަނބުރާލަމުން ހައިޒަލްގެ މޫނަށް ބަލާލިއެވެ. އިރުގެ ދޯދިތައް އެ މޫނަށް ވެރިކޮށްލާފައިވާ ކުލައާއިއެކު އެ މޫނުމަތީވީ ހިނިތުންވުން އެ މޫނުގެ ރީތިކަން ފުރިހަމަކޮށްލައިފައިވާގޮތް ނައިނާ އެ މޫނުން ނަޒަރު ވަކިކޮށްލާ ހިތެއްވެސް ނުވިއެވެ. މަޑުމަޑުން އިނގިލިތައް ހައިޒަލްގެ މޫނުގައި ހިންގާލިއިރު ހައިޒަލް ލޯހުޅުވާބަލާލީއެވެ. އެ ލޮލުން އެވަގުތު ފެނިލި އަސަރަކުން ދުރުބަލާލުމަށް ނައިނާ ނުކުޅެދުނެވެ.\n“މި މޫނުގައި އަހަރެން ރުހުމުގައި އަތްލަން ފުރުސަތު ދިން ހަމައެކަނި އަންހެންކުއްޖަކީ ތިއީ… ރޭގެ އެވަގުތުން ފެށިގެން ނައިނާ އަހަރެންގެ މިލްކަކަށްވެ ނިމިއްޖެ… ޔޫ ބެޓަރ ބީ ޕްރެޕެއަރޑް… އައި ވިލް ނެވަރ ލެޓް ޔޫ ގޯރ… ނައިނާގެ ދުލުން ލޯބިވާކަމަށް ބުނި ވަގުތުން ފެށިގެން އެނބުރިދިޔުމުގެ ހުރިހާ ދޮރެއް ނައިނާއަށް ބަންދުވެގެން ހިނގައްޖެ… ހުވަފެނެއްގައިވެސް އަހަންނާއި ދުރަށްދިޔުމުގެ ފުރުސަތު ނައިނާއަށް ނުދޭނަން…” ހައިޒަލް ނައިނާގެ އުނަގަނޑުގައި ހިފާ އޭނަައާއި ދިމާލަށް އަނބުރާލަމުން އެ އޮމާން ކޯތާފަތުގައި އިނގިލިތައް ބީއްސާލިއެވެ. އެލޮލުގައިވީ އަސަރަކުން ވާހަކަދެއްކުމަށްވެސް ނައިނާ ނުކުޅެދުނުއިރު އެ ރީތިލޮލަށް ބަލަހައްޓައިގެން ހުރެވުނީ ދީވާނާވެފައިވީފަދަ ނަޒަރަކުންނެވެ. އެ ތޫނު ބަލާލުން ހިތާއި ކުޅެލިއިރު ސިހުރެއްފަދައިން ހިތް ގައިދުކޮށްފިއެވެ. ދުރަށް ދިޔުމުގެ ހިޔާލު ހިތުން ބޭރުވެގެންދިޔައިރު އެ އިސްގީ ލޮލުގެ ނަޒަރުން އޭނަ ހައިޒަލްގެ ލޯބީގައި ބަންދުވެ ނިމިއްޖެއެވެ.\nދަންވަރުގެ ހަމަހިމޭންވަަގުތު ކިލްޓުން ނިވާވެގެން ނިދާލައިފައި އޮތް ރިހާނާގެ ދެލޯ ހުޅުވިގެންދިޔައިރު ކުއްލިއަކަށް ހަށިގަނޑު ސީދާވެގެންދިޔައެވެ. ހަށިގަނޑު ރޫރޫއަޅަމުންދިޔައިރު އެ މޫނުމަތިން ފެނުނު ސިހުމުގެ ކުލަވަރާއިއެކު ރިހާނާގެ ޖެހިލުންވެފައި އިނދެ ދެފަރާތަށް ނަޒަރު ހިންގާލިއެވެ. އޭރު އޭސީގެ އެންމެ ފިނިކަމުގައިވެސް އެ ނިއްކުރިމަތިން ދާތިކިތައް ފާއްދާލައިފިއެވެ. އެނދުގެ އެއްފަޅިއަށްވާގޮތަށް އޮތް އަލްހާނަށް ނަޒަރެއް ދެމުން ރިހާނާ މަޑުމަޑުން އެނދުން ފޭބިއެވެ. ސައިޑް ޓޭބަލްމަތީ ހުރި ފެންފުޅި ނަގައިގެން ރިހާނާ އައިސް ހުއްޓިލީ ފިނި ހިފައިފައިވާ ދިގު ކުޑަދޮރުކައިރީއެވެ. ކުޑަދޮރުގެ ފަރުދާތަށް ކަހާލެވިފައިވާއިރު ދުރުދުރަށްދާންދެން ދިއްލާލެވިފައިވާ ބަގީޗާ ފެންނަލެއް ވަރަށްވެސް ހިތްގައިމެވެ. މާތަކުގެ ވާދަވެރިކަމާއި ގަސްތަކުގެ ފެހިކަންވެސް މިވަގުތު ރިހާނާގެ ހިތަށް ތަސައްލީއެއް ހޯދައިދިނުމުގައި ނުކުޅެދުނެވެ. ބަގީޗާއަށް ނަޒަރު ހުއްޓާލައިގެން ހުރިއިރު ރިހާނާގެ ފިކުރުތައް ވަނީ އެހެންދިމާލެއްގައެވެ. އެތަށް ދުވަހަކަށްފަހު ހުވަފެނުން ހައިލާ އޭނައާއި ބައްދަލުކުރުމަކީ އޭނަގެ އަމިއްލަ ނަފްސަށް ގަބޫލުކުރެވޭވަރުގެ ކަމަކަށްނުވިއެވެ. ހުދުކަފުނުގެ ތެރޭގައިވީ ހައިލާގެ މޫނު ހުވަފެނުން ފެނުނުފަދައިން މިހާރުވެސް ލޯމައްޗަށް ސިފަވާފަދައެވެ.\n“ކަށްވަޅުގައި އޮވެގެންވެސް އަހަރެން ހިތްހަމަޖެހިލައިގެން އުޅުނަ ނުދޭންތަ އެ އަންހެނާ އެ އުޅެނީ… ހުވަފެނުން ފެންނަން ފެށީ ދުނިޔޭގައި ހުރިއިރު ކުރެވުނުވަރު ކުޑަވެގެންތަ؟ ހައިލާ… ކަލޭތީ އަހަރެންގެ ހުރިހާ އުފަލެއް ބަރުބާދުކުރި އިންސާނާ… މިގޭތެރެއަށް ކަލޭ އަޅާލި ފުރަތަމަ ފިޔަވަޅާއިއެކު އަހަރެން ދިރިއުޅުމަށް ސުންޕާކަމުގެ ހިޔަނި އެޅިގެންދިޔަ…. ކަލޭ ވަކިވެގެން ތިދިޔައީވެސް މުޅި އުމުރަށް ކަލޭގެ ހަނދާނުން އަހަރެންގެ އަމިއްލަ ނަފްސު ގިނިން ފިއްސަން ޖައްސާފައި…” ރިހާނާގެ ބުމަގޮށްޖެހިގެން ދިޔައިރު ކުޑަދޮރުގައި ޖައްސައިލެވިފައިވާ އަތުގެ އިނގިލިތަކަށް ބާރުކޮށްގޮތުން އިނގިލިތައް ލެބިގެންދިޔައެވެ. އެ މޫނުމަތިން ފެނިލި ރުޅިވެރިކަމާއިއެކު ދަތްތަކަށް ބާރުކޮށްލައިގެން ހުރެ ވާހަަކަދެއްކިގޮތުން ހައިލާއަށް ކުރާ ނަފްރަތު ހާމަވިއެވެ.\nހައިލާއަކީ ރިހާނާގެ ހަޔާތުން ފާއިތުވެގެން ގޮސްފައިވާ ބާބަކަށްވީނަމަވެސް އެ ހިތުން އަދިވެސް ހައިލާގެ ހަނދާންތައް ނައްތާލުމުގައި ރިހާނާއަށް ކާމިޔާބު ހޯދިފައެއް ނުވެއެވެ. ހައިލާގެ ނަން އިވުނަސް އަމިއްލަ ނަފްސު ފިހިގެންދާއިރު ރުޅިގަނޑު މިއަދުވެސް ހިލިގަންނަނީ އެންމެ ފުރަތަމަ ދުވަހެކޭ އެއްފަދައިންނެވެ. އެދެމެދުގައި ހިނގި ފިނި ހަނގުރާމަ ރިހާނާއަށް ކާމިޔާބުވެ ހައިލާ އުމުރަށް ކަފުނުގައި ނިދާލުމަކީ ރިހާނާގެ ހިތަށް މިވީހާތަނަށްވެސް ހަމަޖެހުމެއް ލިބުނު ކަމަކަށްނުވިއެވެ. ބަދަލުހިފުމުގެ ރޫހު އެ ހިތުގައި އަށަގަނެފައިވަނީ އެއަށްވުރެ ބޮޑަށެވެ.\nމެންދުރުގެ އެންމެ އަވިބާރުވަގުތު ހައިޒަލް ބެލްކަންޏަށް ނިކުމެލިއިރު ފެނިލި މަންޒަރަކުން ކުޑަކޮށް ބުމަގޮށްޖެހޭގޮތްވިއެވެ. ނައިނާއާއި ކިޔާން ކޯރިޑޯއިން ނިކުމެވެން އިން ބެލްކަނީގައި އެހާ ގާތުގައި ވާހަކަދައްކަން ތިބުމަކީ ހައިޒަލް ހިތްހަމަނުޖެހޭކަމަކަށްވިއެވެ. ނައިނާ އެހެން ފިރިހެނުންނާއި މާގާތްވެގެން އުޅުމަކީ ހައިޒަލްއަށް ރުހެވޭކަމެއްނޫނެވެ. ނައިނާގެ އެކުވެރިކަމާއި އެންމެންނާއި ގުޅޭ މިޒާޖުގެ ބޭނުން ނުގޮތުގައި ހިފައިގެން މީހަކު ނައިނާގެ ފަރާތުން ނާޖާއިޒް ފައިދާއެއް ނަގާފާނެއަތީ ހައިޒަލްއަށް އެކަމާއިމެދު ވިސްނެނީ ނުހަނު ބޮޑަށެވެ.\nނައިނާ ކިޔާންއާއި ވާހަކަދައްކަންހުރެފައި އިސްއުފުލާބަލާލިއިރު ހައިޒަލްއާއި ނަޒަރު ސީދާވީއިރު ހައިޒަލް ނައިނާއަށް އިޝާރާތެއްދެމުން ނިވާވެލިއެވެ. ފަނަރަވަރަކަށް މިނެޓްފަހުން ނައިނާ ބެލްކަންޏަށް ނިކުމެލިއިރު ހައިޒަލް ހުރީ ދޮރަށް ނިވާވާގޮތަށް ފާރުގައި ލެގިލައިގެންނެވެ. ނައިނާ ފެނުމާއިއެކު ހިތްހަމަނުޖެހުމުގެ ނަޒަރެއް ދެމުން ވަގުތުން ދުރުބަލައިލައިފިއެވެ. ނައިނާ މަޑު ފިޔަވަޅުތަކެއްގައި އައިސް ހުއްޓިލީ ހައިޒަލްއާއި ދާދިގާތުގައެވެ.\n“ސީރިޔަސްލީ… ހެނދުނުއްސުރެ އަހަރެން ގާތަށް ނައިސް ބަހަނާއެއް ދައްކާލައިގެން އުޅެފައި ބްރޭކްއެއް ލިބޭއިރަށް ގޮސް އޭނަ ކައިރީ…” ހައިޒަލް ނައިނާއަށް ހިތްހަމަނުޖެހުމުގެ ނަޒަރެއް ދެމުން އަނގަޔަށް ގޮތެއް ހަދާލިއެވެ. މިއަދު ނައިނާ އޭނައަށް ނުފެނި އުޅެފައި ކިޔާންއާއިއެކު ފެނުމުން ހައިޒަލް ހުރީ ހިތްހަމަނުޖެހޭގޮތްވެފައެވެ.\n“ނައިނާގެ ފިރިހެން އެކުވެރިން މާގިނަވީމަ އަހަރެން އެބަ ވިސްނަންޖެހޭ ކަންނޭނގެ…” ހައިޒަލް މޫނަށް ޖައްސާލި ވައްތަރުން ނައިނާ ކައިރިއަށް ހިނިއައެވެ.\n“ސީރިއަސްކޮށޭ… ނައިނާ އެންމެންނާއި މާ މިންގަލްވެގެން އުޅޭތީ އެހެންމީހުން އެޑްވާންޑޭޖް ނަގަން އުޅެނީ… ސިލްކްގެވެސް ސީއީއޯއިން ފެށިގެން ސެކިއުރިޓީގެ ހެޑްވެސް…. ޔޫ ބެޓަރ ރިމެންބަރ… ޔޫ ހޭވް އަ ބޯއީފްރެންޑް…” ހައިޒަލް ނައިނާއާއި ދިމާލަށް ބަލާލަމުން ލޯވަށްކޮއްލިގޮތުން ނައިނާއަށް އިންޒާރެއްދިންހެން ހީވިއެވެ.\n“އެ ޖެލަސީ ވަން….” ނައިނާ ހެމުން ހެމުން ހައިޒަލްގެ ޖުމްލަައަށް އިތުރުކޮއްލިއެވެ. އެއާއިއެކު ހައިޒަލް މޫނަށް ތަފާތު ކުލަވަރެއްވެރިވިއެވެ.\n“ޖެލަސީ… ރިއަލީ… އައިމް ހައިޒަލް… ޑޭޓިން ވިތް ނައިނާ ވޯންޓް ޗޭންޖް މީ….” ހައިޒަލް މޭގައި އަތްޖަހާލަމުން ބުނެލީ އަމިއްލަ ނަފްސަށް ޔަގީންކަން ދޭފަދަ ގޮތަކަށެވެ.\n“ނައިނާއާއި ޑޭޓްުކުރުމަކީވެސް ހައިޒަލް ޗޭންޖްވުމެއް ނޫންތަ؟” ހައިޒަލްގެ ހަސަދަވެރިފަރާތްފެނި ނައިނާ ހުރީ ހައިޒަލްއާއި އަރާރުންވުމެއް ހިންގާލަން ބޭނުންވެފައެވެ.\n“ރިއަލީ…. އެހެން ބުނާއިރު ބޭނުންވެގެން އުޅުނީ ކާކުތަ؟ ދެކޮޅުހަދަހަދާ ހުއްޓާ އެންމެ ފަހުން ފަސްޓް ކިސް ފަސްޓް ލަވްއަށްވެސް ވީއެއްނު…” ހައިޒަލް ނައިނާއާއި ދިމާކޮށްލަމުން އެއްލޯ މަރާލިއިރު ނައިނާގެ އުނަގަނޑުގައި ހިފައި އޭނައާއި ގާތަށް ދަމައިގަތެވެ. އޭރު ހައިޒަލްގެ މޫނުން ފެންނަމުންދިޔަ ނުސިޔާނުކުލަވަރުން ނައިނާގެ މޫނު ލޭކޮޅެއްފަދައިން ރަތްވެގެން އައީ ބަސްބުނާހާ ހިނދުކޮޅެއްގެ ތެރޭގައެވެ.\n”ޖެހިލުންކުޑައީ ހަމައެކަނި ކާރު އެއްޗެހި ފުޑާލާކަށްނޫންދޯ… އެހާ ޖެހިލުމެއްނެތި ފިރިހެންކުއްޖެއްގެ ކުރިމަތީ ލޯބިވެޔޭ ކިޔަމުން އެނބުރެން ކެރޭނީ ކޮން އަންހެންކުއްޖަކަށްބާ؟ ނައިނާ… ޔޫ އަރ ރިއަލީ ޑިފަރެންޓް…” ހައިޒަލް އިތުރަށް ނައިނާ ރަކިކުރަންވެގެން ދިމާކުރިއެވެ.\n“އެންމެ ފަހަރަކު ދޯ ހައި ދެކެ ލޯބިވެއޭ ބުނީ…” ނައިނާ ވަގުތުން މޫނު ހަދާލަމުން ހައިޒަލްއަށް ރައްދުދިނެވެ.\n“ވޯވް… އެކަމް އެހެން މީހެއްގެ ކުރިމަތީ މާ ޖެހިލުންކުޑަވެގެން ނޫޅެއްޗޭ އިނގޭ… ނަތީޖާ މާރަނގަޅެއް ނުވާނެ…” ހައިޒަލް ނައިނާގެ ނިއްކުރީގައި ފުއްޓަތްކެއް ޖަހާލަމުން ސަމާސާގޮތަކަށް ބުނެލިއެވެ. އެ ތުންފަތްމައްޗަށް ވެރިވި ހިނިތުންވުމާއިއެކު އެ ލޮލުން ބަލާލިގޮތުން ގަނޑުފެންކޮޅެއްފަދައިން ނައިނާ ވިރިގެންދާކަށް ހިނދުކޮޅެއްވެސް ނުނެގިއެވެ. ހައިޒަލްގެ އަތުތެރެއަށް ވަދެވުނުއިރު ހައިޒަލްގެ ލުއި ލުއި ބީހިލުންތަކުން އަރާމްވީވަރުން މަޑުމަޑުން ލޯ މެރިގެންދިޔައެވެ.\nހަވީރުވެގެން އައިރު ހައިޒަލް ޑޮކިއުމެންޓޭޝަން ރޫމްއަށް ވަތްއިރު އެތާގައި އުޅެނީ ނައިނާ އެކަންޏެވެ. ފައިލްތައް އަތުރާލެވިފައިވާ ސެލްފްގައި ލައްކޮށްލެވިފައިވީ ހަރުގަނޑަށް ނައިނާ އަރާ ހުރިއިރު ތަންކޮޅެއް މަތީގައި އިން ފައިލްއެއް ނެގޭތޯ އަތްފޯރުވަމުންދިޔައެވެ. ނައިނާ ފައިލްއަށް އަތްފޯރުވަންވެގެން ކުޑަކޮށް ކޮރާލައިގެން ހުރެފައި ހައިޒަލްގެ ފިޔަވަޅުތަކުގެ އަޑުއިވުމާއިއެކު ކުޑަކޮށް ފަސްއެނބުރިބަލާލިއެވެ. އެއާއިއެކު ފަހަތަށް ފިޔަވަޅެއް އަޅާލެވުނުގޮތުން ނައިނާ ބެލެންސް ކަޓައިގެން އަރިއަޅާލަން ދިޔައިރު ލޯމަރާލަމުން ތޫލި އަޑަކުން ހަޅޭލަވައިގަތެވެ. ނައިނާ ބިމުގައި ޖެހުމުގެ ކުރިން ބާރުގަދަ އަތަކުން އޭނަ ވަށާލިކަމުގެ އިހުސާސްވެފައި މަޑުމަޑުން ލޯހުޅުވާބަލާލިއިރު އެންމެ ފުރަތަމަވެސް ނަޒަރު ހުއްޓުނީ ހައިޒަލްގެ ގޮށްޖެހިފައިވާ ބުމައަށެވެ.\n“މިކުއްޖާގަނޑު ކޮންމެކަމެއްވެސް ކުރަނީ އެންމެން ނުރައްކާތެރިގޮތަށް… މިއަދު މަށަށް ނާދެވުނުނަމަ އޮންނާނެ ކަށިކޮޅު މުގުރިފައި… ކުރީ ދުވަހުވެސް އެކަނި ލައިބްރަރީއަށް ވަދެގަނެގެން އެތާގައި ތާށިވާންވެއްޖެ…” ހައިޒަލްގެ އަތުތެރޭގައި އޮތް ނައިނާއަށް ބަލާލަމުން ހައިޒަލް ހިތްހަމަނުޖެހިފައި ވާހަކަދެއްކިއެވެ. އެއާއިއެކު ނައިނާ ދެލޯބޮޑުކޮށްލަމުން ހައިޒަލްގެ މޫނަށް ބަލާލީ ކުއްލިއަކަށް ކަމެއް ހަނދާންވެގެން ކަހަލަގޮތަކަށެވެ.\n“އެދުވަހު އެއީ ހައިތަ؟” ނައިނާ ދެލޯބޮޑުކޮށްލައިގެން އިނދެ ސުވާލުކޮށްލުމުން ހައިޒަލް ހިނިތުންވެލަމުން އެއްލޯމަރާލިއެވެ. އެއާއިއެކު ނައިނާ ބިންމަތީގައި ބަހައްޓާލިއިރު ފައި އަޅާލެވުނުގޮތުން ތަދުވެގެން ނައިނާ އަނގައިން އަޑެއްލައްވާލިއެވެ.\n“ފަޔަށް ތަދުވީތަ؟ ލެޓް މީ ޗެކް….” ހައިޒަލްގެ މޫނުން ފެނިލި ކަންބޮޑުވުމުގެ އަސަރާއިއެކު ކުޑަކޮށް ތިރިވެލަމުން ނައިނާގެ ފައިގައި ހިފަހައްޓާލިއެވެ. ނައިނާގެ ފައިގެ ކުޑަހުޅަށް ބާރުކޮށްލެވުނުގޮތަކުން ކުޑަހުޅު ރަތްވެފައިވާއިރު ހިސާބަކަށް ދުޅަވެފައިވެއެވެ.\n“ފަޔަށް މާބޮޑަށް ބާރުކުރެވުނީ ކަންނޭނގެ…. އޮއިންޓްމެންޓްއެއް އުނގުޅާލަނިކޮށް އޯކޭ ވެދާނެ…” ހައިޒަލް މަޑުމަޑުން ތެދުވެ ހަށިގަނޑު ސީދާކޮއްލުމާއިއެކު ނައިނާގެ މޫނަށް ބަލާލިއެވެ. އެވަގުތު ނައިނާ އެއްފައި ދަމަމުން ކަހަލަގޮތަކަށް ހިނގައިގަތްއިރު ހައިޒަލް ފަހަތުން އައިސް ނައިނާ އަތްދަނޑިމައްޗަށް އުފުއްލާލިއެވެ. އެއާއިއެކު ނައިނާ ހަޅޭލަވައިގަނެފައި ހައިޒަލްގެ މޭގައި ދެއަތުން ތަޅައިގަތެވެ.\n“ހައި ތިރިކޮށްބަލަ… ހިނގާފައި ދެވޭނެއޭ… ޕްލީޒް… މީހަކަށް ފެނިދާނެ…” ނައިނާ އުފުލާލައިގެން ހުރެ ދިގު ކޯރިޑޯއިން ހައިޒަލް ހިނގާލައިފައި އައިރު ހައިޒަލްގެ އަތްދޮށުން ސަލާމަތްވާން ނައިނާ ގަދަދެއްކިއެވެ.\n“މީ އަހަރެން ނައިނާ އުފުއްލައިލައިގެން ކޯރިޑޯއިން އައި ފުރަތަމަ ފަހަރެއް ނޫނޭ… އެހެންނޫނަސް މީގެ ކުރިން މީހަކަށް ނުފެންނަކަމަށްތަ ހީކުރީ؟” ހައިޒަލް އެވަގުތު ބަލާލި ލާނެތް ނަޒަރުން ނައިނާގެ ހަށިގަނޑުގައިވީ ހުރިހާ ލެޔެއް މޫނަށް ޖަމާވިއިރު ނައިނާ ހައިޒަލްގެ މޭގައި މޫނު ފޮރުވާލިއެވެ. އެވަގުތު އެ ހަށިގަނޑުން ދުވި ލުއިލުއި ވަސް ނައިނާގެ ހިނދުރީގެ ތެރޭ އެއްފަސްވެގެންދިޔައިރު އެ ވަހާއި ލާމެހިގެންދާން ނައިނާގެ ހިތް އެދުނެވެ.\nހައިޒަލް ކެބިންއިން ވަދެގެން އައިސް ނައިނާ ސޯފާގައި ބައިންދާލުމަށްފަހު ފަސްޓް އެއިޑް ފޮށި ނަގާ ނައިނާ ފައިގައި އޮއިންޓްމެންޓް އުގުޅާލަދިނެވެ. ހައިޒަލްގެ އިނގިލިތަކުން ފައި މަސާޖްކޮށްލަދިންއިރު ލިބުނު އަރާމަކުން ނައިނާގެ ލޯމެރިގެންދިޔައިރު ހައިޒަލްގެ ކުޑަ ބީހިލުމަކުންވެސް ހަށިގަނޑުގައި ކަރަންޓްގެ އޮއެވަރެއް ހިނގާލިފަދައެވެ. ހައިޒަލް އިރުކޮޅެއްވާންދެން ނައިނާގެ ފައި މަސާޖްކޮށްލުމަށްފަހު ހިންދެމިލަމުން ނައިނާއާއި ހިނިތުންވުމެއް ބަދަލުކޮށްލިއެވެ. އެވަގުތު ހައިޒަލް ނައިނާއާއި ގާތަށް އަޅާލި ފިޔަަވަޅާއިއެކު ގަސްތުގައި ސޯޯފާމައްޗަށް ވެއްޓިގަތުމާއިއެކު ނައިނާ ވަގުތުން ދެލޯބޮޑުކޮށްލިއެވެ. ހައިޒަލް މަޤްޞަދު ވިސްނިގެން ނައިނާ ދުރަށް ދާން އުޅުމާއިއެކު ހައިޒަލް ނައިނާގެ އަތުގައި ހިފާ އޭނައާއި ގާތަށް ދަމައިގަތެވެ. އެވަގުތު ދެލޯބިވެރިންގެ ނަޒަރު ސީދާވީއިރު މާޒީވީ ދުވަހެއް ހަނދާންވިއެވެ.\n“އެހެމް… ސޮރީ ފޯރ އިންޓްރަޕްޓިން…” މިކްޔާލްގެ އަޑުއިވިފައި ނައިނާ ހައިޒަލްއާއި ދުރަށް ޖެހިލިއިރު ހައިޒަލް އިސްއުފުލާ ބަލާލީއެވެ. އޭރު ކެބިންގެ ދޮރުމަތީ މޫނުމަތީ އަތް ހުރަސްކޮއްލައިގެން މިކްޔާލް ހުއްޓެވެ. ހައިޒަލް ބަލާލުމާއިއެކު އަތްތިރިކޮށްލަމުން މިކްޔާލް ހީލީ ލާނެތްގޮތަކަށެވެ.\n“އޯހް… ނުބައި ގަޑިއަކުދޯ މިއާދެވުނީ… ސޮރީ… ސޮރީ…” ހައިޒަލްގެ ނުރުހުމުގެ ނަޒަރު މިކްޔާލްއާއި އަމާޒުވީއިރު މިކްޔާލް ހެމުން ހެމުން ދޮރު ލައްޕާލައިފިއެވެ.\nމިކްޔާލް ނިވާވުމާއިއެކު ހައިޒަލްއަށް ދެއަތުން ބޮލުގައި ހިފަހައްޓާލެވުނީ މިކްޔާލް ދިމާކޮށްލާނޭވަރު ވިސްނިފައެވެ. އެންމެ ފުރަތަމަ ދުވަހުއްސުރެ މިކްޔާލް ކިޔަމުން އައި ގޮތަށް ކަންތައްވެގެންދިޔައީ ހައިޒަލް އެކަމާއި ދެކޮޅު ހަދަހަދާ ހުއްޓާކަމަށްވުމަކީ މިކްޔާލްއަށް އަދި އިތުރު ހިތްވަރެއް ލިބޭނޭކަމެކެވެ.\nފަަރުދާ ކަހާލެވިފައިވީ ފްރެންޗް ދޮރުން ފެންނަމުންދިޔައީ އެވަރޓަންގެ ބަގީޗާގެ ފެހިކަމެވެ. މާތަކުގެ ވާދަވެރިކަން ބަގީޗާގެ ރީތިކަން އިތުރުކުރުވައިފައިވެއެވެ. ގަސްތަކުގެ ފެހިފެހި ފަތްތަކުގެ ތެރެއިން ކުލަކުލައިގެ މާތައް ބޯދިއްކޮށްލައިގެން ތިބޭ މަންޒަރު ބަލާ ފޫހިނުވާނެއެވެ. އިރުއިރުކޮޅާއި ޖެހިލާ ފިނިވައިރޯޅިތަކާއި ފަޒާގައި ހިފާލާ މާތަކުގެ ލުއި ލުއި ވަހުން ސިކުނޑި ތާޒާކޮށްދޭނެއެވެ.\nމިޙުރާން އެރީތި މަންޒަރުން އުފާ ހާސިލްކުރަން ހުރިއިރު ނަޒަރު ހުއްޓާލެވިފައިވަނީ ބަގީޗާގެ އެންމެ ގަސްތައް ބޯދިމާލަށެެވެ. އެދިމާލުގައި ދުއްވާލެވިފައިވާ ޒައިތޫނި ކުލައިގެ ވިނަގަނޑަށް އިރުގެ އަލި އެޅި އެހެން ކުލައެއް ހިޔާލުކޮށްފައިވެއެވެ. ވިނަގަނޑުގެ ދޭތެރެތަކުން ފެންނަމުންދިޔައީ ދެތަނޑިމާ އަދި އަސުރުމަލުގެ ރީތިކަމެވެ. މިޙުރާން އެއްދިމާލަކަށް ނަޒަރު ހުއްޓައިލައިގެން ހިމޭންކަމާއިއެކު ހުރިއިރު މާޒީގެ ހަނދާންތައް އާވިއެވެ. ވަކި ހާއްސަ ދުވަހެއް ހަނދާނުގައި ކޮއްޓާލިއިރު މިޙުރާން މަޑުމަޑުން ލޯ މަރާލިއެވެ. އެއާއިއެކު މާޒީގެ ސޮފްހާތަކުގައި މަޑުމަޑުން ކުލަ ޖެހިގެން އަންނަން ފެށިއެވެ.\nI congratulate all Muslims on the arrival of the holy month of Ramadan. Let us take advantage of this month by having more self control, thinking of the needy, connecting .with our relatives, and feeding our souls by increasing our spirituality\nME FIRST DHW ANYWATS VVV REETHI\nvvvvvvv reethi.. whn nxt prt..\nthnku.. rwdamahu deduvahun ehduvahu vaahaka genessdeynan insha allah\nThankuuuuu…..vvvvv reethi Masha Allah…….??????❤❤❤❤❤\nDhiraaa alhe finally haizal lwbi veyey bunii ❤Alhe haadha cute eyelove birds. N Dhiraaa hama molhii Sifa Kuran Masha Allah. N storry is really nice hama hiivii filmeh balaa levunu hen ?????\nWow wow so nice.????❤❤❤good luck for the next part.ramazan Mubarak\nYour welcome ????❤❤❤sis.ramazan mubaarak\nanytime dear ramazaan mubaarak\nWow…this part is awesome..I am eagerly waiting for the next part…\nDhiraa?…wat should I say…Ifoo nd kiyaa ah fahu jiji ge ehme fav author aky dhirooo sis❤????….Masha allah…mi part vec hama v v rythi ingey…Finally naina nd haizal became love birds??????????✨????????..e oh lwbi kameh dhw alhe….I can imagine hama every scene eh.???????????\nThe holy month Ramadan is one of the five pillars of Islam andagreat opportunity for all Muslims to purify their mind, body, heart and soul by fasting and praying to Almighty Allah. The Ramadan is not only for fasting but also all Muslims should dedicate themselves in self-sacrifice like abstain from taking drink or food and physical needs, asking forgiveness for their wrongdoings and devoting themselves to Allah. And make sure that your friends and family have the proper benefits of this Ramadan so inform them about the activities and duties of this holy month. Here are some Ramadan Kareem wishes, messages and prayers to greet your Muslim friends and family to haveahappy Ramadan that could make them feel more attentive to fulfill all religious obligation of this holy Ramadan of 2019.\nRamadan Kareem to u to dhirooo.. ?\nvarh furihama…..ramadhan kareem dhiraa wish\nthnku ramadaan kareem\ni like jealousy hai.. kayan aai ekee naina fenigen hai ulhunu goih varah majaa… hehehe.. jealousy haizal\nhehehe yeah dw\nNai n hai vvvvvvv.gulhey name vx n edhemeehunge gulhun vx vvvvvv.kamudhey love this part too sorry iyye vaguthun comment nukurevuneema cx first Reyna ragalhah nunidhaa hurefa mendhuru fahun nidhunee gadhayuh dhen roadha magu veema alhukanthuh kuraasha geytherey kuanaajehynetha so ekanthakuga ulhunee sorry dhiraa sis ingey…..anyway mi baivx vvvvfurihama next part uh waiting love you ramazan Mubarak to you ?☺??????????????????❤???????\nthnku…. ramadaan mubaarik……… sry for late rpl\nRamadan mubabaarak u too?\ninsha allah mirey upkohla deynan\nSis kbaa vaahaka…I can’t wait ??\nsry dear. dhn nuvaane laheh. insha allah mirey up vaane\nDhiraaa dhoonyaa Kobaa tha stry. Koo ah Mihaaru oveveniikii noon stry kiyaa hithun. Alhe mirey up kohdhibaa plx plx plx plx.???\nKoo novevenyaa ishydhe idhey, ISA dhiraa ehaa gina dhuvaheh nunagaane up kohdhekeh dhw dhiroo, laaluvx lolah nidhinaadhey, hama kiyaa hiyvani?????????\nsry dear… dhiraa exam in anagothah badigeyah vahnaathee vaahaka aagen noolhevunee.. n i had my exams every day.. friday saturday i got free… insha allah mirey upkohla deynan\nMi story varah reethi.. ekam shaly nd mayaange bai romance maa bodu veema foohivey .. it’s too much.. married couple akah vure mi2meehunge kanthah bodu.. nd sifa kurun maa ginaee.. komme episode ehge half varu dhey sifa kurumah.. ebai rangalhu kolla..\nadhi vaahaka ah varah bodu twist thah ahnaane… let c wht will hppn\nKobaa story ramdhan mahu2duvahun update kuran bunefa Kihine mi vy daa darling\nsry dear. dhiraage exams fenmathi veema nuvee.. dhn nuvaane eheneh insha allah\nAdhi2dhuvas nuvany…\nBunaa dhuvahaka update koh nudhevun mee esfiya site ge hurihaa liyun theringe ves hunareh….not surprised\nMoba thihn bunaakah nuvaane. Eki miihun busy vaanii eki varah so Konme author akii Dhiraaa hnn kiyavmun stry up kuraa kuhjjakah nuvedhaane. BTW miadhu up. kohdheynan dhw Dhiraaa ??. N MOBA KOO HAMA BUNELII CX MITHAA MISUNDERSTANDING HINGAAFAANETHII so plx don’t mind\nsry dear..dhiraage exams days ah vefa rwwda massveema time manage nuvee… insha allah dhn eheneh nuvaane\nAlhe dhiraa kobaathA story up nuveytha adhives… It’s 12 right nw\nstry upkohfin adi punlish nukuranee\nheheh. kobaa mabunee meh nun esfiya ga vaahaka liyaakudhin dhuvahaku bunaa dhuvahakah up nukuraane , dhen mihen buneema ma goasvaanee\nup nukureveyya up kuraane date bunumakee ehaa ragalhukameh nun dho\nreyga dhira upkuran fonuvin… dhen kiyuntherinaa hamayah vaahaka genaumakee site meehun ge zinmaa eh… lets waitalittle bit\nadmin where is the story???\nDhiraaa alhe adhi vx stry up nuve. Koo Mihaaru mi part6varakah faharu kiihjje. Dhnn esfiya miihun avahah up kohdhibaa plx plx plx plx plx\nAjaabeh…. Keeve tha up nuvanee\nYesh koo????…mihaaru vec keh vanyky noon next part kiyaa hithun…admin plc upload it fast….dhiraa good luck fr ur exams inge\nSubmit nukuraathy up nuvany…\nnooney moba… submit kuriyas site meehun review kureema up vaanee..\nmashah vex heevany submit nukoh kiyun therin gubo hahdhany hen\nma golaa vai vehjje\nzaara… dhira gaboolukuran buni dhuvahah kurin up nukohdhevunukan… ekamaai maaafah edhen… dhiraves dhogeh nuhadhaane dho… reyga up kurin… mirey site ah upvaane hen heevanee…. lets wait…\nreaders pls writer ah konmeves vareh ge respect eh trust eh kohbala… dhiraa ves up nukoh huregen dhogeh nuhadhaane dho… aslu mihaaru mi site ah vaahaka thah ahnaleh varah las… ehen writers ves bunefa eba in vaahaka up kuraa fahun3days nagaeyy up vaan baeh faharu… kurin ves mi story ge ep akah ehenvi… writer up kuraahaa avahah vaahaka up eh nuvaane… site meehun review kohfa up vaanee… and it will take some time… so negative comments nukoh kehterikamaai eku inthizaaru kohlaa…\nits owk dear. negetive cmnts vx hunaane dwww… enmenge visnun ehgotheh nuvaane… aslu kurin vx bunihen exams aa bxy veema up nukohdevunee bt reyga upkohla deefin…. i hope tonyyt it will be uploaded\nEsfiya kudhin avahah up koh dheeba ???????\nThanx dhiru darling.. kobaatha esfiyage admin? keevvetho review nukohgen miulheny adhives ??\nits owk yaal\nalhe mi varah inthizaaaru kuruvaakah nuvaane dho…admin plss avas kohbala… mihaaru mi site varah foohi regular koh upvaneekee noon…hurihaa vaahaka eh ehbodi akah upvanee\nDhiraa!! U don’t have to say sorry to anyone…eagerly waiting for the next part… Dhiraayah vee varakun avahah up kohdhemun ge dhahchey… Please vaahaka ekkoh ninmmaaafa dhehchey… Thanks kiyintherinnah thihaa reethi vaahaka eh genes dheytheee… ???❤\ndhiraa v bodah sry malu ah thankolheh lahun comment kureveythee .mi part ves hama v reethi.keep going like this .god bless uh.lots of luv.\nits owk doonigandaa…. luv u too drlin.. v miss vey ingey habareh nuvevenee ulhen jehey gothun????\nadmin kobaahey story agaibeh mee\nAlhey dhw esfiya meehun up kobbala ga avahah………test ah dhamunves ais ves beleny up vitho hama\nyeah its taking long time dear\nMA HAMA AGAIBU VEHJAIN MA ADMIN AH GOVAA EH VEX COMMENT EH POST NUVAATHY\nesfiya meehun mikan thah avas kohdhinun edhen\nmeedhen roadhamhu higan v kada kameh dhw\ntotally agree with you… mihaaru site ah vaahaka thah ahnaleh varh las… regular koh up nuve eh bodi akah up vanee… admin mikan raglhu kohlaane kamah ummeedh kuran\ntotally agree with you… varah las vaahaka thah ahnaleh… admin mikan ragalhu kohlabala\ntotally agree with you haizal… esfiya people plss avas kohlaa…\nvaahaka lasvegen haizal aai naina miulheny vaahaka in fuhmaalaigen aistha? mivarun dhanyaa adhi shalee aai mayaan ves fehnaane thoahcheh..\nAlhe Dhiraa haadha dhuvahekey… Esfiya meehun keekkurany tha anekkaaa??? Negative comments viyas positive viyas engi Haaavegen dhany kiyaa hiy Vefa thibi meehun ginakan… Baeh meehun beynun vaa kanthakaa edheynee negative koh✌✌✌ Dhiraage writing ge plot v kamudhey… Good job Dhiraaa???\nthnku dear….yeah they r taking too much time to publish…\ni think ifooo ge story up vefa hen mi story vaanee…varah faahaga kurevey mi site meehun hadhanee ehen.. ehenve story mihaa delay kuranee… this is not good…\ni mean ekee ekahjakah up kuraa vaahaka\nmalaak lets wait dho\nDhira admin keevve mivaahaka aprove nukuranee.. I mean ehn story eh ebain mirey publish vefa.. jst wondering why not aproving this lovely story 🙁\nMi vaahaka nun ehn vaahakathah up vey eba. May be vaahaka fully upload nuvanee. Why dont you try uploading again? Might help.\ni have tryed it again last nyyt\nits still in pending\nDhiraaa alun fonuvaafa admin ah gulhaalabe alhe please… Ehen vaahaka thah eba up kurey hama… Mi ummeedhu kurany kiyan libey iru2 part varu libeyne kameh???\nVv Salhi Vaahaka eh\nEsfiya in up koh nudheny mu vaahaka ekani dhaw..ehn storys baraabara up vey eba…dhn ves bunaathi pending o..wotajoke\ni am sry bt it is still pending\nEsfiya admin aa contact kohlaigen balaalan v nu dhiraa kihinehtho mivany..\ndhiraa esfiya site ah gulhaifin. insha allah miaduge vaguthehga vaahaka upvaane


Fahu vaguthu UV athun Green ah point eh | Mihaaru\n11 މެއި 2018 - 19:05 1 comment\nއެސްޓީއޯ މާލޭ ލީގުގައި މިއަދު ހަވީރު އިތުރު ވަގުތުގެ ތެރޭގައި އަބްދުﷲ މިސްބާހު ޖެހި ގޯލުން ޔުނައިޓެޑް ވިކްޓަރީއާ 1-1 އިން އެއްވަރުކޮށް ގްރީން ސްޓްރީޓްސް އިން ޕޮއިންޓެއް ހޯދައިފި އެވެ.\nލީގުގެ ގަދަ ހަޔެއްގައި އޮންނަން މިއަދުގެ މެޗަށް ނުކުތްއިރު، ޔުނައިޓެޑް ވިކްޓަރީ އާއި ގްރީން ސްޓްރީޓްސް އަށް ވެސް އޮތީ މޮޅެއް ހޯދުން މުހިއްމުވެފަ އެވެ. މިއަދުގެ މެޗު އެއްވަރުވުމުން ގްރީން އިން ވަނީ އެ ޓީމުގެ މަގާމު ދަމަހައްޓައިފަ އެވެ.\nގްރީން ސްޓްރީޓްސް ހަ ވަނައިގައި އޮތީ ނުވަ މެޗުން ނުވަ ޕޮއިންޓާ އެކު އެވެ. ޔުނައިޓެޑް ވިކްޓަރީ ހަތް ވަނައިގައި އޮތީ ނުވަ މެޗުން ހަތް ޕޮއިންޓް ހޯދައިގެންނެވެ. މި މެޗުން ތިން ޕޮއިންޓް ނުލިބުމުން ޔުނައިޓެޑް ވިކްޓަރީ ގަދަ ހަޔަކަށް ވަންނަން ކުރަމުން އަންނަ މަސައްކަތަށް ވަނީ އުނދަގޫތަކެއް ކުރިމަތިވެފަ އެވެ.\nމިއަދުގެ މެޗު ފަށައިގެން މެޗުގެ 12 ވަނަ މިނިޓްގައި ކިރްގިސްތާން ކުޅުންތެރިޔާ އާތޯ މުލަޔޯނޯފް ނަގައިދިން ބޯޅަ އަކުން ޔުނައިޓެޑް ވިކްޓަރީ އަށް ލަނޑު ޖަހައިދިނީ ޓްރިންޑާޑް ފޯވާޑް ސެމިއުލް ކޯޑެލް އެވެ. އޭރިއާ ތެރެއިން ލިބުނު ބޯޅަ އޭނާ ވަނީ ހަމަޖެހިލާފައި ގޯލުގެ ތެރެއަށް ފޮނުވާލައިފަ އެވެ.\nގްރީން ސްޓްރީޓްސް އަށް ނަތީޖާ ހަމަހަމަ ކޮށްދޭން އަހުމަދު ރިލްވާން (ރިލޭ) އަށް ދެ ފުރުސަތެއް ލިބުނެވެ. ރިލޭ ފޮނުވާލި ފުރަތަމަ ބޯޅަ އަރިމަތީ ދަނޑީގައި ޖެހުނުއިރު، ދެ ވަނަ ފުރުސަތުގައި އޭނާ ޖެހި ބޯޅަ ޔުނައިޓެޑް ވިކްޓަރީ ކީޕަރު ތޮލާލް ހަސަން (ޓޮޕްލަކް) ވަނީ މަތަކޮށްފަ އެވެ.\nއޭގެ ފަހުން ގްރީން ސްޓްރީޓްސްގެ އިބްރާހިމް ޝަފްރާޒް (ޝަފްލޭ) އާއި ޔޫކްރޭން ކުޅުންތެރިޔާ ބިލާލް ރަސެލް ފޮނުވާލި ދެ ބޯޅައިގެ ހުރަހަކަށްވީ ވެސް ކީޕަރު ތޮލާލް އެވެ.\nފުރަތަމަ ހާފުގެ ފަހު ފަނަރަ މިނިޓްގައި ގްރީން ސްޓްރީޓްސް އިން ވަރަށް ބޮޑަށް އެޓޭކަށް ޖެހިގެން ކުޅުނެވެ. އެ ޓީމުން ރަނގަޅު ހަމަލާތަކެއް އުފައްދަން މަސައްކަތްކުރި ނަމަވެސް ޔުނައިޓެޑް ވިކްޓަރީ ޑިފެންޑަރުން ދިޔައީ އެ ކުޅުންތެރިން ހުއްޓުވުމުގައި ކުރި ހޯދަމުންނެވެ.\nދެ ވަނަ ހާފް ފެށިގެން ފުރަަތަމަ މިނިޓް ތެރޭ ޔުނައިޓެޑް ވިކްޓަރީން ދެ ވަނަ ލަނޑެއް ޖެހުމާ ގާތަށް ޖެހިލި އެވެ. އޭރިއާ ތެރެއިން ޔުނައިޓެޑް ވިކްޓަރީގެ ކެޕްޓަން އަހުސަން ނައީމް ފޮނުވާލި ބޯޅަ ގޯލު ރޮނގުމަތިން ސަލާމަތްކުރީ ގްރީން ސްޓްރީޓްސްގެ ޑިފެންޑަރު މުހައްމަދު ސާއިފް އެވެ. އޭގެ ފަހުން ވެސް ލަނޑު ޖަަހަން ޔުނައިޓެޑް ވިކްޓަރީ ކުޅުންތެރިންނަށް ލިބުނު ނަމަވެސް ބޭނުމެއް ނުކުރެވުނެވެ.\nގްރީން ސްޓްރީޓްސް އިން ވަނީ ފުރަތަމަ ދިހަ މިނިޓަށް ފަހު ރިލޭގެ ބަދަލުގައި މުހައްމަދު ރިސްވާން (ފުކޭ) ކުޅެން އަރުވައިފަ އެވެ. އަދި ފަހުން މިސްބާހު ވެސް ކުޅެން އެރުވުމާ އެކު ގްރީން ސްޓްރީޓްްސް އިން ކުރިއަށް ޖެހިގެން ކުޅެން ފެށި އެވެ.\nކައުންޓަ އެޓޭކެއްގައި މެޗުގެ 65 ވަނަ މިނިޓްގައި ޔުނައިޓެޑް ވިކްޓަރީގެ އަލީ ހައިޝަމް (ޗުމްޕު) އަށް ހުސް ފުރުސަތެއް ލިބުނެވެ. އޭނާ ފޮނުވާލި ބޯޅަ ދިޔައީ އަރިމަތިން ބޭރަށެވެ.\nގްރީން ސްޓްރީޓްސް އިން މެޗުގެ 75 ވަނަ މިނިޓްގައި ނަތީޖާ ހަމަހަމަ ކުރުމާ ގާތަށް ޖެހިލި އެވެ. އޭރިއާ ތެރެއިން އެ ޓީމުގެ ޔޫކްރޭނުގެ މިޑްފީލްޑަރު ސޮބުލް އިލިއާ ފޮނުވާލި ބޯޅަ އަމާޒުވީ ތިރީ ދަނޑިއަށެވެ.\nމެޗުގެ 87 ވަނަ މިނިޓްގައި ޔުނައިޓެޑް ވިކްޓަރީގެ އަހުމަދު އަވީން އަށް ވަނީ ދެ ވަނަ ރީނދޫ ކާޑާ އެކު ރަތް ކާޑު ދައްކައިފަ އެވެ. އެއާ އެކު މެޗުގެ ފަހު ވަގުތު ޔުނައިޓެޑް ވިކްޓަރީން ކުޅުނީ ވަރަށް ފަހަތަށް ޖެހިގެންނެވެ.\nގްރީން ސްޓްރީޓްސް އަށް އެއްވަރުކޮށްދިން ލަނޑު މިސްބާހު ކާމިޔާބުކުރީ އިތުރު ވަގުތުގެ ގޮތުގައި ދެއްކި ފަސް މިނިޓް ތެރޭގަ އެވެ. އޭރިއާ ތެރެއިން މިސްބާހަށް ލިބުނު ބޯޅަ އޭނާ ވަނީ ބޮލުން ގޯލުގެ ތެރެއަށް ފޮނުވާލައިފަ އެވެ.\nޔުނައިޓެޑް ވިކްޓަރީގެ ކޯޗު މުހައްމަދު ނަޒީހު ބުނީ މެޗުން ބޭނުންވި ކަންތައް ހާސިލްނުވީ ލިބުނު ފުރުސަތުތަކުގެ ބޭނުން ނުހިފުމުން ކަމަށެވެ.\n"ވަރަށް ބައިވަރު ޗާންސް ލިބުނު މި މެޗުގައި. ފަހު ހާފް ފެށައިގެން ވެސް ހަތަރު ފަސް ޗާންސް ލިބުނު އެ އެއްޗެހި ބޭނުން ނުކުރީމަ މި ހިސާބަށް މިއައީ. ގޯސް ހިސާބެއްގައި އޮތުމާ އެކު ކުޅުންތެރިން ކުރި މަސައްކަތާ އެއްޗެހި ވެސް ރަނގަޅު. ޕްރެޝަރު ވެސް އޮންނާނެ. ދެން ކޮޅަށް އެ ވަންނަ ގޯލަށް އެބަޖެހޭ ޒިންމާ ވެސް ވާން. އިތުުރު އެއް ގޯލު ޖެހިނަމަވެސް މެޗު ލިބުނީސް" ނަޒީހު ބުންޏެވެ.\nއޭނާ ބުނީ ކުރިއަށް ހުރި މެޗުތަކުގައި ރަނގަޅު ނަތީޖާތަކެއް ނެރެވޭނެ ކަމުގެ އުއްމީދު އެބައޮތް ކަމަށެވެ.\nގްރީން ސްޓްރީޓްސްގެ ކޯޗު އަލީ ސުޒޭން ބުނީ އެންމެ ރަނގަޅަށް ނުކުޅެވުނު ނަމަވެސް މި މެޗުން ލިބުނު ޕޮއިންޓުގެ ފައިދާ އެ ޓީމަށް ކުރާނެ ކަމަށެވެ.\n"މިއީ ގްރީން ސްޓްރީޓްސް ވަރަށް ދަށް ދުވަހެއް. ޕޮއިންޓެއް ލިބުމުން ހިތްހަމަ ޖެހޭ. އެއީ މި އެއް ޕޮއިންޓް ހުރިހާ އިރެއްގައި ވެސް ވަރަށް މުހިއްމު ކަމަށް ގަބޫލުކުރެވެނީ. މި ކަހަލަ މެޗުތަކުގައި މިވާ ގޮތަކީ އެ މީހުންނަށް އެޑްވާންޓޭޖް ލިބޭ ހިސާބުން ގާތްގަނޑަކަށް 10 ވަރަކަށް ފަހަރު ނޫނީ އަށެއްކަ ފަހަރު ސްޓްރެޗަރު ވެސް އަރާނެ. މި ކަހަލަ މެޗެއްގައި ޓައިޓް ސިޓުއޭޝަނެއްގައި އެ ލިބޭ އެއްޗެއް ނުޖަހާފިއްޔާ ޕްރެޝަރަށްދާނެ،" ސުޒޭން ބުންޏެވެ.\nއޭނާ ބުނީ މި މެޗުން މި ލިބުނު ޕޮއިންޓުގެ މުހިއްމުކަން ގްރީން ސްޓްރީޓްސް ޕްރިމިއާ ލީގަށްދާއިރު ފެންނާނެ ކަމަށެވެ.\nއިތުރު ލިޔުންތައް ޔުނައިޓެޑް ވިކްޓަރީ


India'ge Rahvehi kamuge Bill'ah genai Islaahah: Minister Shahid...\nދިވެހިރާއްޖެ - އިންޑިއާ\nއިންޑިއާގެ ރަށްވެހިކަމުގެ ބިލަށް ގެނައި އިސްލާހް: ޝާހިދު ވިދާޅުވީ ގައުމުތަކުގެ އެތެރޭގެ ކަންތައްތަކަށް އިހްތިރާމްކުރާ ކަމަށް\nބިލް ފާސްކޮށްފައިވަނީ ބުދަ ދުވަހު\nއިންޑިއާގެ އެކި ކަންކޮޅު ތަކުގައި ދަނީ މުޒާހަރާ ކުރަމުން\nފޮރިން މިނިސްޓަރު ވިދާޅުވީ، އިންޑިއާގެ ނިންމުތަކަށް އިހްތިރާމް ކުރައްވާ ކަމަށް\nކ. މާލެ | 12 ޑިސެންބަރ 2019 | ބުރާސްފަތި 11:02 | 4,167\nފޮރިން މިނިސްޓަރު ޝާހިދު އިންޑިއާގެ ވިއޯން ނޫހަށް އިންޓަވިއު ދެއްވަނީ - ޓްވިޓަރ\nމުސްލިމުން ފިޔަވާ އެހެން އަވަށްޓެރި ތިން ގައުމަކުން އިންޑިއާއަށް ހިޖުރަކޮށްފައިވާ މީހުންނަށް, އިންޑިއާގެ ރަށްވެހިކަން ލިބޭގޮތަށް ފާސްކުރި ބިލާއި މެދު ކޮމެންޓް ކުރަން ބޭނުންނުވާކަމަށާއި، އެހެން ގައުމުތަކުގެ އެތެރޭގެ ކަންތައްތަކަށް އިހްތިރާމް ކުރާ ކަމަށް ފޮރިންގ މިނިސްޓަރ އަބްދުﷲ ޝާހިދު ވިދާޅުވެއްޖެ އެވެ.\nމައްސަލަ ހޫނުވެފައިވާ އެ ބިލް އިންޑިއާގެ ގާނޫނު ހަދާ މަޖިލީހުގެ މަތިގެ ރާޖް ސަބާއިން ފާސްކޮށްފައިވަނީ ބުދަ ދުވަހުއެވެ. މަތިގެއިން ބިލް ފާސްކޮށްފައިވަނީ 125 މެމްބަރުންގެ ތާއިދާ އެކު އެވެ. ބިލް ފާސްކުރަން ނުފެންނަ ކަމަށް 105 މެމްބަރުކު ވޯޓު ދެއްވިއެވެ. އެ ބިލަށް ގެނައި އިސްލާހާ އެކު 2015 ވަނަ އަހަރު ކުރިން ޕާކިސްތާން، ބަންގްލަދޭޝް އަދި އަފްޢާނިސްތާނުގެ މުސްލިމުން ފިޔަވާ އެހެނިހެން ދީން ތަކުގެ މީހުންނަށް ރަށްވެހިކަން ލިބޭނެއެވެ.\nއެކަމާއި ގުޅިގެން އިންޑިއާ އަށް މިހާރު ވަޑައިގެން އުޅުއްވާ ރާއްޖޭގެ ފޮރިން މިނިސްޓަރު އަބްދުﷲ ޝާހިދުއާ އިންޑިއާގެ ނޫހަކުން ކުރި ސުވާލުގެ ޖަވާބުގައި މިނިސްޓަރު ވިދާޅުވީ، ރާއްޖެއިން އިންޑިއާގެ އިތުރުން އަވަށްޓެރި އެހެން ގައުމުތަކުގެ އެތެރޭގެ ކަންތައްތަކަށް އިހްތިރާމް ކުރާ ކަމަށެވެ. އެ ބިލާއި ބެހޭ ގޮތުން މިނިސްޓަރު އެއްޗެއް ވިދާޅެއްނުވެއެވެ.\nމުސްލިމުންނަށް ރައްޔިތުންކަން ނުލިބޭގޮތަށް ފާސްކުރި ބިލް ގާނޫނު ހަދާ މަޖިލީހަށް ހުށައެޅި ހިސާބުން އިންޑިއާގެ އެކި ސަރަހައްދުތަކުގައި ވަނީ މުޒާހަރާ ކޮށްފައެވެ. ހާއްސަކޮށް އައްސާމް ސްޓޭޓްގައި ކުރި މުޒާހާރާގައި ފުލުހުންނާއި މުޒާހަރާގެ ބައިވެރިންނާ ދެމެެދު ކުރިމަތިލުންތަކެއް ވަނީ ހިނގާފައެވެ.\nމުޒާހަރާ ކުރި ބައެއް މީހުން ބުނީ، އެ ބިލަކީ އިންޑިއާގެ ގާނޫނުގައި އެއްވެސް ދީނަކަށް ބެލުމެއް ނެތި ހަމަހަމަކަމާއި އެކު އެންމެންނާ މެދު އަމަލުކުރަން ބުނެފައިވާ ބުނުމާއި ދެކޮޅަށް ފާސްކޮށްފައިވާ ބިލެއް ކަމަށެވެ. ބައެއް މީހުންގެ ހިޔާލު ތަފާތެވެ. އެމީހުން ބުނާ ގޮތުންނަމަ، އިންޑިއާ އަށް ހިޖުރަށް ކޮށްފައިވާ ހިންދޫ އަކަސް މުސްލިމަކަށް ވިޔަސް އެ ގައުމުގެ ރަށްވެހިކަންދީގެން ނުވާނެއެވެ.\nމައިންބަފައިންނަށް ހެޔޮކޮށް ހިތުމަކީ މާތް ﷲގެ މަގުގައި ޖިހާދު ކުރުމަށްވުރެ މަތިވެރި ކަމެއް: ޚުތުބާ\nފާމަސީ އަށް ދިޔަ އަންހެނަކަށް ޖިންސީ ގޯނާކޮށްފި\nޑިސެމްބަރ މަހާ ހަމައަށް އެމެރިކާގައި މަރުވާ މީހުންގެ އަދަދު ދެ ގުނަ އިތުރުވެދާނެ\nޖިއްދާ ހަރަމައިން ރެއިލްވޭ ސްޓޭޝަންގައި އަލިފާނުގެ ހާދިސާއެއް ހިނގައިފި


ވިކިޕީޑިޔާ އަކީ ތަފާތު ބަސްބަހުން ތައްޔާރުކުރެވޭ ފަސޭހަ ކަމާއެކު މައުލޫމާތު ފޯރުކޮށްދިނުމަށް ތައްޔާކުރެވެމުންދާ އެކުމާފާނެކެވެ. ނުވަތަ މައުސޫޢާއެކެވެ. މި އެކުމާފާނު ހިންގަނީ އެމެރިކާގައި އުފެދިފައިވާ ނޮން-ޕްރޮފިޓް ވިކިމީޑިޔާ ފައުންޑޭޝަން ކިޔާ ޖަމާޢަތަކުންނެވެ. ވިކިޕީޑިޔާ އިފްތިތާޙުކުރެވުނީ 2001 ވަނަ އަހަރު ޖިމީ ވޭލްސް އަދި ލެރީ ސެންގަރ ގުޅިގެންނެވެ. މިއަދު ވިކިޕީޑިޔާ އަކީ އިންޓަނެޓްގައިވާ އެންމެ ބޮޑު، އަދި އެންމެ ހަލުވިކަމާއެކު ކުރިއަރަމުން އަންނަ، އެންމެ މަޝްހޫރު ރިފަރެންސް އެވެ. ވިކިޕީޑިޔާ އަކީ އިންސާނުން ބޭނުންވާނެ ހުރިހާ މަޢުލޫމާތެއް ފަސޭހަކަމާއެކު ފޯރުކޮށްދިނުމަށް މަސައްކަތްކުރަމުންދާ މަޝްރޫއެކެވެ.\nވިކިޕީޑިއާ ގާއިމުކުރެވުނީ 2001 ވަނަ އަހަރުގެ ޖަނަވަރީ މަހުގެ ތެރޭގައެވެ. ދިވެހި ވިކިޕީޑިއާގެ އަމަލީ މަސައްކަތް ފެށުނީ 2004 ވަނަ އަހަރުގެ އޮގަސްޓު މަހުގެ ތެރޭގައެވެ. ވީކިޕީޑިއާގެ ދިވެހި ޞަފްޙާ ތަކުގައި މިވަގުތު 3,025 މައުޟޫޢަކާ ގުޅޭ މަޢުލޫމާތު ހިމެނިފައިވާނެއެވެ. ދިވެހި (މަހަލް) ބަހުގެ މި އެކުމާފާނު (އެންސައިކްލޮޕީޑިއާ) އެކުލަވާލުމުގައި ތިޔަބޭފުޅުންނަށްވެސް ވަރަށް ފަސޭހަކަމާއެކު އަޅުގަނޑުމެންނާ ބައިވެރިވެ ވަޑައިގެންނެވިދާނެއެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 22 ޖޫން 2013، 00:16 ގައެވެ.


ތިންވަނަ ޑިވިޝަން ފުޓްބޯޅަ މުބާރާތް މެދުކަނޑާލައިފި\nތިންވަނަ ޑިވިޝަން ފުޓްބޯޅަ މުބާރާތް\nމުބާރާތުގެ ކުޅުން ފެށީ އޭޕްރީލް މަހުގެ 12 ވަނަ ދުވަހު\nމީގެ ކުރިން މި މުބާރާތް ތިން ފަހަރެއްގެ މަތިން ފަސްކުރި\n4 މެއި 2021 | އަންގާރަ 16:31\nތިންވަނަ ޑިވިޝަން ފުޓްބޯޅަ މުބާރާތުގެ ތެރެއިން\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހޯމަ ދުވަހު އިއުލާންކުރި ފިޔަވަޅުތަކާ އެއްގޮތަށް އަމަލުކުރުމުގެ ގޮތުން ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން ތިންވަނަ ޑިވިޝަން ފުޓުބޯޅަ މުބާރާތް މެދުކަނޑާލައިފިއެވެ.\nއެޗްޕީއޭއިން ހޯމަ ދުވަހު ކޮވިޑް-19 އިން ރައްކާތެރިވުމުގެ ގޮތުން ކުޅިވަރު ހަރަކާތްތައް ހުއްޓާލުމަށް އެންގީ މާލެ ސަރަހައްދުގައި މިހާރު ކޮވިޑް ފެތުރޭ މިންވަރު ރެކޯޑު އަދަދަކަށް އިތުރުވަމުން އަންނާތީއެވެ. އެއާއެކު ހޯމަ ދުވަހު އެފްއޭއެމުން ވަނީ އެޗްޕީއޭގެ ފިޔަވަޅުތަކާ އެއްގޮތަށް އަމަލުކުރުމުގެ ގޮތުން މި މުބާރާތް މެދުކަނޑާލަން ނިންމިކަން ހާމަކޮށްފައެވެ.\nތިންވަނަ ޑިވިޝަން މެދުކަނޑާލިއިރު، މި މުބާރާތުގެ ކުޅުން ފަށާފައިވަނީ މިދިޔަ އޭޕްރީލް މަހުގެ 12 ވަނަ ދުވަހުއެވެ. އެ ފަހަރު މުބާރާތުގެ ކުޅުން ފަށާފައިވަނީ ތިން ފަހަރެއްގެ މަތިން މުބާރާތް ފަސްކުރުމަށްފަހުއެވެ. އެގޮތުން އެންމެ ފުރަތަމަ މި މުބާރާތް ފެށުމަށް އެފްއޭއެމުން ތާވަލުކުރީ ފެބްރުއަރީ މަހުގެ އެއްވަނަ ދުވަހުއެވެ. އެކަމަކު ފަހުން މި މުބާރާތް ފެށުން އެ މަހުގެ ހަތަރުވަނަ ދުވަހަށް ތާވަލުކުރިއިރު، އަނެއްކާވެސް އެ މަހުގެ 10 ވަނަ ދުވަހަށްވެސް މުބާރާތް ފެށުން ފަސްކުރިއެވެ. ނަމަވެސް ކޮވިޑާ ގުޅިގެން މުބާރާތް ފެށުން ވަރަށް ބޮޑަށް ލަސްވެގެންދިޔައެވެ.\nމި ފަހަރުގެ ތިންވަނަ ޑިވިޝަން ކުރިއަށްދަނީ 14 ޓީމަކާއެކުއެވެ. އަދި މިހާތަނަށް މި މުބާރާތުގައި ވަނީ 12 މެޗު ކުޅެފައެވެ. މީގެ ކުރިން އެފްއޭއެމުން އިއުލާންކޮށްފައިވާ ޝެޑިއުލްގައިވާ ގޮތުން މާފަންނު ޓާފް ދަނޑުގައި ކުރިއަށްދާ މި މުބާރާތުގެ ފައިނަލް މެޗު ކުޅުމަށް ތާވަލުކޮށްފައިވަނީ މި މަހުގެ 24 ވަނަ ދުވަހުއެވެ.\nތިންވަނަ ޑިވިޝަން ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް)


ގައްސާނުގެ ސިޔާސީ ހަޔާތަށް ވެރިވި އަދުރޭގެ ކަޅު ހިޔަނި\nޕީޕީއެމްގެ އާންމު މެންބަރުންގެ ކަންބޮޑުވުމަކީ ރައީސް ޔާމީން ޖަލުގައި އޮތުން\nއަބްދުއްރަހީމް މަސައްކަތް ކުރައްވަނީ ދެ ޕާޓީ އެކުގައި ހިންގަން\nޕީޕީއެމްގެ ހިންގުން ގައްސާނަށް ދިނުމަށް މެމްބަރުން ތާއީދުކުރޭ\n11 އޮކްޓޯބަރ 2020 | އާދީއްތަ 01:41\nރައީސް ޔާމީން ގައްސާނަށް ރައީސް އޮފީހުގެ މިނިސްޓަރު ކަމުގެ ފަތްކޮޅު އަރުވަނީ\nކުރީގެ ރައީސް އަބްދުﷲ ޔާމީންގެ ސަރުކާރުގެ ބާރު ގަދަވެ އިންތަކާއި މިންތަށް ފަޅާލާފައި ނުކުތް ވަގުތެވެ. އެއްބަނޑު ބޭބޭފުޅު މައުމޫން އަބްދުލްޤައްޔޫމް އިންދެވި ރުއް ޖަހައިގަނެ ބޭބެފުޅު ޖަލު ގޮޅިއަށް ފައްތާލި ހިނދެވެ. ޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް) ގެ ހުރިހާ ބާރެއް ނަންގަވާ ތިމަން މަނިކުފާނަކީ ޕާޓީގެ ރައީސް ކަމަށް ނިންމި ވަގުތެވެ. ބޭބޭފުޅާއި އަރިހުގައި ތިބި މީހުންނަށް ހިތުހުރި އެއްޗެއް ގޮވާ އެއޮތް ވަރުގަދަ ޕާޓީ އަމިއްލަ މިލްކިއްޔާތަކަށް ހެއްދެވި ދުވަސްވަރެވެ.\nބޮޑާކަމާއި ކިބުރުވެރި ކަމުގެ ތާޖު އަޅުއްވައިގެން ތަހުތުގައި އިންނެވި ފަސް އަހަރު ނިންމާލެއްވީ ބޮޑު ބޭބޭފުޅާއި އެ އާއިލާގެ އެންމެހާ ބޭފުޅުން ދުރަށް ޖައްސަވައިގެންނެވެ. ކައިރީގައި ގެންގުޅުއްވީ އެމަނިކުފާނު ފަދައިން ތަމްރީނު ވަމުން އައި ބޮޑުބޭބެގެ ދޮށީ ފިރިހެން ދަރިކަލުންނެވެ.\nފަސް އަހަރުގެ ވެރިކަމެއް ނިންމަވާލެއްވުމުގެ ކުރީން ބޮޑުބެބޭ ވިދާޅުވާ ކޮއްކޮއަށް ދިޔައީ ވެރިކަމުގެ ފޮނި ރަހަތަށް ދައްކަވަމުން ފައްކާ ކުރަމުން ދޮންކުރަމުންނެވެ. އިސާހިތަކު ވެރިކަން ނިމި ރާއްޖޭގެ ބައިތުލްމާލުން އެންމެ ބޮޑު ވައްކަމެއްކުރި ބޭފުޅެއްގެ ލަގަބާއެކު، ޖަލުގެ ކުޑަ ގޮޅިއަށް ބޮޑުބޭބެ ފެތުނީއެވެ.\nއިންޑިއާގެ އެމްބެސެޑަރާއެކު ޕީޕީއެމްގެ އިސްވެރިން ބޭއްވެވި ބައްދަލުވުމުގެ ތެރެއިން\nމިހާ ހިސާބުން ދެން ކަން ވެގެންދިޔަ ގޮތް އަޑު އައްސަވާލައްވާށެވެ.\nއިހު ބުނި ވެރިމީހާގެ ކައިރިން ތަރުބިއްޔަތުވަމުން އައި ދަރިވަރު ރައްޔިތުންގެ މަޖިލީހުގެ ހަތަރު ފާރުން އެތެރެއަށް ވަދެއްޖެއެވެ. ބޮޑުބޭބޭފުޅުގެ ޕާޓީގެ ކަންކަމާ އިސާހިތަކު އިހުނަށްވުރެ ބާރަށް މަސައްކަތް ފައްޓަވައި، ދުރު ހިލޭ މީހުންނާއި ގާތް އެކުވެރީން ޕާޓީއަށް ގެނައުމުގެ މަސައްކަތް މެކުހަށް ޖަހާލިއެވެ. ހުރިހާ ކަމެއްވެސް ބޮޑުބޭބެގެ އިރުޝާދާ އެއްގޮތަށް ގެންދިއުމުގެ މަސައްކަތްތައް ފެއްޓެވިއެވެ. ނަމަވެސް މިކަމަށް މާބޮޑު ކުރިއެރުމެއް ލިބުނުތަނެއް އަދާ ހަމައަށް ވެސް ފެންނާކަށް ނެތެވެ.\nވާނީވެސް އެހެންތާއެވެ. ޕީއެންސީ އޭ ކިޔާ އެކްސްކްރޯ ޕާޓީއެއް ހައްދަވައިގެން އުޅުއްވާ އަބްދުއްރަހީމްގެ ކަޅު ހިޔަނި މިބުނާ ދަރިވަރުގެ ސިޔާސީ ހަޔާތަށް ފުންމާލީއެވެ. އެއާއެކު މިނިކާ ބާޒުތަކާއި، ތަހުތުގެ ފޮނި މީރުކަން ކިރިޔާ ރަހަލާ ހިސާބުގައި ތިބި މީހުންތައްވެސް ފުންމާލީއެވެ. ބޮޑުބޭބެ ވިދާޅުވާ ގައްސާން ފަކީރު ދައްކަވާ ވާހަކަތަކަށް ބެލުމެއްނެތި މިބުނާ ބައިގަނޑު ބައްޕާފުޅު ކުރިން އިންދެވި އަދި ފަހުން ބޮޑުބޭބޭފުޅު ޖަހައިގެންނެވި ރުކަށް އައިސް ތިރި ކުރީއެވެ. އެއާއެކު އެ ރުކަށް ކިރިޔާ ވާރުތަކުރާ މީހާއަށް އޮތް ބާރު ގެއްލި ރުކުގައި ޖެއްސި ބައިގަނޑަށް ބާރުތައް ލިބުނީއެވެ.\nސިޔާސީ ދެ ޕާޓީއެއް ހައްދަވައިގެން އެއް އޮފީހެއްގައި ދެ ޕާޓީ ހިންގަވަމުން، ދެ ޕާޓީގެ އިސް ސަފުގައި އަބްދުއްރަހީމް މަސައްކަތްކުރާވަރާ ގާތަށްވެސް މަސައްކަތް ކުރެވޭނެ ސިޔާސީ ދެވަނަ މީހެއް ނުހުންނާނެއޭ ބައެއް މީހުން ކިޔާތީ އަޑުއަހަމެވެ. އެއީ ތެދެކެވެ. ކުރަމުންދާ މަސައްކަތުގެ އެއްވެސް ފޮނި މީރުކަމެއް ޕާޓީގެ އާންމު މެންބަރުންނަކަށް ނުކުރެއެވެ. ހުރިހާ އަރާމަކާއި ލައްޒަތެއް އަދި ފޮނި މީރުކަމެއް ވެސް އޮތީ ކުރިން ބުނި ރުކުގެ މޯޅިއަށް ސަވާރުވި ބައިގަނޑަށެވެ.\nއަބްދުއްރަޙީމާއި ކުރީގެ ހައުސިން މިނިސްޓަރ ޑރ. މުހައްމަދު މުއިއްޒު\nގައްސާން މައުމޫންގެ ސިޔާސީ ހަޔާތަށް އަލިކަމެއް ލިބެން އޮތް ޕާޓީގެ ކަންކަމުގައި އެބޭފުޅާއަށް މާބޮޑު ވާހަކައެއް ދެއްކޭނެ ފުރުސަތެއް ނުލިބެއެވެ. ރައްޔިތުންނާ ބައްދަލުކޮށްލާކަށް ފުރުސަތެއް ނުލިބެއެވެ. ރައްޔިތުންނަށް މެސެޖެއް ދޭން ނޫސްވެރިންގެ ބައްދަލުވުމެއް ބާއްވާލާނެ ފުރުސަތެއް ނުލިބެއެވެ. ކުރެވޭހާވެސް ކަމަކީ ޓްވީޓާއިން ޓްވީޓެއް ކޮށްލުމެވެ. އެހާވެސް އަދުރޭގެ ކަޅު ހިޔަނީ ގައްސާނުގެ ސިޔާސީ ހަޔާތަށް އެޅިފައިވާލެއް ބޮޑެވެ.\nސިޔާސީ ދެ ޕާޓީއެއް އެއްބޭފުޅަކު އިސްވެ ހުންނަވާ ހިންގަވާކަށް ހުދު އެ ދެ ޕާޓީގެ މެންބަރުންވެސް ނޭދެއެވެ. ވަކިން ހާއްސަކޮށް މި ދެ ޕާޓީގެ ލީޑަރޝިޕަކުން ވެސް ނޭދެއެވެ. ނަމަވެސް އަދުރޭގެ ސިޔާސީ ގިބުލަ ކަމަށް ދެކެމުން އަންނަ ކުރީގެ ރައީސް ޔާމީންގެ ހައްގުގައި އެއްގޮތަކަށް ވެސް އަދުރޭ ފޭއަށް ޖެހިވަޑައިގަންނަވާކަށް ނުވިސްނައެވެ. ގައްސާނަށް ޕާޓީގެ ހިންގުން ހަވާލުކުރައްވާކަށް ވެސް ނުވިސްނައެވެ. ދައްކަވަނީ މުޅިންވެސް ހުއްޖަތެވެ. އިސްތިއުނާފް ކޮށްފައިވާ ޔާމީންގެ މައްސަލަ ނިމޭ ގޮތަކަށް ބެލުމަށްފަހު ގައްސާނަށް ޕާޓީ ހަވާލުކުރާނެ ވާހަކައެވެ.\nގައްސާނަށް ޕީޕީއެމްގެ ހިންގުން ހަވާލުކުރުމަށް ޕާޓީގެ ތެރެއިން ލީޑަރޝިޕްގައި ތިއްބެވި ބޭފުޅުންނާއި އާންމު މެންބަރުންވެސް ދަނީ ގޮވާލަމުންނެވެ. ވަކިން ހާއްސަކޮށް ރައީސް ޔާމީންގެ އާއިލާގެ ބޭފުޅުން އެކަމަށް އެދެމުންދާކަން ފާހަގަވެއެވެ. އެބޭފުޅުން ގަބޫލުކުރައްވާ ގޮތުގައި ރައީސް ޔާމީން ގޮތަށް ތަރުބިއްޔަތުވެފައި ހުރި ގައްސާން ނޫން މީހަކަށް އެ ޕާޓީއެއް ނުހިންގޭނެއެވެ.\nއަދުރޭގެ އޮފުކަން ކެނޑި މަޑުމަޑުން ޕީޕީއެމްގެ މެމްބަރުން އެހެން މީހަކު އޮފުކުރާ ވަގުތު އައިސް ޖެހިއްޖެއެވެ. ނޫނީ ފަހަރުގައި ކުރިން ފާހަގަކުރި ގޮތަށް ރުކުގެ މޯޅިއަށް ޖެއްސި ބައިގަނޑު ޕީޕީއެމްގެ ހިންގުމާ ހަވާލުވުމަކީ ދުރުގައިވާ ކަމެއް ނޫނެވެ. އެންމެ ރަނގަޅު ގޮތަކަށް ވާނީ އަބްދުއްރަޙީމަށް ވިސްނިވަޑައިގެން ޕީޕީއެމްގެ ހިންގުން ގައްސާނަށް ހަވާލުކުރައްވާ، ޕީއެންސީ ހިންގުމުގެ ކަންކަމާ އުޅުއްވިއްޔާއެވެ. ދިވެހި މުހާވިރާއެއްގައި އޮވެއެވެ. ދެކަނޑިއަކަށް އެއް އުރައެއްގެ ތެރޭގައި ނޯވެވޭނެއެވެ.\n12 އޮކްޓޯބަރ 2020 | ހޯމަ 11:20\nމި ލިޔުނު ކުއްޖަކުވެސް ހިތަށް އަރާނެތާ ތިމަންނާ އަކީވެސް ނޫސްވެރިޔެކޭ!\n11 އޮކްޓޯބަރ 2020 | އާދީއްތަ 18:43\nNaappe gui haavaafa ennu miothee report liyaashey kiyain 🤦🏾♂\n11 އޮކްޓޯބަރ 2020 | އާދީއްތަ 17:15\nއަސަރު ކުރާނެ ކަމެއް ނެތް. ފިތުނަ ހަދާނެ ކަމެއް ނެތް. ތީ މި ގައުމުގެ ބާކީ ބައިގަނޑު. ރޭޕިސްތާނު މެދުވެރިކޮށް ވޯޓުންވެސް ވައްކަން ކުރަން ޖެހުނީވެސް އެހެންވެ. ޕީޕީއެމްގެ އަޒުމެއް ނުގުޑާނެ. ލަގޮނޑި ފަޅައިގެންދަނީ އޮތަ! އިންޑިއާ އައުޓް!\n11 އޮކްޓޯބަރ 2020 | އާދީއްތަ 09:27\nޣަ އްސާން އަކީ ޕްރެސިޑެންޝަލް މެޓީރި އަލް ހުރި ބޭފުޅެ އް.\n11 އޮކްޓޯބަރ 2020 | އާދީއްތަ 06:49\nތިމާ އަށް ނޭގޭ ވާހަކަ ހިތަށް އެރިހައި ގޮތަކަށް ލިޔެ އަދި ތިމާ ރުޅި އަންނަ މީހާ އަށް ނިސްބަތް ކޮށް ތިމާ ހިތައް އެރިހައި ހުތުރު އިލްޒާމް އަޅުވައި ތިމާ ހިތަށް އެރި ކޮންމެ ކަމެއް ވާނެ ކަމަށް ހީކުރުމަކީ ޖާހިލުކަމުގެ އިންތިހާއެވެ.


Griezmann ge agent ge thuhumathaaeku Messi rulhigandu falhaigen hingajje | Mihaaru\nބާސެލޯނާ މެޗެއްގެ ތެރެއިން މެސީ (ކ) އާއި ގްރީޒްމަން.\nގްރީޒްމަންގެ އޭޖެންޓްގެ ތުހުމަތާ އެކު މެސީގެ ރުޅިގަނޑު ފަޅައިގެން ހިނގައްޖެ\n19 ނޮވެމްބަރ 2020 - 12:135comments\nބާސެލޯނާ (ނޮވެމްބަރު 19) - ބާސެލޯނާގެ ފްރާންސްގެ ފޯވާޑް އެންޓޮއިން ގްރީޒްމަންގެ އޭޖެންޓް އެރިކް އޮލްހަޓްސް ހަގީގަތާ ހިލާފު ގިނަ ވާހަކައެއް ދައްކާފައިވާތީ ބާސެލޯނާގެ ކެޕްޓަން ލިއޮނަލް މެސީ ވަރަށް ބޮޑަށް ހިތްހަމަނުޖެހުން ފާޅުކޮށްފި އެވެ.\nމިދިޔަ ހަފްތާގައި ފްރާންސް ފުޓްބޯލް އަށް ދިން އިންޓަވިއުއެއްގައި އޮލްހަޓްސް ވަނީ ބާސެލޯނާގައި ގްރީޒްމަންގެ މޮޅު ކުޅުން ނުފެންނަނީ މެސީގެ ސަބަބުން ކަމަށް ބުނެފަ އެވެ. ގްރީޒްމަން ބާސެލޯނާ އަށް ގެންދަން މެސީ އެންމެ ފުރަތަމަ ވެސް ހިތްހަމަނުޖެހުނު ކަމަށާއި މެސީގެ ފަރާތުން ފެންނަނީ ކްލަބްގެ ބައެއް ނިންމުންތަކުގެ ކޮންޓްރޯލް ނަގަން އުޅޭ ފަދަ ހަރަކާތްތަކެއް ކަމަށް އޭނާ ބުންޏެވެ.\nއޮލްހަޓްސް ބުނީ ބާސެލޯނާ އަށް ބަދަލުވި ފަހުން ގްރީޒްމަން އެއްވެސް އިރެއްގައި މީޑިއާގައި މެސީއާ ބެހޭގޮތުން ވާހަކަ ދައްކަން ބޭނުންނުވަނީ ސަބަބުތަކެއް އޮވެގެން ކަމަށާއި ގްރީޒްމަންގެ ކެރިއަރަށް ދެން އެންމެ ރަނގަޅުވާނީ އެހެން ކްލަބަކަށް ބަދަލުވުން ކަމަށެވެ.\nވޯލްޑް ކަޕް ކޮލިފައިންގައި އާޖެންޓީނާގެ މެޗުތަކަށް ގައުމަށް ދިއުމަށް ފަހު މެސީ އިއްޔެ ސްޕެއިނަށް އެނބުރި އައިތަނުން އެއާޕޯޓުގައި ނޫސްވެރިން ވަނީ އޮލްހަޓްސްގެ ވާހަކަތަކާ މެދު މެސީ ދެކެނީ ކޮން ގޮތަކަށްތޯ ސުވާލުކޮށްފަ އެވެ.\n"ހުރިހާ މައްސަލައެއް އަހަރެންގެ ބޮލުގައި އަޅުވާތީ މިހާރު ވަރުބަލިވެއްޖެ. ހަގީގަތް ބަލާ މީހުންނަށް ކަންތައްތައް އޮތްގޮތް ފެންނާނެ،" ނޫސްވެރިންގެ ސުވާލުތަކަށް ޖަވާބު ދެމުން މެސީ ބުންޏެވެ.\nމެސީ ބުނީ 15 ވަރަކަށް ގަޑިއިރެއްހާއިރުގެ ދަތުރެއް ނިންމާފައި އައުމުން ފުރަތަމަ ވެސް އޭނާ ކުރިމަތިލާން މި ޖެހެނީ ކްލަބްގެ މަސްލަހަތު ގެއްލޭ ގޮތަށް ދެކެވޭ ވާހަކަތަކާ ކަމަށާއި ކްލަބްގެ މެނޭޖްމަންޓުން ޖަވާބުދޭން ޖެހޭ ކަންތައްތަކުގައި އޭނާ އަށް ދެއްކޭނެ މާ ބޮޑު ވާހަކައެއް ނެތް ކަމަށެވެ.\nމެސީ އަށް ކޯޗުކޮށްދިނުމުގައި އުނދަގޫ ކަންތައްތަކެއް ހުރިކަމަށް ބާސެލޯނާގެ ކުރީގެ ކޯޗު ކީކޭ ސެޓިއެން ބުނި ނަމަވެސް މިހާރު ބާސެލޯނާއާ ހަވާލުވެ ހުރި ރޮނާލްޑް ކޫމަން ވަނީ އެއީ ހަގީގަތެއް ނޫން ކަމަށް ބުނެފަ އެވެ. ކޫމަން ވަނީ މެސީގެ ޕްރޮފެޝަނަލްކަމަށް ތައުރީފުކޮށްފަ އެވެ.\nމި ސީޒަން ފެށުމުގެ ކުރިން މެސީ ބާސެލޯނާ ދޫކޮށްލަން ބޭނުންވި ނަމަވެސް އޭރު އޮތް ބާސެލޯނާގެ ރައީސް ޖޯސެފް ބާޓޮމެއުގެ ލީޑަޝިޕުން މެސީ އެދޭ ގޮތަށް އެކަން ކޮށްދޭން ބޭނުމެއްނުވި އެވެ. ބާސެލޯނާގެ އާންމު މެމްބަރުން އިސްވެ ބާޓޮމެއުގެ އިތުބާރު ނެތްކަމުގެ ވޯޓެއް ނަގަން އުޅޭ މައްސަލައިގައި ޕްރެޝަރު ބޮޑުވެ ބާޓޮމެއު ވަނީ އެންމެ ފަހުން އިސްތިއުފާ ދީފަ އެވެ. ބާސެލޯނާގެ އާ ރައީސަކު ހޮވާ އިންތިހާބު އަންނަ އަހަރު ޖެނުއަރީގައި ބާއްވަން މަސައްކަތްކުރަމުން އަންނައިރު، އިންތިހާބުގައި ވާދަކުރާ ކޮންމެ ކެންޑިޑޭޓަކު ވެސް ވަނީ މެސީ އެ ޓީމުގައި މަޑުކުރުވަން ބޭނުންވާ ކަމަށް ބުނެފަ އެވެ.


New Port un bin husnukuri, mahsala court ah\nނިއުޕޯޓް ވިއު: ފޮޓޯ: މުހައްމަދު އަފްރާހު| އަވަސް\nނިއު ޕޯޓް ވިއު ހިންގަމުން ގެންދިޔަ ބިމަށް ދައްކަން ޖެހޭ ކުއްޔާއި ޖޫރިމަނާ ފައިސާގެ ގޮޮތުގައި އެއް މިލިއަނަށް ވުރެ ގިނަ ރުފިޔާ ދައްކަން އެ ތަން ހިންގި ސްޓްރާޑާ ކުންފުނީގެ މައްޗަށް ސިވިލް ކޯޓުން ކުރި ހުކުމަށް އެ ކުންފުނިން އަމަލުކޮށްފައި ނުވާތީ އެ ހުކުމް ތަންފީޒުކޮށް ދިނުމަށް ދައުލަތުން ކޯޓުގައި އެދިއްޖެ އެވެ.\nއެ މައްސަލާގައި ސިވިލް ކޯޓުން މިދިޔަ މަހުގެ 19 ވަނަ ދުވަހު ހުކުމް ކުރީ އެ ދުވަހުން ފެށިގެން 15 ދުވަހުގެ ތެރޭގައި އެ ބިން ހަވާލުކޮށް، ކުއްޔާއި، ޖޫރިމަނާގެ އިތުރުން ބަދަލުގެ ގޮތުގައި ޖުމްލަ 1،149،271 ރުފިޔާ ދައުލަތަށް ދެއްކުމަށެވެ. އެ ފައިސާ 30 ދުވަހުގެ ތެރޭގައި މީރާއަށް ދައްކައި ހަލާސް ކުރުމަށް ވެސް ކޯޓުން ވަނީ ހުކުމްކޮށްފަ އެވެ.\nނަމަވެސް އެ މައްސަލަ ނިިއުޕޯޓް ހިންގާ ސްޓާރާޑާ ކުންފުނިން ވަނީ އިސްތިއުނާފުކޮށްފައެވެ. އެއީ މިދިޔަ މަހުގެ 28 ވަނަ ދުވަހު އެވެ.\nޕްލޭނިންގް މިނިސްޓްރީން މިއަދު ބުނީ ސިވިލްކޯޓްގެ ހުކުމާ އެއްގޮތަށް ނިިއުޕޯޓް ހިންގާ ސްޓާރާޑާ ކުންފުނިން އަމަލުކޮށްފައިނުވާ ކަމަށެވެ.\n"އެހެންކަމުން ތަން ހުސްކުރުމަށް ސިވިލްކޯޓުގެ ހުކުމްގައި އަންގާފައިވާ ގޮތަށް ތަންފީޒު ކުރުމަށް ދައުލަތުން ކޯޓްގައި މިހާރުވާނީ އެދިފައެވެ." ޕްލޭނިންގް މިނިސްޓްރީން ބުނެފައިވެއެވެ.\nމި މައްސަލައާ ގުޅިގެން ނިއު ޕޯޓް ހިންގި ސްޓްރާޑާ ކުންފުނިން ކުރިން ނެރުނު ބަޔާނެއްގައި ބުނީ އެ ކުންފުންޏަށް ސަރުކާރުން ދޫކުރި ބިމުގައި އާންމުންނަށް ތިބެވޭނެ ގޮތަށް ޕްލެޓްފޯމަކާއި ފުޓްސަލް ދަނޑަކާއި، ކުޑަކުދިން ކުޅޭނެ އިންޑޯ ޕްލޭ އޭރިއާއެއް ތަރައްގީ ކުރި އެވެ.


February 1 ge amuru nerumugai3fandiyaarunge nubai niyatheh nei: Dhaulaiy | Mihaaru\nސުޕްރީމް ކޯޓުގެ ތިން ފަނޑިޔާރުން. (ކ-ވ) ފަނޑިޔާރު އާދަމް މުހައްމަދު، އަބްދުﷲ ދީދީ އަދި އަރީފް. - ފޮޓޯ: މިހާރު\nފެބްރުއަރީ 1 ގެ އަމުރު ނެރުމުގައި ތިން ފަނޑިޔާރުންގެ ނުބައި ނިޔަތެއް ނެތް: ދައުލަތް\n14 މެއި 2018 - 17:48 108 comments\nރައީސް އަބްދުﷲ ޔާމީންގެ ވެރިކަން ގާނޫނާ ޚިލާފަށް ބަދަލުކުރަން މަސައްކަތް ކުރި ކަމުގެ ތުހުމަތުގައި ހައްޔަރު ކޮށްފައިވާ، ސުޕްރީމް ކޯޓުގެ ފަނޑިޔާރު އަލީ ހަމީދަށް ދައުލަތުން ކުރާ ޓެރަރިޒަމްގެ އަމަލެއް ކުރަން އުޅުމުގެ ދައުވާއާ ގުޅިގެން ބޭއްވި އިބްތިދާއީ އަޑުއެހުމުގައި އެސިސްޓެންޓް ޕްރޮސެކިއުޓާ ޖެނެރަލް އައިޝަތު ފަޒްނާ އިޝާރާތް ކުރެއްވި ތިން ފަނޑިޔާރުންނަކީ އާދަމް މުހައްމަދު އަބްދުﷲ އާއި އަބްދުﷲ އަރީފާއި ޑރ. އަހުމަދު އަބްދުﷲ ދީދީ އެވެ.\nރިޝްވަތު ނަގައިގެން، ގާނޫނީ ގޮތުން އުފެދިފައި އޮތް ސަރުކާރު ގާނޫނާ ހިލާފަށް ވައްޓާލަން އުޅުމުގެ ތުހުމަތުގައި ސުޕްރީމް ކޯޓުގެ ފަނޑިޔާރު އަލީ ހަމީދުގެ އިތުރުން އުއްތަމަ ފަނޑިޔާރު އަބްދުﷲ ސައީދު ވެސް ވަނީ ހައްޔަރުކޮށްފަ އެވެ. އެ ދެ ބޭފުޅުން ވަނީ ޓެރަރިޒަމްގެ މައްސަލައިގައި ޝަރީއަތް ނިމެންދެން ބަންދުކޮށްފަ އެވެ.\nސިޔާސީ އިދިކޮޅު ލީޑަރުން ހިމެނޭ ގޮތަށް ނުވަ ގައިދީއަކު ދޫކޮށްލުމަށް ފެބްރުއަރީ 1 ގައި ނެރުނު އަމުރުގައި ސުޕްރީމް ކޯޓުގެ ފަސް ފަނޑިޔާރުން ސޮއިކުރެއްވި ނަމަވެސް، އުއްތަމަ ފަނޑިޔާރާއި ފަނޑިޔާރު އަލީ ހަމީދު ފެބްރުއަރީ ފަސް ވަނަ ދުވަހުގެ ރޭ ހައްޔަރު ކުރުމަށް ފަހު، ޖެހިގެން އައި ދުވަހު ވަނީ އެ އަމުރުގެ އެ ބައި ބާކީ ތިއްބެވި ތިން ފަނޑިޔާރުންގެ އިއްތިފާގުން ބާތިލް ކޮށްފަ އެވެ.\nއުއްތަމަ ފަނޑިޔާރު އަބްދުﷲ ސައީދު (ވ) އަދި ފަނޑިޔާރު އަލީ ހަމީދު.---ފޮޓޯ: ހުސެއިން ވަހީދު/މިހާރު\nފަނޑިޔާރު އަލީ ހަމީދުގެ މައްސަލަ ބައްލަވާ ގާޒީ އަހުމަދު ހައިލަމް ކުރެއްވި ސުވާލެއްގެ ޖަވާބުގައި، މިއަދުގެ ޝަރީއަތުގައި ދައުލަތުގެ ވަކީލާ ފަޒްނާ ވިދާޅުވީ އުއްތަމަ ފަނޑިޔާރާއި ފަނޑިޔާރު އަލީ ހަމީދު އަމުރު ނެރުމުގައި ބައިވެރިވެވަޑައިގެންނެވީ ނުބައި ނިޔަތެއް އޮވެމެ، ނާޖައިޒު ފައިދާ ނަންގަވައިގެން ކަން ތަހުގީގަށް ހާމަވެފައިވާ ކަމަށެވެ.\nއެ ދެ ފަނޑިޔާރުން ރިޝްވަތު ނަގައިގެން، އޭގެ މުގާބިލުގައި ރާއްޖެ އާއި ރާއްޖެ އިން ބޭރުން ފްލެޓު ގަތުމަށް މަސައްކަތް ކުރެއްވި ކަމަށް ފަޒްނާ ވިދާޅުވި އެވެ. އެކަމަކު، މިހާތަނަށް ކުރި ތަހުގީގުން ސުޕްރީމް ކޯޓުގެ އަނެއް ތިން ފަނޑިޔާރުން އަމުރުގައި ސޮއި ކުރެއްވުމުގައި ނުބައި ނިޔަތެއް ނުވަތަ ނުފޫޒެއް ނެތް ކަން ހާމަވެފައިވާތީ، އެބޭފުޅުންގެ މައްސަލަ ތަހުގީގު ކޮށްފައި ނުވާ ކަމަށް ފަޒްނާ ވިދާޅުވި އެވެ.\nފަނޑިޔާރު އާދަމް މުހައްމަދު އަބްދުﷲ އާއި ފަނޑިޔާރު އަބްދުﷲ އަރީފް އަދި ފަނޑިޔާރު ޑރ. އަހުމަދު އަބްދުﷲ ދީދީއާ ސުވާލު ނުކުރެއްވީ ކީއްވެތޯ ގާޒީ ހައިލަމް އެއްސެވުމުން ފަޒްނާ ވިދާޅުވީ އެބޭފުޅުންނާ ސުވާލު ކުރަން ޖެހޭ ފަދަ އެއްވެސް ކަމެއް ފާހަގަ ކުރެވިފައި ނުވާ ކަމަށެވެ.\nނަމަވެސް، އަލީ ހަމީދުގެ ވަކީލް، އަދާލަތު ޕާޓީގެ ނައިބު ރައީސް އަލީ ޒާހިރު ވަނީ އަލީ ހަމީދުގެ ދިފާއުގައި އެ ތިން ފަނޑިޔާރުންގެ ހެކި ބަސް ނަގަން ބޭނުންވާ ކަމަށް ވިދާޅުވެފަ އެވެ. އޭރުން އަލީ ހަމީދުގެ ނުބައި ނިޔަތެއް ނެތް ކަން ހާމަވާނެ ކަމަށް ވެސް އަލީ ޒާހިރު ވިދާޅުވި އެވެ. އެކަމަކު، ހައިލަމް ވަނީ މިއަދުގެ އަޑުއެހުމަކީ ހެކި ހުށަހެޅުމަށް ބާއްވާ އަޑުއެހުމެއް ނޫން ކަމަށް ވިދާޅުވެފަ އެވެ.\nގާޒީ ހައިލަމް ވިދާޅުވި ގޮތުގައި މައްސަލަ ހުށަހަޅައިގެން އުޅެނީ ސުޕްރީމް ކޯޓުން ނެރުނު އަމުރެއްގެ ސައްހަ ކަމާ މެދު ސުވާލެއް އުފެދިގެން ނޫނެވެ. އަދި އަލީ ހަމީދު ކުރެއްވި ކަމަކީ ކޮބައިކަން ޝަރީއަތަށް ސާފު ނުވާ ކަމަށް ހައިލަމް ވިދާޅުވުމުން، އެކަން ފަޒްނާ ތަފްސީލް ކޮށްދެއްވި އެވެ.\nހައިލަމްގެ ގިނަ ސުވާލުތަކެއް ދައުލަތުގެ ވަކީލަށް\nފަޒްނާ ވިދާޅުވި ގޮތުގައި ފަނޑިޔާރު އަލީ ހަމީދު އަމުރު ނެރުއްވީ މަގާމުގެ ނުފޫޒު ބޭނުން ކުރައްވައި ރިޝްވަތު ނަގައިގެން، ގާނޫނީ ގޮތުން އުފެދިފައި އޮތް ސަރުކާރު ގާނޫނާ ހިލާފަށް ވައްޓާލަން ކަން ހެކިންގެ ހެކި ބަހުން ޝަރީއަތަށް ސާބިތުވާނެ ކަމުގެ ޔަގީންކަން އެބައޮތް ކަމަށެވެ.\nފަޒްނާގެ ވާހަކަތަކާ ގުޅިގެން ގާޒީ ހައިލަމް ވަނީ ފަނޑިޔާރު އަލީ ހަމީދު ކުރެއްވި ކުށުގެ އުންސުރަކީ ކޮބައިތޯ ސުވާލު ކުރައްވައިފަ އެވެ. ޖަވާބުގައި ފަޒްނާ ވިދާޅުވީ މައްސަލަ ކޯޓަށް ހުށަހެޅީ އަމުރު ނެރުން ގޯސްވެގެން ނޫން ކަމަށާއި އަމުރު ނެރުމުގައި ނުބައި ނިޔަތެއް އޮތުމާއި ރިޝްވަތު ނަގައިގެން އަމުރު ނެރުއްވީމަ ކަމަށެވެ.\nއަލީ ހަމީދުގެ ނުފޫޒު އޮވެގެން ކުރި ކަމެއް ސާފު ނުވާތީ އެކަމާ ގުޅިގެން ގާޒީ ހައިލަމް ސުވާލު ކުރެއްވުމުން ފަޒްނާ ވިދާޅުވީ، އަމުރު ނެރެގެން ސަރުކާރަށް ނޭދެވޭ ނުފޫޒެއް ފޯރުވަން އަލީ ހަމީދު އުޅުއްވި ކަމަށެވެ. އަދި ސަރުކާރު ވައްޓާލަން އުޅުނު ކަން ސާބިތުވާނެ ކަމަށް ފަޒްނާ ވިދާޅުވި އެވެ. ޓެރަރިޒަމްގެ އެ ދައުވާ ސާބިތުވެއްޖެ ނަމަ 17 އަހަރާއި 20 އަހަރާ ދެމެދުގެ ޖަލު ހުކުމެއް ފަނޑިޔާރު އަލީ ހަމީދަށް އަންނާނެ އެވެ.\nފަޒްނާ ވިދާޅުވި ގޮތުގައި ފަނޑިޔާރު އަލީ ހަމީދު 2013 އިން ފެށިގެން އެކި ދުވަސްމަތިން ކަންތައްތައް ހިންގާފައި ވަނީ ނުބައި ނިޔަތެއް އޮވެގެން ކަން ހެކިންގެ ހެކި ބަހުން ސާފު ވާނެ އެވެ. މިއީ ކުށުގެ މަގްސަދާއި ނިޔަތް އޮވެގެން ގާނޫނާ އެއްގޮތަށް ހުށަހެޅި ދައުވާއެއް ކަމަށް ފަޒްނާ ވިދާޅުވި އެވެ.\nއިބްތިދާއީ އަޑުއެހުމުގައި ވަނީ ދެ ފަރާތުން ބޭނުންވާ ހުށަހެޅުންތައް، ހުށަހެޅުމުގެ ފުރުސަތު ދީފަ އެވެ. އެގޮތުން ދައުލަތުގެ ވަކީލުންނާއި ދިފާއީ ވަކީލުން ގިނަ ކަންތައްތަކެއް ހުށަހަޅާފައިވެ އެވެ.\nއެގޮތުން ދައުލަތުން ވަނީ ހެކި ބަސް ދޭ މީހާ އަށް ހިމާޔަތް ދެވޭ ގޮތަށް އެމީހުންގެ މައުލޫމާތު ސިއްރުކޮށް ދިނުމަށާއި ހެކި ބަސް ނަގާއިރު، އަޑު ބަދަލުކޮށްގެން ނެގުމުގެ ފުރުސަތު ދެއްވުމަށް އެދިވަޑައިގެންފަ އެވެ.\nމީގެ އިތުރުން، ހެކި ރައްކާތެރިކޮށް ދިނުމުގެ އަމުރެއް ނެރެ ދިނުމަށާއި ފަނޑިޔާރު އަލީ ހަމީދުގެ ތަހުގީގުގެ ބައި ނިމުނަސް، މި މައްސަލައާ ގުޅުން އެހެން މީހުންގެ ތަހުގީގުތައް ކުރިއަށް ދާތީ، އެއްވެސް ކަމެއް ތަހުގީގުން ހާމަވެއްޖެ ނަމަ، އެކަން ހުށަހެޅުމުގެ ފުރުސަތަކަށް ދައުލަތުން ވަނީ އެދިފަ އެވެ. އަދި ދައުލަތުން އެދުނު ގޮތަށް، ހެކި ސިއްރު ކުރުމަށާއި ދާއިމީ ގޮތެއްގައި ހެކި ރައްކާތެރިކޮށް ދިނުމުގެ އަމުރެއް ގާޒީ ނެރެދެއްވި އެވެ. އަދި ފަހުން ފާޅުވާ ހެއްކެއް ނަމަ، ހެކީގެ ބާވަތަށް ބަލާފައި ބަލައިގަންނާނެ ކަމަށް ގާޒީ ވިދާޅުވި އެވެ.\nމި މައްސަލައިގައި ފަނޑިޔާރު އަލީ ހަމީދުގެ ވަކީލުންގެ ޓީމުން ހުށަހެޅި ކަންތައްތަކުގެ ތެރޭގައި މައިގަނޑު ގޮތެއްގައި ހިމެނެނީ ގާނޫނުއަސާސީ އާއި ގާނޫނުތަކުގެ ދަށުން މައްސަލަ ކުރިއަށް ނުގެންދެވޭނެ ކަމަށް ބުނާ ހުއްޖަތްތަކެކެވެ. ނަމަވެސް، އެކަންކަން ބަލައިގަނެވެން ނެތް ކަމަށް ގާޒީ ހައިލަމް ވަނީ ނިންމަވައިފަ އެވެ.\nޓެރަރިޒަމްގެ ދައުވާގެ އިތުރުން ރިޝްވަތު ހިފުމުގެ ދައުވާ އާއި ރަސްމީ ހައިސިއްޔަތުން ކުރަންޖެހޭ ކަމަކަށް ނުފޫޒު ފޯރުވުމުގެ ދައުވާ ވެސް ފަނޑިޔާރު އަލީ ހަމީދުގެ މައްޗަށް ދައުލަތުން ކުރެ އެވެ. އަދި އަދުލު އިންސާފު ގާއިމްކުރަން ހުރަސް އެޅިކަން ސާބިތުވެ، ފަނޑިޔާރު އަލީ ހަމީދަށް މިދިޔަ ހަފްތާގައި ވަނީ އެއް އަހަރަށް ވުރެ ގިނަ ދުވަހަށް ޖަލަށް ލުމަށް ކްރިމިނަލް ކޯޓުން ހުކުމްކޮށްފަ އެވެ.\nއިތުރު ލިޔުންތައް އާދަމް މުހައްމަދު އަބްދުﷲ ޕްރޮސެކިއުޓާ ޖެނެރަލް ކްރިމިނަލް ކޯޓް ސުޕްރީމް ކޯޓް ގާޒީ އަބްދުﷲ ދީދީ ކުރީގެ ފަނޑިޔާރު އަލީ ހަމީދު\nއުއްތަމަފަނޑިޔާރު ކަމަށް ޑީޑީ އައްޔަންކުރަން ފާސްކޮށްފި\n20 hours ago 50


Niuma ge NivaiRoalhi faskuran jehihje\nނިއުމާގެ ނިވައިރޯޅި ފަސްކުރަން ޖެހިއްޖެ\nއަހަރުގެ އެންމެ އިންތިޒާރުކުރެވުމުން އައި ދިވެހި ފިލްމު، ކުޅަދާނަ ބަތަލާ ނިއުމާ މުހައްމަދުގެ ވަދާއީ ފިލްމު "ނިވައިރޯޅި" ފަސްކުރުމަށް ނިންމައިފި އެވެ.\nމި ފިލްމު ފަސްކުރަން ނިންމީ ނިއުމާގެ ބަލި ހާލަތު ހުރިގޮތުން ކަމަށް ނިއުމާ ރޭގައި އާންމުކުރި ފޭސްބުކް ވީޑިއޯ ޕޯސްޓެއްގައި ވަނީ ބުނެފައި އެވެ. ނިއުމާ ބުނީ މި ހަބަރަކީ އޭނާގެ ފޭނުންނަށް ވަރަށް ހިތާމަވެރި ހަބަރަކަށް ވާނެކަން އިނގޭ ކަމަށާއި ފިލްމު ފަސްކުރަންޖެހުނީ އިތުރު ގޮތެއް ނެތުމުން ކަމަށެވެ.\n"ރޯގާ ޖެހިގެން އަޑުދިޔަ ގޮތަށް މިހާރު ދެ މަސްވެއްޖެ. އަޑު ގޮސްގެން ފިލްމަށް ޑަބްނުކުރެވިގެން މި އުޅެނީ، އެހެންވެ ފިލްމު ލަސްކޮށްލަން މި ޖެހުނީ، އިނގޭ ފޭނުން ވަރަށް ދެރަވާނެކަން، އެކަމަކުވެސް އުއްމީދުކުރަން އިންތިޒާރުކުރާނެ ކަމަށް،" ފިލްމު ގެނެސްދޭނީ އަންނަ އަހަރު ކަމަށް ނިއުމާ ބުންޏެވެ.\nނިއުމާ ފޭސްބުކްގައި ޕޯސްޓުކުރި ވީޑިއޯ މެސެޖް.\n"ނިވައިރޯޅި" ގެ ޓްރެއިލާ ވަނީ މިދިޔަ ހަފްތާގައި ދޫކޮށްލާފައި އެވެ. ޓްރެއިލާ ދޫކޮށްލުމަށް ބޭއްވި ހަފްލާގައިވެސް ނިއުމާ ވަނީ އޭނާ ބަލިވެ އުޅޭ ކަމަށް ބުނެފައި އެވެ. އަދި މިއީ ވަދާއީ ފިލްމަށްވުމުން އެ ރޭގައި ފޭނުންނަށް ސްޕީޗެއް ދިނުމަށްވެސް ވަރަށް ބޭނުންވެފައި ހުރިކަމަށާއި ނަމަވެސް އަޑު ނާންނާތީ އެކަން ކުރެވެން ނެތުމުން ދެރަވާކަމަށް ބުނެފައި އެވެ.\nނިއުމާ ޕްރޮޑިއުސްކުރާ މި ފިލްމުގެ ސްކްރިޕްޓާއި ޑައިރެކްޝަންގެ މަސައްކަތްކޮށްފައި ވަނީ މޫމިން ފުއާދު އެވެ. ބޮޑު ކާސްޓެއް ހިމެނޭ މި ފިލްމުގެ މަންޒަރުތައް ނަގާފައި ވަނީ ރ. އިނގުރައިދޫ އާއި މާލޭގައި އެވެ.


އެސިސްޓެންޓް ލީގަލް އޮފިސަރ (ކޮންޓްރެކްޓް)\nމަޤާމުގެނަން: އެސިސްޓެންޓް ލީގަލް އޮފިސަރ (ކޮންޓްރެކްޓް)\nމަޤާމުގެ ބާވަތް: ވަގުތީ\nމުއްދަތު: ޢިއުލާނުކޮށްގެން މުވައްޒަފަކު ހަމަޖެހޭ ތާރީޚުން ފެށިގެން ބަލިވެއިނުމާއި ވިހެއުމާ ގުޅިގެންދޭ ޗުއްޓީގައި ހުންނަ މުވައްޒަފު ނިކުންނަންދެން.\nމުސާރަ: -/8500 ރުފިޔާ\nނޮން-ޕްރެކްޓިސް އެލަވަންސް: އަސާސީ މުސާރައިގެ %45\nމަޤާމުގެ މައިގަނޑު މަސައްކަތްތައް: ވަޒީފާއާބެހޭ ޓްރައިބިއުނަލަށް ހުށަހެޅޭ މައްސަލަތައް ދިރާސާކޮށް، މައްސަލަތަކާ ގުޅޭގޮތުން ޤާނޫނީ ލަފާދިނުމާއި، މައްސަލަތައް ހަލުވިކަމާއެކު، ފުރިހަމައަށް ބެލޭނެ އިންތިޒާމްތައް ހަމަޖެއްސުމުގައި އެހީތެރިވުން.\nވަޒީފާއާބެހޭ ޓްރައިބިއުނަލްގެ އިދާރީ ހިންގުމުގެ ކަންތައްތަކުގައި ބޭނުންވާ ޤާނޫނީ ލަފާދިނުން.\nފެންވަރު ނުވަތަ ޝަރުތު: ޤާނޫނީ ދާއިރާއިން އެޑްވާންސްޑް ޑިޕްލޮމާއެއް ޙާޞިލްކޮށްފައިވުމާއެކު މަސައްކަތުގެ ދާއިރާއިން މަދުވެގެން3އަހަރު ދުވަހުގެ ތަޖުރިބާ ލިބިފައިވުން. މި މަޤާމަށް މީހަކު ނެގުމުގައި ލޭބަރ ލޯ އިން ތަމްރީނާއި މަސައްކަތުގެ ތަޖުރިބާ ލިބިފައިވާ ފަރާތްތަކަށާއި، ދިވެހިބަހާއި އިނގިރޭސި ބަހުން ރަނގަޅަށް މުޢާމަލާތު ކުރަން ދަންނަ ފަރާތްތަކަށާއި އަދި މީގެ އިތުރުން ޑްރާފްޓް ކުރުމުގެ ހުނަރު ހުންނަ ފަރާތްތަކަށް އިސްކަންދެވޭނެއެވެ.\nވީމާ، މި މަޤާމަށް އެދިލައްވާ ފަރާތްތަކުން 07 ޖުލައި 2019 ވާ އާދީއްތަ ދުވަހުގެ 13.30ގެ ކުރިން ވަޒީފާއަށް އެދޭ ފަރާތުގެ ވަނަވަރު، އައި.ޑީ ކާޑުގެ ކޮޕީ، ތަޢުލީމީ ސެޓްފިކެޓްތަކުގެ ފޮޓޯކޮޕީ (އަޞްލާ އެއްގޮތްކަމަށް ރަސްމީ ފަރާތަކުން ތައްގަޑު ޖަހާފައިވާ) އަދި މި ޓްރައިބިއުނަލްގެ ވަޒީފާއަށްއެދޭ ފޯމް ފުރިހަމަ ކުރެއްވުމަށްފަހު (ގ.ފަތުރުވެހި 03 ވަނަ ފަންގިފިލާ) އަށް ހުށަހެޅުއްވުން އެދެމެވެ. ރާއްޖޭގައި ރަޖިސްޓްރީކޮށްގެން ހިންގާ މަތީތަޢުލީމުދޭ މަރުކަޒަކުން ހިންގާ ރާއްޖެއިން ބޭރުގެ ޕްރޮގްރާމްތަކުގެ އެކްރެޑިޓްކޮށްފައިވާ ސެޓްފިކެޓުތަކާއި ރާއްޖެއިން ބޭރުގެ މަތީތަޢުލީމު ދޭ މަރުކަޒަކުން ހިންގާ ރާއްޖެއިން ބޭރުގެ ޕްރޮގްރާމްތަކުގެ އެކްރެޑިޓްކޮށްފައިވާ ސެޓްފިކެޓުތައް ނުވަތަ ކޯސް ފުރިހަމަކުރި ކަމުގެ ލިޔުމާއެކު ކޯހުން ލިބޭ ސެޓްފިކެޓު ވަކި ފެންވަރެއްގައި އެކްރެޑިޓް ކުރެވޭނެކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކުރައްވާފައިވާ ލިޔުމުގެ ކޮޕީ އާއި ޓްރާންސްކްރިޕްޓްގެ ކޮޕީ ހުށަހަޅަންވާނެއެވެ. މިމަޤާމުތަކަށް ކުރިމަތިލައްވާ ފަރާތްތަކުގެތެރެއިން އިންޓަވިއުއަށް ގުޅާނީ، ޝަރުތު ހަމަވާ މީހުންގެ ތެރެއިން ޝޯޓްލިސްޓްކުރެވޭ ފަރާތްތަކަށެވެ. މި ޓްރައިބިއުނަލްގެ ވަޒީފާއަށް އެދޭ ފޯމް މި ޓްރައިބިއުނަލްގެ ކައުންޓަރުނާއި ވެބް ސައިޓް:www.employmenttribunal.gov.mv އިން ލިބެން ހުންނާނެއެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. މި އިއުލާނާ ގުޅިގެން އިތުރު މަޢުލޫމާތު ސާފުކުރަންވަން ބޭނުންފުޅުވާ ފަރާތްތަކުން މި ޓްރައިބިއުނަލްގެ ނަންބަރު 3307701އަށް ގުޅުއްވުން އެދެމެވެ.\nޕަބްލިޝްކުރި ގަޑި: 1458\nސުންގަޑި: 07 ޖުލައި 2019 1330


ކީރިތި ރަސޫލާގެ ބޭފުޅުން | ސިޔަރަތު | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ސިޔަރަތު ކީރިތި ރަސޫލާގެ ބޭފުޅުން\nކީރިތި ރަސޫލާއަށް ލިބިވަޑައިގަތީ ޖުމުލަ ހަތް ބޭފުޅުންނެވެ. އެއީ ފިރިހެން ތިން ބޭފުޅުންނާއި ހަތަރު އަންހެން ބޭފުޅުންނެވެ. އިބްރާހީމް ފިޔަވާ ހުރިހާ ދަރިކަލުންނާއި ދަރިކަނބަލުންގެ މަންމާފުޅަކީ މަތީގައިވެސް ބުނެވުނުފަދައިން ޚަދީޖަތުގެފާނެވެ.\nމީގެ ތެރެއިން ހުރިހާ ފިރިހެން ބޭކަލުން ވަނީ ތުއްޕުޅުއިރު އަވަހާރަވެފައެވެ. ހުރިހާ އަންހެން ދަރިކަނބަލުން ރަސޫލާ ދީނަށް ގޮވައިލެއްވުމުން އިސްލާމްވެވަޑައިގެން،\nއަދި ފަހުން މަދީނާއަށް ހިޖްރަކުރެއްވިއެވެ. ފާޠިމަތުގެފާނު ފިޔަވައި ހުރިހާ އަންހެން ދަރިކަނބަލުންވެސް، ރަސޫލާ ޙަޔާތްޕުޅުގައި ދުނިޔެ ދޫކުރެއްވިއެވެ. ފާޠިމަތުގެފާނު އަވަހާރަވީ ރަސޫލާ ސުވަރުގެވަޑައިގަތްތާ ހަ މަސް ފަހުންނެވެ.\nތިރީގައިމިވަނީ ޚަދީޖަތުގެފާނާއި ކީރިތި ރަސޫލާއަށް ލިބިވަޑައިގަތް ހަ ދަރިކަލުން ތަރުތީބުންނެވެ.\n1- އަލްޤާސިމް : އުފަންވިތާ މަދު ދުވަސްކޮޅަކަށް ފަހުވަނީ އަވަހާރަވެފައެވެ. ކީރިތި ރަސޫލާއާށް '' އަބުލް ޤާސިމް '' މި ކުންޔާ ދެވުނީ މި ނަމަށް ނިސްބަތް ކޮށެވެ.\n2- ޒައިނަބް : ކައިވެނި ބައްލަވައިގަތީ ، ބޮޑު ދައިތަ ހާލާ ބިންތު ޚުވައިލިދުގެ ދަރިކަލެއް ކަމުގައިވާ އަބުލްޢާޞް ބިން ރަބީޢު އާއެވެ. ރަސޫލާ ރަސޫލު ކަމާއިގެން ފޮނުއްވުމުން ޒައިނަބް އިސްލާމްވެ ވަޑައިގަތުމުންވެސް އަބުލް ޢާޞް އިސްލާމެއް ނުވެއެވެ. ނަަމަވެސް އޭރު އަދި މުސްލިމް އަންހެނުން، ކާފިރިންނާއި ކައިވެނި ކުރުން ޙަރާމްވާ ޙުކުމް ބާވައި ނުލައްވާތީ، އެ ގޮތުގައި ތިއްބެވެ. އަބުލްޢާޞް ޒައިނަބް ދެކެ އިންތިހާއަށް ލޯބިވެ އަދި އިޙްތިރާމް ކުރިއެވެ. ހަމަ އެހެން ޒައިނަބްވެސް އެ ޝުޢޫރު ފާޅު ކުރެއްވިއެވެ.\nކޮންމެއަކަސް ބަދުރު ހަނގުރާމައިގެ މުޝްރިކުންގެ ލަޝްކަރު ތެރޭގައި، ޒައިނަބްގެ ފިރިކަލުންވެސް މަޖްބޫރު ކަހަލަ ގޮތަކަށް ބައިވެރިވާން ޖެހި، މުޝްރިކުން ބަލިވި އިރު އަސީރުވިއެވެ. އަބުލް ޢާޞް އަސީރު ކުރެވުމާއި ވިދިގެން ޒައިނަބް އޭނާ މިނިވަން ކުރައްވަން ފައިސާގެ ގޮތުގައި، ކައިވެނި ކުރެވުނު ދުވަހު ޚަދީޖަތުގެފާނު ދެއްވާފައި އޮތް ފަށެއް ޒައިނަބް ފޮނުއްވިއެވެ.\nއެކަމާ ރަސޫލާ ހިތްޕުޅަށް އަސަރު ކޮށް، ޒައިނަބްގެ ފރިކަލުން މިނިވަންކޮށް، ފައިސާ އަނބުރާ ފޮނުވަން ފެނޭތޯ މުސްލިމުން ކައިރިން އެއްސެވުމަށްފަހު އެކަމާ އެންމެން އެއްބަސް ވުމުން، އަބުލް ޢާޞް މިނިވަން ކުރެވުނެވެ. ނަމަވެސް މައްކާއަށް ގޮސް ވީ އެންމެ އަވަހަކަށް ޒައިނަބް ފޮނުވައި ދިނުމަށް ޝަރުޠުކުރެވުނެވެ. މައްކައަށް ގޮސް އެ ވަޢްދު ފުއްދުމުގެ ގޮތުން އޭނާގެ ކޮއްކޮއެއްގެ ހަވާލުގައި މައްކާ މީހުންނަށް ވަގަށް، ޒައިނަބް މަދީނާއަށް ފޮނުވަން ރޭވިއެވެ. ނަމަވެސް ބަދްރު ހަނގުރާމައިގެ ރުޅިގަނޑުގައި ތިބި މުޝްރިކުންގެ ބަޔަކު ޞަހަރާތެރެއިން ޒައިނަބް ހުންނެވި ޖަމަލަށް ހަމަލާދީ، އަދި ވެއްޓިވަޑައިގަތް ވަގުތު ހިލައެއްގައި ޖެހިފައި ބަނޑުފުޅުގައި އޮތް ދަރިފުޅު މަރުވިއެވެ. މިފަހަރު މަދީނާށް ނުދެވުނަސް ފަހުން، ޒައިދް ބިން ޙާރިޘާ ވަޑައިގެން، އެކަމަނާ މަދީނާއަށް ގެނެވުނެވެ.\nއަދި ހިޖުރައިން ހަވަނަ އަހަރު އަބުލް ޢާޞް ޝާމުން އައި ޤާފިލާއަކަށް ހަމަލާ ދެވުނީމާ ފިލައިގެން މަދީނާއަށް އައިސް ، ޒައިނަބްގެ ގެކޮޅަށް ގޮސް އަމާންކަން ހޯދިއެވެ. އަދި ރަސޫލާ އަމާންކަން ދެއްވައި މެޙްމާންދާރީ އަދާކުރުމަށާއި، ނަމަވެސް މިހާރު ޒައިނަބް މުޝްރިކަކަށް ޙަލާލް ނުވާނެކަންވެސް ޒައިނަބަށް އެންގެވިއެވެ. އަދި ފަހުން މީނަ މައްކާއަށް ގޮސްފައި އައިސް އިސްލާމްވުމުން ކުރީގެ ކައިވެނީގެ ޢަޤުދު އަލުން އާ ނުކޮށް، ޙަލާލްކުރެވުނެވެ. ދެމަފިރިން އަލުން އެއްތަންވިތާ އަހަރެއްފަހުން ކުރީފަހަރު ވީ އަނިޔާގެ ސަބަބުން އަވަހާރަވިއެވެ. އެއީ ހިޖުރައިން 8 ވަނަ އަހަރުގައެވެ. އުފަންވެވަޑައިގަތީ ހިޖިރައިގެ 23 އަހަރު ކުރީގައެވެ. ވީމާ އަވަހާރަވި ޢުމުރުފުޅަކީ 31 އަހަރުފުޅެވެ.\n3- ރުޤިއްޔާ : ރަސޫލާ ރަސޫލު ކަމާއިގެން ފޮނުއްވުމުގެ ކުރިން، ރުޤިއްޔާ ކައިވެނި ބައްލަވައިގެން ހުންނެވީ، ރަސޫލާގެ ބޮޑުބޭބެ އަދި ރަސޫލާއާއި އެންމެ ދުޝްމަން، އަބޫލަހަބްގެ ދަރިއެއްކަމުގައިވާ ޢަތަބާ އާއެވެ. ނަމަވެސް ސޫރަތުލް މަސަދް ބާވައިލެއްވުމުން، އަބޫ ލަހަބް އިހުނަށްވުރެ ދުޝްމަންވެ، ރުޤިއްޔާ ވަރި ކުރަން، އޭނާގެ ދަރިއަށް މަޖްބޫރު ކުރިއެވެ. އަދި ޚުދު ރުޤިއްޔާއާއި ކީރިތި ރަސޫލާވެސް މިގޮތް ބޭނުންފުޅުވިއެވެ.\nވަރި ވުމަށްފަހު، ޢުޘްމާންގެފާނާއި ކައިވެނި ކުރައްވަންދެން ރުޤިއްޔާ ހުންނެވީ އެކަމަނާގެ ބައްޕާފުޅު، ކީރިތި ރަސޫލާ، އަރިއަހުގައެވެ. ކައިވެންޏަށްފަހު މާ ގިނަ ދުވަސްތަކެއް ނުވެ، ޢުޘްމާނުގެފާނު އަރިއަހުގައި ރުޤިއްޔާ ޙަބްޝުކަރައަށް ހިޖުރަ ކުރެއްވިއެވެ. އިސްލާމް ދީނުގައި އެންމެ ފުރަތަމަ ހިޖުރަ ކުރި މީހުންގެ ތެރޭގައި މި ދެބޭފުޅުން ހިމެނިވަޑައިގަންނަވައެވެ.\nނަޖާޝީގެ މެހުމާންދާރީގައި ތިއްބެވި ދުވަސްވަރު، ލިބުނު ފުރަތަމަ ދަރިފުޅު ބައިގެން ގޮސް ދެވަނައަށް ލިބިލެއްވީ ޢަބްދުއްﷲ އެވެ. ގިނަ ދުވަސްތަކެއްވަންދެން ތިއްބަވުމަށްފަހު، އެނބުރި މައްކާއަށް ވަޑައިގަންނެވިތާ ގިނަ ދުވަހެއް ނުވެ، މަންމާފުޅު ޚަދީޖަތުގެފާނު އަވަހާރަވިއެވެ. އަނެއްކާވެސް މުޝްރިކުންގެ އުނދަގޫ ބޮޑުވުމުން ރަސޫލާ އަމުރު ކުރެއްވުމުން ޢުޘްމާންގެފާނާއި ރުޤިއްޔާ މަދީނާއަށް ހިޖުރަ ކުރެއްވިއެވެ. މިފަދައިން ދެ ހިޖުރަ ކުރެއްވުމުން '' ދެ ހިިޖުރައިގެވެރި އަންހެނާ '' ގެ ލަޤަބު ދެވުނެވެ.\nފަހުން ދަރިފުޅު ޢަބްދުﷲ ވެސް ޢުމުރުން6އަހަރުގައި އަވަހާރަވެ، ފުލުފުލުގައި ލިބިވަޑައިގަތް ހިތާމަފުޅާއި އާލާސްކަންފުޅުގައި އުޅުއްވަން ޖެހިވަޑައިގަތެވެ. މުސްލިމުން ބަދުރު ހަނގުރާމަ ކުރަން ޖެހުނު ޢަސްކަރީ ހަރަކާތުގައި ދިޔައިރު ރުޤިއްޔާ އާލާސްކަންފުޅާ އުޅުއްވުމުން ޢުޘްމާންގެފާނު ބަދުރު ހަނގުރާމައިގައި ބައިވެރިވެ ވަޑައިނުގެންނެވުނެވެ. އަދި ހަނގުރާމައިގެ ނަޞްރުގެ ޚަބަރު މަދީނާއަށް އައި އިރު އެކަމަނާ އަވަހާރަވެއްޖެއެވެ. އެއީ ހިޖުރައިން2ވަނަ އަހަރުގައެވެ. އުފަންވެވަޑައިގަތީ މައްކާގައި ހިޖުރައިގެ6އަހަރު ކުރިންނެވެ. ވީމާ އެކަމަނާ އަވަހާރަވި އިރު ޢުމުރުފުޅަކީ 21 އަހަރެވެ.\n4- އުއްމު ކުލްޘޫމް : ރަސޫލާ ރަސޫލު ކަމާއިގެން ފޮނުއްވުމުގެ ކުރިން، އުއްމު ކުލްޘޫމް ކައިވެނި ބައްލަވައިގެން ހުންނެވީ، އަބޫލަހަބްގެ އެހެން ދަރިއެއްކަމުގައިވާ ޢުތައިބާ އާއެވެ. ރުޤިއްޔާގެ ކައިވެނު ރޫޅާލެވުނު ގޮތަށް މިކައިވެނިވެސް ރޫޅުނެވެ. ޢުޘްމާނުގެފާނު ކައިވެނި ބައްލަވައިގެން ހުންނެވި ރުޤިއްޔާ އަވަހާރަވުމުން، ރުޤިއްޔާގެ ކޮއްކޮ ކަމުގައިވާ އުއްމު ކުލްޘޫމާއި، ޢުޘްމާނުގެފާނު ކައިވެނި ބައްލަވައިގެތެވެ. ޢުޘްމާނުގެފާނަށް ޛުއްނޫރައިން ނުވަތަ ދެ އަލިކަމުގެ ވެރިއާ މި ލަޤަބު ދެވިފައިވަނީ، ކީރިތި ރަސޫލާގެ ދެ ދަރިކަނބަލުންނާއި ކައިވެނި ބައްލަވައިގަތީމައެވެ.\n5- ފާޠިމަތު : ފާޠިމަތުގެފާނު ކައިވެނި ބައްލަވައިގަތީ، ރަސޫލާގެ ބޮޑުބޭބެ އަބޫޠާލިބްގެ ދަރިފުޅު ޢަލީގެފާނާއެވެ. ވީމާ ޢަލީގެފާނު ވާނީ ފާޠިމަތުގެފާނުގެ ކާފާފުޅުގެ ބޭބެގެ ދަރިކަލަކަށެވެ. ސުވަރުގޭގެ އަންހެނުންގެ އެންމެ ޢިއްޒަތްތެރިއާ ކަމަށް ރަސޫލާ ޙަދީޘް ކުރައްވާފައިވެއެވެ. ފާޠިމަތުގެފާނުގެ ތިއްބެވީ ޙަސަންގެ ފާނާއި ޙުސައިންގެފާނެވެ. އަދި އުއްމު ކުލްޘޫމް އާއި ޒައިނަބް އެކެވެ. (ރަސޫލާގެ ދެ ދަރިކަނބަލުންނަށްވެސް މި ނަން ކިޔޭ)\n7- އިބްރާހީމް : އިބްރާހީމްގެ މަންމާ ފުޅަކީ މިޞްރުގެ ޖާރިއާއެއް ކަމުގައިވާ މާރިއާ އެވެ. މި ކަލޭގެފާނުވެސް ވަނީ ތުއްޕުޅު އިރު އަވަހާރަވެފައެވެ. މިއީ ކީރިތި ރަސޫލާގެ އެންމެ ތުއްޕުޅު ދަރިކަލުންނެވެ.


މުސްލިމުން “ހޯދަން” ފޭސްބުކް، ގޫގްލް، އަދި އެޕަލް އިން ޓްރަމްޕް އަށް އެހީއެއް ނުވާނެ | Fuvahmulahcity\nމުސްލިމުން “ހޯދަން” ފޭސްބުކް، ގޫގްލް، އަދި އެޕަލް އިން ޓްރަމްޕް އަށް އެހީއެއް ނުވާނެ\nއެމެރިކާގެ ރިޔާސީ އިންތިޚާބު ކާމިޔާބު ކުރައްވާފައިވާ ޑޮނަލްޑް ޓްރަމްޕްގެ ސަރުކާރުން އެމެރިކާގައި ދިރިއުޅޭ މުސްލިމުން ދެނެގަނެ މުސްލިމުން ޓްރެކް ކުރަން ކުރާ އެއްވެސް މަސައްކަތަކަށް އެއްވެސް އެހީއެއް ނުވާނެ ކަމަށް އެންމެ ބޮޑެތި ޓެކްނޮލޮޖީ ކުންފުނިތައް ކަމަށްވާ ފޭސްބުކް، ގޫގްލް، މައިކްރޯސޮފްޓް އަދި އެޕަލް އިން ބުނެފިއެވެ.\n“އިންޓަރަޕްޓް” އިން އާންމުކޮށްފައިވާ ރިޕޯޓެއްގައި ބުނެފައި ވަނީ އެމެރިކާގެ އެންމެ ބޮޑެތި ނުވަ ޓެކްނޮލޮޖީގެ ކުންފުނީގެ ތެރެއިން އަށް ކުންފުނިން ވަނީ މުސްލިމުން ޓްރެކް ކުރަން ސަރުކާރަށް އެހީ ނުވާނެ ކަމަށް ބުނެފައެވެ. މުސްލިމުން ޓްރެކް ކުރަން އެމެރިކާ ސަރުކާރަށް އެހީތެރިކަން ފޯރުކޮށްދިނުމާއި ބެހޭ ގޮތުން އަދި މިހާތަނަށް ވަކި އެއްޗެއް ނުބުނެ އޮތީ ޓްވިޓާ އިން އެކަންޏެވެ.\nއައިބީއެމް އާއި އެސްއާރްއައި އިންޓަނޭޝަނަލް އަދި ސީޖީއައި އިން ވެސް ވަނީ މުސްލިމުން ޓްރެކް ކުރަން އެހީ ނުވާނެ ކަމަށް ބުނެފައެވެ.\nއެމެރިކާގައި ދިރިއުޅޭ މުސްލިމުން ރަޖިސްޓްރީކޮށް މުސްލިމުން އެމެރިކާ އަށް ވަނުން މަނާ ކުރުމަކީ ޓްރަމްޕްގެ ރިޔާސީ ވައުދެކެވެ.\nއެމެރިކާގެ ބޯހިމެނުން ކުރިއަށް ގެންދާއިރު ވެސް އަދި ދައުލަތުގެ އެއްވެސް ވުޒާރާ އަކުން އެއްވެސް މައުލޫމާތެއް ހޯދާއިރު މީހަކު ގަބޫލު ކުރަނީ ކޮން ދީނެއްތޯ ސުވާލު ކުރުމަކީ މަނާ ކަމެކެވެ. އެހެންކަމުން އެމެރިކާގައި އެއްވެސް ދީނެއްގެ މީހުންގެ ސީދާ އަދަދެއް ނޭނގެއެވެ.\nތަޖުރިބާކާރުން ބުނާ ގޮތުގައި މިހާރު އެންމެ ފަސޭހައިން މީހުން ގަބޫލުކުރާ ދީން ދެނެގަނެވޭނީ އިންޓަނެޓް މެދުވެރިކޮށް ހޯދާ މައުލޫމާތު އެއްކޮށްގެންނެވެ. އެމައުލޫމާތު އިންޓަނެޓް ބޭނުންކުރާ މީހާ އަށް ނޭނގި ވެސް އެއްކުރެވިދާނެއެވެ.\nނަމަވެސް ޓެކްނޮލޮޖީގެ ކުންފުނިތަކުން މިކަމުގައި ޓްރަމްޕްގެ ސަރުކާރަށް އެހީތެރިކަން ނުދޭނެ ކަމަށް ބުނުމުން ދެން މިމައުލޫމާތު ޓްރަމްޕްގެ ސަރުކާރުން ހޯދާނީ ކިހިނެއްތޯ މިހާރު މިވަނީ ސުވާލު އުފެދިފައެވެ.\n← އަމިއްލަ ދަނޑުގައި ޖެހިޖެހިގެން 24 މެޗުން ޔުވެންޓަސް މޮޅުވެއްޖެ\nތާޝާ (13 ވަނަބައި) →